Split (1)

train · 21.9k rows

Subsets and Splits

No community queries yet

The top public SQL queries from the community will appear here once available.

url stringlengths 32 35	title stringlengths 14 1.84k ⌀	content_paragraphs stringlengths 2 44.4k
https://yktnews.com/2025/01/201246/	အမေရိကန်က ပြည်ပအကူအညီများ ရပ်ဆိုင်းလိုက်သဖြင့် ထိုင်း-မြန်မာနယ်စပ်ရှိ ဒုက္ခသည်စခန်းများမှ ဆေးရုံဆေးခန်းများ အားလုံး ကျန်းမာရေးစောင့်ရှောက်မှုလုပ်ငန်းများ ချက်ချင်းရပ်ဆိုင်း	["အမေရိကန်က ပြည်ပအကူအညီများ ရပ်ဆိုင်းလိုက်သဖြင့် ထိုင်း-မြန်မာနယ်စပ်ရှိ ဒုက္ခသည်စခန်းများမှ ဆေးရုံဆေးခန်းများ အားလုံး ကျန်းမာရေးစောင့်ရှောက်မှုလုပ်ငန်းများချက်ချင်းရပ်ဆိုင်း", "ရန်ကုန်၊ ဇန်နဝါရီ ၂၈", "အမေရိကန်ပြည်ထောင်စုက ပြည်ပနိုင်ငံများသို့ ပေးအပ်နေသည့် အကူအညီများအားလုံး ရပ်ဆိုင်းလိုက်သဖြင့် ထိုင်း-မြန်မာနယ်စပ်ရှိ ဒုက္ခသည်စခန်းများမှ ဆေးရုံဆေးခန်းများ အားလုံး ကျန်းမာရေးစောင့်ရှောက်မှု ရပ်တန့်လိုက်ရကြောင်း နယ်စပ် အခြေစိုက် ဒုက္ခသည် အကူအညီပေးရေးအဖွဲ့ များက ပြောဆိုကြသည်။", "ဇန်နဝါရီလ ၂၄ ရက်နေ့မှစတင်၍ အမေရိကန်အစိုးရက ပြည်ပအကူအညီများအားလုံးကို ချက်ချင်းရပ်ဆိုင်းပြီး ၃ လ စိစစ်ရန် အမိန့်ထုတ်ပြန်လိုက်ရာ အဆိုပါ အမိန့်မှာ ထိုင်း-မြန်မာနယ်စပ်တွင် ဒုက္ခသည်များကို ကျန်းမာရေးစောင့်ရှောက်မှု ပေးနေသည့် လုပ်ငန်းများအပေါ်လည်း သက်ရောက်မှုရှိကြောင်း၊ ဒုက္ခသည်စခန်းများမှ ဆေးရုံနှင့်ဆေးခန်းတချို့လည်း ချက်ချင်းပိတ်သိမ်းလိုက်ရပြီး လူနာများကို ဆေးရုံပေါ်မှ ချက်ချင်းဆင်းခိုင်းကြောင်း သိရှိရသည်။", "“အမေရိကန်၏ ဒုက္ခသည်များ ကျန်းမာ‌ရေးကူညီ‌ပေး‌ရေးအဖွဲ့(IRC-International Rescue Committee)က ရက်ပေါင်း ၉၀ ၃လ အကူအညီတွေ ရပ်ထားမယ်။ ၃ လပြီးရင်လည်း ပေးဖြစ်ချင်မှလည်း ပေးဖြစ်မယ့် အခြေအနေဖြစ်တော့ ဘာမှ မသေချာဘူး။ အဲဒါကြောင့် ဒီနေ့ကစလို့ မယ်လ (ဘဲကလော) ဒုက္ခသည်စခန်းက ဆေးရုံ အပါအဝင် ဒုက္ခသည်စခန်းတွေက ကျန်မာရေးစောင့်ရှောက်မှု လုပ်ငန်းတွေ ချက်ချင်း ပိတ်လိုက်ရပြီ။ အမေရိကန်အစိုးရရဲ့ ပြည်ပအကူအညီတွေ ဖြတ်တောက်မှု ရဲ့ နောက်ဆက်တွဲဖြစ်တာပါ” ဟု နယ်စပ်မှ ဒုက္ခသည်ကူညီရေးအဖွဲ့အစည်းတစ်ခုတွင် အလုပ်လုပ်နေသည့် ဝန်ထမ်းတစ်ဦးက ပြောဆိုသည်။", "ထိုင်း-မြန်မာနယ်စပ်တွင် နို့ဖိုးဒုက္ခသည်စခန်း၊ အုန်းဖြန်ဒုက္ခသည်စခန်းနှင့် မယ်လဒုက္ခသည်စခန်းများတည်ရှိနေပြီး ယင်းဒုက္ခသည်စခန်းများမှ စစ်ဘေးရှောင် ပြည်သူများအတွက် ကျန်းမာရေးစောင့်ရှောက်မှု လုပ်ငန်းများအားလုံး ရပ်တန့်ထားကြောင်း၊ လူသားချင်းစာနာထောက်ထားမှု အကူအညီများ၊ မိခင်နှင့်ကလေး ကာကွယ်ဆေးနှင့် ကျန်းမာရေး အသိပညာပေး အစီအစဉ်များ အပါအဝင် ဒုက္ခသည် ကူညီပေးရေး လုပ်ငန်းများအားလုံး ရပ်ဆိုင်းသွားခြင်းဖြစ်ကြောင်း သိရှိရသည်။", "ထို့ပြင် ထိုင်း-မြန်မာနယ်စပ်တွင် အခြေစိုက်၍ လူ့အခွင့်အရေး လှုပ်ရှားနေသော အဖွဲ့အစည်းများ၊ အမျိုးသမီးအရေးနှင့် လူနည်းစုများအရေး လှုပ်ရှားနေသောလူမှု အခြေပြု CSO အဖွဲ့အစည်းများမှာလည်း အမေရိကန်၏ ပြည်ပအကူအညီ ဖြတ်တောက်မှုကြောင့် သက်ရောက်မှုရှိနေပြီး တချို့သောအဖွဲ့များမှာ ယာယီရပ်နားသွားရကြောင်း သိရှိရသည်။"]
https://yktnews.com/2024/02/143034/	အမေရိကန်က ရွှေဗျိုင်းဖြူ ကုမ္ပဏီ၊ ပိုင်ရှင်မိသားစု ၄ ဦးနှင့် မြန်မာ့ကြယ်ငါးပွင့်သင်္ဘောလုပ်ငန်းကို စီးပွားရေးဒဏ်ပိတ်ဆို့	["အမေရိကန်က ရွှေဗျိုင်းဖြူ ကုမ္ပဏီ၊ ပိုင်ရှင်မိသားစု ၄ ဦးနှင့် မြန်မာ့ကြယ်ငါးပွင့်သင်္ဘောလုပ်ငန်းကို စီးပွားရေးဒဏ်ပိတ်ဆို့", "ဩစတြေးလျက စစ်ကောင်စီလက်အောက်ခံ MFTB ၊ MICB ဘဏ် ၂ ခုနှင့် လေယာဉ်ဆီတင်သွင်းသည့် ကုမ္ပဏီ ၃ ခုကို ဒဏ်ခတ်ပိတ်ဆို့", "ရန်ကုန်၊ ဖေဖော်ဝါရီ ၁", "မြန်မာနိုင်ငံတွင် အကြမ်းဖက်စစ်တပ်က စစ်အာဏာသိမ်းမှု ၃ နှစ်ပြည့်ချိန်တွင် အမေရိကန်ပြည်ထောင်စုက စစ်ကောင်စီလက်အောက်ခံ မြန်မာ့ကြယ်ငါးပွင့်လုပ်ငန်း ၊ စစ်ကောင်စီနှင့်ဆက်ဆံနေသော ရွှေဗျိုင်းဖြူကုမ္ပဏီနှင့် ပိုင်ရှင်မိသားစု ၄ တို့ကိုဒဏ်ခတ်ပိတ်ဆို့လိုက်ကြောင်း သိရှိရသည်။", "စစ်အာဏာသိမ်းသုံးနှစ်ပြည့်ချိန်တွင် အမေရိကန်ပြည်ထောင်စုဘဏ္ဍာရေးဝန်ကြီးဌာနက စစ်တပ်ပိုင်မြန်မာ့စီးပွားရေးဦးပိုင် ကုမ္ပဏီလိမိတက် (MEHL) နှင့် စီးပွားရေးလုပ်ကိုင်နေသော ရွှေဗျိုင်းဖြူအုပ်စု (SBPG)နှင့် စစ်ကောင်စီ ပို့ဆောင်ရေးဝန်ကြီးဌာန လက်အောက်ခံ ကြယ်ငါးပွင့်သင်္ဘော ကုမ္ပဏီ ၂ ခုကို အရေးယူဒဏ်ခတ်ကြောင်း ကြေညာသည်။", "ထို့ပြင် စစ်တပ်ခရိုနီ ရွှေဗျိုင်းဖြူအုပ်စု ဥက္ကဋ္ဌ သိန်းဝင်းဇော်၊ ဇနီး တင်မင်းလတ်၊ သာသမီး ၂ ဦးဖြစ်သည့် မသိမ့်ဝင်းထက်နှင့် ကိုဝင်းပိုင်ကျော်တို့ ၄ ဦးကိုလည်း အမေရိကန်က ဒဏ်ခတ်အရေးယူလိုက်ကြောင်း သိရှိရသည်။", "အလားတူ စစ်အာဏာသိမ်းမှု ၃ နှစ်ပြည့်နေ့တွင် ဩစတြေးလျအစိုးရကလည်း စစ်ကောင်စီလက်အောက်ခံ မြန်မာ့နိုင်ငံခြားကုန်သွယ်မှုဘဏ် (MFTB ) ၊ မြန်မာ့စီးပွားရေးနှင့်ရင်းနှီးမြှုပ်နှံမှုဘဏ်(MICB ) တို့ကို ပိတ်ဆို့အရေးယူကြောင်း၊ ထို့ပြင် စစ်ကောင်စီထံသို့ လေယာဉ်ဆီ တင်သွင်းပေးနေသော Asia Sun Group ၊ Asia Sun Trading နှင့် Cargo Link Petroleum Logistics ကုမ္ပဏီတို့ကို စီးပွားရေးဒဏ်ခတ်ပိတ်ဆို့လိုက်ကြောင်း သိရှိရသည်။"]
https://yktnews.com/2025/05/213575/	အမေရိကန်ကို ပစ်မှတ်ထားသော အွန်လိုင်းငွေကြေးလိမ်လည်မှုများအတွက် စစ်ကောင်စီ လက်အောက်ခံ BGF ခေါင်းဆောင် ဗိုလ်မှူးကြီးစောချစ်သူနှင့် သား ၂ ဦးကို အမေရိကန်အစိုးရက ဒဏ်ခတ်ပိတ်ဆို့	["အမေရိကန်ကို ပစ်မှတ်ထားသော အွန်လိုင်းငွေကြေးလိမ်လည်မှုများအတွက် စစ်ကောင်စီ လက်အောက်ခံ BGF ခေါင်းဆောင် ဗိုလ်မှူးကြီးစောချစ်သူနှင့် သား ၂ ဦးကို အမေရိကန်အစိုးရကဒဏ်ခတ်ပိတ်ဆို့", "ရန်ကုန်၊ မေ ၆", "အမေရိကန်များကို ပစ်မှတ်ထားဦးတည်သော အွန်လိုင်းငွေကြေးလိမ်လည်မှုများ အပါအဝင် နယ်စပ်ဖြတ်ကျော် ရာဇဝတ်မှုများအတွက် စစ်ကောင်စီ လက် အောက်ခံ BGF ခေါင်းဆောင် ဗိုလ်မှူးကြီးစောချစ်သူနှင့် သား ၂ ဦးကို အမေရိကန်အစိုးရက ဒဏ်ခတ်ပိတ်ဆို့ကြောင်း တရားဝင် ကြေညာသည်။", "စစ်ကောင်စီလက်အောက်ခံ BGF ခေါင်းဆောင် ဗိုလ်မှူးကြီး စောချစ်သူနှင့် သား ၂ ဦးဖြစ်သည့် စောထူးအယ်မူးနှင့် စောချစ်ချစ်တို့ကို အမေရိကန်ဘဏ္ဍာရေးဝန်ကြီးဌာနက ပစ်မှတ်ထား အရေးယူဒဏ်ခတ်ပိတ်ဆို့လိုက်ကြောင်း၊ အမေရိကန်ပြည်ထောင်စုကို ပစ်မှတ်ထားသော အွန်လိုင်းငွေကြေးလိမ်လည်မှုများ၊ လူကုန်ကူးမှုနှင့် နယ်စပ်ဖြတ်ကျော် မှောင်ခိုကူးမှုမှုများအတွက် ၎င်းတို့ ၃ ဦးကို အမေရိကန်က ဒဏ်ခတ်ပိတ်ဆို့ခြင်းဖြစ်ကြောင်း သိရှိရသည်။", "ဗိုလ်မှူးကြီး စောချစ်သူ ဦးဆောင်သော BGF က ထိုင်း-မြန်မာနယ်စပ်တွင် ဆိုက်ဘာလိမ်လည်မှု အစုအဖွဲ့များ တည်ရှိရာ ထိုင်း-မြန်မာနယ်စပ်၊ မြ၀တီမြို့ကို ထိန်းချုပ်ထားကြောင်း သိရှိရသည်။", "“KNA က စီမံဆောင်ရွက်သည့် ဆိုက်ဘာလိမ်လည်မှုလုပ်ငန်းများက ရာဇဝတ်ခေါင်းဆောင်နှင့် သူတို့ရဲ့ လုပ် ဖော်ကိုင်ဖက်များအတွက် ဝင်ငွေ ဘီလီယံနဲ့ချီ ရရှိစေပါတယ်။ အမေရိကန်ဘဏ္ဍာရေးဌာနအနေနဲ့ အဲဒီလို ရာဇဝတ်မှုတွေကနေ အကျိုးအမြတ်ရရှိနေတဲ့ အဲဒီကွန်ရက်ကို တားဆီးဖို့ နည်းလမ်းမျိုးစုံ အသုံးပြုသွားမှာဖြစ်ပါတယ်” အမေရိကန်ဘဏ္ဍာရေးဒုဝန်ကြီး Michael Faulkender က ပြောဆိုသည်။", "ကရင်နယ်ခြားစောင့်တပ် BGF ခေါင်းဆောင် ဗိုလ်မှူးကြီးစောချစ်သူ(ခ) စံမြင့်၏ မိသားစုနှင့် မဟာမိတ်များမှာ ကြွယ်၀ ချမ်းသာစေသော နိုင်ငံဖြတ်ကျော် စီးပွားရေးကွန်ရက်တွင် ဆိုက်ဘာလိမ်လည်သော ဒုစရိုက်လုပ်ငန်းများလုပ် ဆောင်သည့် ခြံဝင်းကြီးများ၊ တရားမဝင် ကာစီနိုရုံများနှင့် တရားမဝင် လောင်း ကစားလုပ်ငန်းများ ပါဝင်ကြောင်း၊ စစ်တပ်နှင့် လက်အောက်ခံ BGF တို့သည် အဆိုပါ တရားမဝင် လုပ်ငန်းများကို လုပ်ကိုင်ပြီး နိုင်ငံတကာရာဇဝတ်မှုများမှ အပြစ်ပေး အရေးယူခံရခြင်းမရှိဘဲ ကင်းလွတ်စွာ ကျူးလွန် ချမ်းသာနေကြသည်။", "အကြမ်းဖက် စစ်ကောင်စီ လက်အောက်ခံ ကရင်အမျိုးသားတပ်မတော် KNA ဟု အမည်ပြောင်းလဲထားသော ကရင်နယ်ခြားစောင့်တပ် BGF ခေါင်းဆောင် ဗိုလ်မှူးကြီးစောချစ်သူ(ခ) စံမြင့် ၊ ၎င်းတို့မိသားစုနှင့် မဟာမိတ်များ၏ ကြွယ်၀ ချမ်းသာလာပုံများ၊ နိုင်ငံဖြတ်ကျော် စီးပွားရေးကွန်ရက်တစ်ခုကို တည် ဆောက်ထားသည်။", "ဗိုလ်မှူးကြီးစောချစ်သူ (ခ)စံမြင့်တွင်း သား ၂ ဦး၊ သမီး ၁ ဦး ရှိပြီး ဇနီးဖြစ်သူမှာ နန်းခင်လှသူဖြစ်သည်။ စောချစ် သူ၏ သား ၂ ဦးမှာ BGF ဗိုလ်မှူး စောထူးအယ်မှူး အသက် ၃၂ နှစ်၊ ဗိုလ်မှူး စောချစ်ချစ်၊ အသက် ၂၈ နှစ်နှင့် သမီး နန်းနှင်းနန္ဒာအေးအသက် ၂၆ နှစ်တို့ ဖြစ်ကြသည်။", "စံမြင့် (စောချစ်သူ၏ နာမည်လွှဲအဖြစ် အသုံးပြုထားသော နာမည်) နှင့် ၎င်း၏ သားသမီးများသည် BGF ပိုင် ကုမ္ပဏီများတွင် အဓိက အခန်းကဏ္ဍမှ ပါဝင်ပတ်သက်နေကြောင်း၊ မိသားစုဝင်များအကြား ရှယ်များခွဲဝေ ပိုင်ဆိုင်ထားခြင်းဖြင့် စံမြင့်(ခ) စောချစ်သူ မိသားစုသည် BGF တပ်၏ စီးပွားရေးလုပ်ငန်း ၆ ခုကို ထိန်းချုပ်ပိုင်ဆိုင်ထားကြကြောင်း သိရှိရသည်။", "ထို့ပြင် နာမည်ဆိုးဖြင့် ကျော်ကြားသော ကျားဖြန့် ခြံဝင်းကြီး ၂ ခုဖြစ်သော Apollo Park နှင့် Yulong Bay Park တို့တွင်လည်း အနည်းစု ရှယ်ယာရှင်အဖြစ် ပိုင်ဆိုင်ထားကြကြောင်း ၊ ယင်းစီးပွားရေးလုပ်ငန်း ၂ ခုလုံးတွင် စံမြင့်၏ သားဖြစ်သူ BGF ဗိုလ်မှူး စောထူးအယ်မှူးသည် ဒါရိုက်တာနှင့် ရှယ်ယာရှင်တစ်ဦးဖြစ်ကြောင်း သိရှိရသည်။", "စောချစ်သူ၏ သမီးဖြစ်သူ နန်းနှင်းနန္ဒာအေး အသက် ၂၆ နှစ်သည် စင်ကာပူနိုင်ငံနှင့် ဗြိတိန်နိုင်ငံတို့တွင် ပညာသင်ကြားပြီး စီးပွားရေးဆိုင်ရာစီမံခန့်ခွဲမှု ဘွဲ့ရရှိထားကာ BGF ၏ လုပ်ငန်း ၄ ခုတွင် ရှယ်ရှာရှင်နှင့်ဒါရိုက်တာအဖြစ် ပါဝင်နေသည်။", "စောချစ်သူ၏ မိန်းမ နန်းခင်လှသူသည် မိသားစုစီးပွားရေးတွင် ပါဝင်လုပ်ကိုင်မှု ရှိသော်လည်း ရှယ်ယာရှင်နှင့်ဒါရိုက်တာရာထူးများကို ရယူခြင်းမရှိပေ။ သို့ရာတွင် သူမက BGF ၏ စီးပွားရေးလုပ်ငန်းများမှ အကျိုးအမြတ် ဖြစ်ထွန်းနေသူလည်းဖြစ်သည်။"]
https://yktnews.com/2024/01/140755/	“စစ်တပ်က ပြိုကွဲနေပြီ။ ဒီစစ်တပ်က ပြည်သူ့အတွက် ကာကွယ်ရေး စစ်တပ် မဟုတ်တော့ဘူး။ မင်းအောင်လှိုင်နဲ့ လူအနည်းစုအဖွဲ့ကို ကာကွယ်ဖို့ လုပ်ထား တာ။ စစ်တပ်က ပြိုတော့မယ်ဆိုတဲ့ ဥစ္စာ သူတို့နားလည် လာတဲ့အခါ ကျတော့ သူတို့ ပြန်ပြီးတော့ ပုန်ကန်ဖို့ ရဲသွားပြီ”	["အမေရိကန်စစ်တပ်မှ ဒုတိယ ဗိုလ်မှူးကြီး (ငြိမ်း) ပါမောက္ခ ဒေါက်တာ ဒေါ်မီမီဝင်းဘတ်နှင့်တွေ့ဆုံခြင်း", "By ရန်ကုန်ခေတ်သစ်", "မင်းအောင်လှိုင် ခေါင်းဆောင်တဲ့ အကြမ်းဖက်စစ်တပ်မှာ ဗိုလ်မှူးချုပ်အဆင့် တွေအပါအဝင် စစ်သား ထောင်နှင့်ချီ လက်နက်ချ အညံ့ခံ လာတာတွေ ရှိနေ ပါတယ်။", "တော်လှန်ရေးပူးပေါင်းတပ်တွေက စစ်တပ် စခန်းတွေတိုက်ပြီဆို တာနဲ့ စစ်သား တွေက လက်နက်ချနေကြတာကြောင့် လက်နက်ချတာဟာ တပ်ထဲ မှာခေတ်ရေစီးကြောင်း တစ်ခုလိုဖြစ်လာနေပြီး စစ်တပ်ပြိုကွဲနေတာ အခြေ အနေကို ရောက်ရှိလာပြီလို့ ဆိုရမှာဖြစ်ပါတယ်။", "အဲဒီအခြေအနေနဲ့ ပတ်သက်လို့ မြန်မာစစ်တပ်မှာ ဘာတွေဆက် ဖြစ်လာ နိုင်မလဲ။ တော်လှန်ရေး တပ်ဖွဲ့တွေဘက်ကလည်း ဘာတွေ သတိထားရမလဲ စတာတွေနဲ့ ပတ်သက်ပြီး ပါမောက္ခ ဒေါက်တာ ဒေါ်မီမီဝင်းဘတ်ကို ရန်ကုန် ခေတ်သစ်က ဆက်သွယ်မေးမြန်းထားပါတယ်။", "မေး ။ ။ လောက်ကိုင်မှာ ဗိုလ်မှူးချုပ် ၆ ယောက်နဲ့ စစ်သားတွေရော တပ် မိသားစု တွေရော အပါအဝင် လူ ၄၀၀၀ ကျော်က လက်နက်ချပါတယ်။ ဟိုပန်နဲ့ ပန်လုံမှာ ဆိုရင်လည်လည်း စစ်သားအင်အား ၇၀၀ ကျော်က လက်နက်ချခဲ့ ပါတယ်။ အခုဆိုရင် လက်နက်ချတယ် အညံ့ခံတယ်ပဲ ပြောပြော အလင်းဝင် တယ်ပဲ ပြောပြော တော်တော်လေးကို အင်အားက များလာပါတယ် ရှင့်။ ဆိုတော့ ဒီလက်နက်ချတာက တပ်ထဲမှာ ခေတ်ရေစီးကြောင်းတစ်ခုလို ဖြစ်လာ တယ်လို့တောင် ပြောလို့ရပါတယ်။ အဲဒီအပေါ်ကို ဆရာမကြီးအနေနဲ့ ဘယ်လို မျိုး ဦးစွာသုံးသပ်လိုပါသလဲရှင့်။", "ဖြေ။ ။ ဟုတ်ကဲ့ ကျွန်မ အဲဒီမေးခွန်းကို မဖြေခင် ကျွန်မ ပထမဆုံး Disclaimer လေး ပြောပါရစေ။ ကျွန်မ ဒီနေ့ သုံးသပ်သွားတဲ့ အချက်အလက်တွေ အားလုံးက ကိုယ့်ကိုယ်ကိုယ်တစ်ယောက်တည်း သုံးသပ်တာပါ။ ဘယ်အဖွဲ့ကိုမှ ကိုယ်စားပြုပြီးတော့ ပြောတာ မဟုတ်ပါဘူးလို့ ပြောချင်ပါတယ်။", "ဒီလောက်ကိုင်မှာ တွေ့တဲ့ဟာတွေက ကျွန်မအရင်ကတည်းကလည်း ပြောထားတယ်။ ကျွန်မ 1027 operation စကတည်းက ကျွန်မပြောတယ်။ အခု တော်လှန်ရေးဘက်က ဒီ Tipping Point ရောက်သွားပြီလို့ ကျွန်မ ပြောထားတယ်။ Tipping Point လို့ ပြောတဲ့အခါမှာ အချက်အလက်တစ်ခု ကျွန်မတို့ ကြည့်တာက Defection ၊ International pressure ၊ People support ။ အဲဒီအထဲမှာ Defection ဆိုတဲ့ဟာကလည်း ကျွန်မတို့ Unit Level Defection ဖြစ်ဖြစ် Unit level အခုလိုမျိုး အလင်းဝင်လာတာက All surrendered ဖြစ်တာက Tipping Point တစ်ခုရဲ့ ရောက်နေပြီဆိုတဲ့ Evident တစ်ခု မြင်ထားတယ်လို့ ပြောလို့ရတယ်။", "ဒါကြောင့်မို့လို့လည်း ဒီဥစ္စာက သိပ်ပြီးတော့ ကျွန်မတို့အနေနဲ့ အံ့ဩစရာတော့မရှိဘူး။ ဘာလို့လဲဆိုတော့ ဒီဥစ္စာကို အစောကြီးကတည်းက ဖြစ်နိုင်တယ် ဖြစ်လာတော့မယ်လို့ ကျွန်မတို့ Predict လုပ်ထားတာပေါ့။ ဘယ်အချိန်မှာ ဖြစ်မလဲဆိုတာကတော့ ပြောရတာခက်တယ်။ ဒါပေမဲ့ ဖြစ်လာနိုင်တယ်ဆိုတဲ့ ဥစ္စာအခု ဖြစ်လာတဲ့ ဟာက ကျွန်မတို့အတွက် ဒီလောက်လောက် ဟိုဒင်းမဖြစ်ပါဘူး။ ဒါပေမဲ့လည်း ဒီဥစ္စာ ဘာပြောပြလဲဆိုတော့ ကျွန်မတို့ ပြောထားတာ ဒီစစ်တပ်ထဲမှာ စစ်တပ်က အများကြီး ပြိုကွဲနေပြီ။ အထဲမှာ ပြိုကွဲနေပြီ။", "ဘာကြောင့် ပြိုကွဲလဲဆိုတော့ ကျွန်မ အရင်ကတည်းက ဖြေထားတာတွေ ရှိတယ်။ ဒီ Corruption နဲ့ ပတ်သက်ပြီးတော့ Leadership နဲ့ ပတ်သက်ပြီးတော့ တစ်ယောက်နဲ့ တစ်ယောက် Fear အနိုင်ကျင့်တာတွေ Fear ဆိုတာ ကြောက်စိတ်ကို အသုံးချပြီးတော့ လုပ်ထားတာတွေ အဲဒီဥစ္စာတွေ အားလုံးပေါင်းပြီးတော့ ကြည့်လိုက်လို့ရှိရင် စစ်တပ်က အခုအချိန်မှာ ပြိုကျနေတယ်ဆိုတဲ့ ဥစ္စာကတော့ အံ့ဩစရာမရှိပါဘူး။", "မေး ။ ။ အခု လက်ရှိမှာ မင်းအောင်လှိုင်အနေနဲ့ ရင်ဆိုင်နေရတာက တော်လှန်ရေးတပ်ဖွဲ့တွေရဲ့ ဖိအားတွေ အပြင် တပ်တွင်းမှာလည်း သူ့ကို မကျေနပ်တဲ့ အသံတွေ တော်တော်ကို ကျယ်လောင်လာပါတယ်ရှင့်။ နောက်ဆုံးမှာ သူ့ကို လော်ဘီလုပ်ပေးနေတဲ့ သူတွေကတောင်မှ မင်းပေါကြီးဆိုပြီး ခေါ်လာတာရှိပါတယ်။ ဆိုတော့ မင်းအောင်လှိုင်အနေနဲ့ ဒီအကျပ်အတည်း အခြေအနေကို ထိန်းနိုင်မယ့် အလားအလာမြင်ရပါသလား။", "ဖြေ။ ။ သူ့မှာ အရည်အချင်း အဲဒီလောက် မရှိဘူး။ ကျွန်မ အစောကြီးကတည်းက ပြောထားတယ်။ စစ်ဗိုလ်ချုပ်တစ်ယောက်အနေနဲ့ အနည်းဆုံးတော့ စစ်တိုက်ဖို့အတွက်က အရည်အချင်းရှိရမယ်။ ဒါပေမဲ့ သူ့မှာ အရည်အချင်းမရှိဘူး။ အစကတည်းက ကျွန်မပြောထားတယ် အရင်အစ ဒီပြဿနာက နိုင်ငံရေးပြဿနာကို ဒီစစ်ဗျူဟာနဲ့ သူ ပြန်သုံးထားတယ်ဆိုတာ အစကတည်းက မှားနေတာ။ အဲဒီထဲက မှားကတည်းက သူ ဘယ်လိုမှ ပြန်ပြီးတော့ မဆယ်နိုင်ဘူး။", "ဆိုတော့ စစ်တိုက်တာတောင်မှ မတတ်ဘူး။ ဒါဆိုလို့ရှိရင် စီးပွားရေးတို့ နိုင်ငံရေးတို့ သံတမန်ရေးတို့ဆို ဝေလာဝေး ။ သူ့မှာ အရည်အချင်းမရှိဘူး။ ကျွန်မတို့မှာ Leadership မှာ လေ့လာရတဲ့ဟာ အမြဲတမ်းပြောတယ် Leader တစ်ယောက်က ကိုယ့်နောက်လိုက်သားတွေ ယုံကြည်ဖို့အတွက်က အချက် ၃ ချက်လိုတယ်။", "ပထမတစ်ခုက Benevolent စေတနာရှိရမယ်။ ကိုယ်နောက်လိုက်သားတွေ အပေါ်မှာ စေတနာရှိရမယ်။ နောက်တစ်ခုကျတော့ Confident အရည်အချင်းရှိရမယ် လုပ်ပိုင် လုပ်နိုင်ရည်ကောင်းရမယ်။ နောက်တစ်ခုကျတော့ Integrity ။ Integrity ဆိုတာ ဂုဏ်သိက္ခာရှိရမယ်။ အဲဒီဟာ ၃ ခု တစ်ခုခုမရှိဘူးဆိုရင်တောင်မှ နောက်က လိုက်တဲ့ လူတွေက မလိုက်ချင်ဘူး။ ဒီခေါင်းဆောင်တစ်ယောက်ကို မယုံကြည်ဘူး။ ဆိုတော့ မင်းအောင်လှိုင်ကို အဲဒီ ၃ ခုနဲ့ တိုင်းပြီးတော့ ကြည့်လိုက်ရင် သူ့မှာ ၃ ခုလုံးမရှိဘူး။ ဆိုတော့ အခုချိန်မှာ သူ့နောက်က လိုက်တဲ့ လူတွေက သူ့ကို ဝေဖန်နေကြတာ မလိုက်တော့ဘူးဆိုတဲ့ ဥစ္စာ ကျွန်မ အနေနဲ့ အံ့ဩစရာမရှိဘူးလို့ ပြောလို့ရပါတယ်။", "မေး။ ။ အခုကတော့ တော်လှန်ရေးစတဲ့အချိန်မှာ ပြည်သူ့ရင်ခွင်ကို ခိုလှုံလာတဲ့ စစ်တပ်ဘက်က CDMer လုပ်လာတဲ့ စစ်သားတွေ အများကြီးရှိတယ်။ အခုလက်ရှိမှာ လောက်ကိုင် ဒကစ စစ်ဦးစီးမှူး ပထမတန်း G1 ဒုတိယဗိုလ်မှူးကြီး သက်ပိုင်လင်းနဲ့ အဖွဲ့က သူတို့ သစ္စာခံတဲ့ ဗိုလ်မှုးချုပ် ၆ ဦးကို စစ်ကောင်စီက ပြန်ဖမ်းလို့ ဆိုပြီးတော့ လက်နက်ကိုင်ပြီး တောခိုတယ်ဆိုတာ ဒီရက်ပိုင်းမှာ ဖြစ်ပါတယ်ရှင့်။ ဆိုတော့ စစ်တပ်ကို ပြန်တိုက်မယ့် စစ်သားတွေက နဂိုကတည်းက ရှိနေရာကနေ အခုဟာက အုပ်စုလိုက်ကို စစ်တပ်ကို ပြန်တိုက်မယ့် အလားအလာရှိနေတာကို မြင်ရတော့ ဒီဖြစ်စဉ်အပေါ်မှာရော ဆရာမကြီးအနေနဲ့ ဘယ်လိုမျိုးသုံးသပ်ချင်ပါသလဲ ။", "ဖြေ။ ။ အဲဒီ ဥစ္စာကတော့ Tipping Point ရောက်သွားပြီလို့ ပြောလို့ရတယ်။ ဟိုတစ်နေ့က တပ်ကြပ်ကြီးလား မသိဘူး သူက စကားပြောနေတာ သူတို့အရင်ကတည်းက နားလည်တယ် သူတို့ကို မတရားခိုင်းထားတာတွေဘသူတို့ကို လူမဆန်သလိုမျိုးဆက်ဆံထားတာတွေ သူတို့ လုံးဝမကြိုက်ဘူး။ အခုချိန်မှာတော့ သူတို့နားလည်သွားပြီ စစ်တပ်က ပြိုတော့မယ်ဆိုတဲ့ ဥစ္စာ သူတို့နားလည်လာတဲ့အခါကျတော့ သူတို့ပြန်ပြီးတော့ ပုန်ကန်ဖို့ ရဲသွားပြီ။", "ဆိုတဲ့အတွက်ကြောင့်လည်း အခုချိန်မှာ ဒီလိုမျိုးတွေ လုပ်ရဲလာတာ။ လုပ်နိုင်လာတာ။ အရင်တုန်းကကျတော့ စစ်တပ်က အရမ်းအားကြီးလွန်းတယ် သူတို့ ဒီလိုမျိုး ပုန်ကန်ဖို့အတွက်ကို။ အခုချိန်မှာတော့ ကျွန်မတို့ ဒီ သုံးသပ်တဲ့ လူတွေကျတော့ ဒီဥစ္စာ Indicator တစ်ခုပေါ့နော်။ Evidence တစ်ခုဖြစ်တယ်လို့ စစ်တပ်ပြိုကွဲနေတဲ့ ဥစ္စာ၊ ပြိုကွဲဖို့ ရောက်နေပြီဆိုတာ ဒီဥစ္စာအခြေခံပဲ။ သုံးသပ်လို့ရတယ်။", "မေး ။ ။ ဆရာမကြီး ပြောသလို စစ်တပ်ကလည်း တကယ့်ကို ပြိုကွဲနေပြီ။ ဆိုတော့ ကျူးဘား တော်လှန်ရေးဟာ ပြည်သူတွေဘက်က မေးနေတာလည်း ရှိပါတယ်။ ကျူးဘားတော်လှန်ရေးဟာ အောင်မြင်ဖို့ ၆ နှစ်ကြာတယ်ပေါ့နော်။ မြန်မာ့တော်လှန်ရေးဟာလည်း ၃ နှစ်ကာလပြီးသွားပြီ။ ၃ နှစ်ကာလပြီးသွားတဲ့ အချိန်မှာ တကယ့်ကို အရှိန်အဟုန်ကောင်းကောင်းနဲ့ တပ်ကလည်း ပြိုဆင်းလာပြီ။ ဒီဘက်က တော်လှန်ရေးက တအားကို ကောင်းနေပြီဆိုတော့ ပြည်သူတွေကလည်း ဆင်းရဲဒုက္ခတွေ အများကြီး ရင်ဆိုင်နေရတာဆိုတော့ ဆရာမကြီး အနေနဲ့ ဒီအခြေအနေအပေါ် ဘယ်လိုမြင်သလဲရှင့်။", "ဖြေ ။ ။ ကျွန်မ အရင်တုန်းကလည်း ၂၂ တုန်းကလည်း ပြောထားတယ်။ တကယ် အောင်မြင် Victory ပေါ့နော်။ တော်လှန်ရေး အောင်မြင်မယ့် အမှုက မင်းအောင်လှိုင်ရဲ့ လက်ထဲမှာ မဟုတ်ဘူး။ ပြည်သူလူထုရဲ့ လက်ထဲမှာ။ ဒီ Revolution ဘက်က ပါနေတဲ့ လူတွေ၊ အဖွဲ့တွေ အားလုံးရဲ့ လက်ထဲမှာ ။ တကယ်လို့ ဒီတော်လှန်ရေးကို မြန်မြန်ဆန်ဆန်ပြီးချင်ရင် ပိုပြီးတော့ ပူးပေါင်းဆောင်ရွက် ပိုပြီးတော့ ပူးပေါင်းဆောင်ရွက်နိုင်လေလေ ပိုပြီးတော့ အောင်မြင်ဖို့က များလာလေ။", "အခု ညီနောင် ၃ ဖွဲ့ ပြသွားတယ်။ ပူးပေါင်းဆောင်ရွက်ရင် မဖြစ်နိုင်တဲ့ ဥစ္စာတွေ ဖြစ်သွားတယ်။ ဆိုတော့ ကျွန်မပြောမယ် တကယ် နိုင်ချင်စိတ်ရှိရင် ပူးပေါင်းဆောင်ရွက်ချင်စိတ်မွေးရမယ်။ ပူးပေါင်းဆောင်ရွက်နိုင်လို့ရှိရင် ဒီဥစ္စာပြီးသွားမယ်။ မပူးပေါင်း မဆောင်ရွက်ချင်ရင် ဒါ ကိုယ်က မင်းအောင်လှိုင် အလုပ်ကို လုပ်ပေးနေသလိုပဲ။", "ဆိုတော့ အခုချိန်မှာ ပြန်ပြီးတော့ကြည့် တို့ ပူးပေါင်းဆောင်ရွက်နေသလား ပိုပြီးတော့ ဒီထက် ပူးပေါင်းဆောင်ရွက်နိုင်သလား ပူးပေါင်းဆောင်ရွက်ဖို့ကို မရရတဲ့ နည်းနဲ့ လုပ်ရတော့မယ်။ ဘာလို့လည်းဆိုရင် တချို့တွေဆိုရင် တစ်ယောက်နဲ့ တစ်ယောက်နဲ့ အမြင်မှားတာတွေ ရှိတယ်။ မတည့်တာတွေ ရှိတယ်။အဲဒီဟာကို Focus လုပ်ပြီးတော့ တစ်ယောက်နဲ့ တစ်ယောက် ပူးပေါင်း မဆောင်ရွက်တာတွေ ရှိတယ်။", "ဒါပေမဲ့ မှန်မှန် ပြန်ပြီးတော့ ကြည့်လိုက်တော့ တို့တွေ ဘုံရန်သူရှိတယ်။ ဘုံရန်သူ Focus လုပ်လိုက်၊ ဘုံရန်သူ အဓိက ထားလိုက်။ ပြီးလို့ရှိရင် ဘုံရန်သူ ပျောက်သွားလို့ရှိရင် ဒီဥစ္စာကို ဖြေရှင်းရမှာ အများကြီး ပိုပြီးတော့ လွယ်ကူသွားလိမ့်မယ်။ အခုအချိန်မှာ ပူးပေါင်းဆောင်ရွက်ဖို့ အများကြီးလိုအပ်တယ်။ အခုချိန်မှာ Tipping Point ကနေ End point ရောက်ဖို့အတွက် အရေးအကြီးဆုံးအဓိကက ပူးပေါင်းဆောင်ရွက်ဖို့ပဲ။", "မေး ။ ။ ထပ်မေးချင်တာက မင်းအောင်လှိုင် ဘက်မှာရော ထွက်ပေါက်ရှိနိုင်လား။ တော်လှန်ရေးတပ်ဖွဲ့တွေဘက်ကတော့ မင်းအောင်လှိုင်နဲ့ စစ်ခေါင်းဆောင်တွေအတွက် အသေထွက်ပဲ ရှိတယ်လို့ ပြောကြတော့ တကယ်ပဲ မင်းအောင်လှိုင်နဲ့ စစ်ခေါင်းဆောင်တွေအတွက် ထွက်ပေါက်က အသေထွက်တစ်လမ်းပဲ ရှိတယ်လို့ ပြောလို့ရလား။", "ဖြေ ။ ။ ဒါကတော့ မင်းအောင်လှိုင်အနေနဲ့ သူ ဆုံးဖြတ်ရတော့မယ်။ ဘာလို့ဆို သူ့မှာ ဘယ်သူမှ မရှိတော့ဘူး ဆိုလို့ရှိရင် သူနဲ့ သူ့ရဲ့ အနီးအနားမှာရှိတဲ့ အသိုင်းအဝိုင်းတစ်ခုပဲ ကျန်တော့မယ်။ ဆိုတော့ သူ ဘာထွက်ပေါက်လိုချင်လဲဆိုတော့ သူ့ရဲ့ Decision ပဲလေ။ သူက ဒါ Decide လုပ်ရတော့မယ်။", "မေး ။ ။ အခုဆိုရင် စစ်တပ်ထောက်ခံသူတွေနဲ့ စစ်ကောင်စီလော်ဘီတွေက တရုတ်ကြောင့် ရှမ်းမြောက်ပိုင်းဒေသ နယ်မြေတွေ ဆုံးရှုံးတာ ၊ တရုတ်ရဲ့ ကျူးကျော်စစ်ဆိုပြီးတော့ အမည်တပ်လာကြတာ ရှိပါတယ်။ အဲဒီအပေါ်မှာရော ဆရာမကြီးအနေနဲ့ ဘယ်လို သုံးသပ်မြင်ပါသလဲ။", "ဖြေ ။ ။ အခုချိန်မှာ စစ်တပ်ဘက်က မင်းအောင်လှိုင်တို့ဘက်က တရုတ်ကို အသုံးချတော့မယ်။ တရုတ်ကတော့ အမြဲတမ်းနိုင်တဲ့ဘက်ကို လိုက်မှာပဲ။ အခုချိန်မှာ အခုတလောတောင်မှ တော်တော်များများ စကားတွေ ပြောလာပြီ။ တရုတ်က လုံးဝ မင်းအောင်လှိုင်ဆီမှာ Confidence မရှိတော့ဘူး။ ယုံကြည်မှု မရှိတော့ဘူး။", "တရုတ်က သူ့ရဲ့ အကျိုးစီးပွားနဲ့ ပတ်သက်ပြီးတော့ သူ့ဘာသာသူ လုပ်စရာရှိ လုပ်လိမ့်မယ်။ ဒါပေမဲ့ တော်လှန်ရေးဘက်ကလည်း ပြည်သူလူထုရဲ့ ဆန္ဒနဲ့ ပြည်သူလူထုလုပ်ဖို့ လိုအပ်တယ်။ ကျွန်မ ခုန ပြောသွားသလိုပဲ ပူးပေါင်းဆောင်ရွက်လာလို့ရှိရင် တစ်ယောက်နဲ့ တစ်ယောက် နားလည်မှုတွေ ရှိလို့ရှိရင် ဘယ်သူမဆို သူတို့ ကျော်လွှားနိုင်တယ်။ ကျွန်မအနေနဲ့ The Best Defense အကောင်းဆုံးကာကွယ်နည်းက တစ်ယောက်နဲ့ တစ်ယောက်နဲ့ ပူးပေါင်းဆောင်ရွက်ဖို့က အကောင်းဆုံး Defense ပဲ။", "မေး ။ ။ အခုလက်ရှိ ပြည်သူဘက်ကနေ တိုက်ပွဲဝင်နေတဲ့ တော်လှန်ရေးတပ်ဖွဲ့တွေကိုရော ဆရာမကြီးရဲ့ အတွေ့အကြုံကို အခြေခံပြီး ဘယ်လို အကြံဉာဏ်တွေ ဘယ်လိုမျိုးစကားတွေများ သူတို့ကို ပြောကြားဖို့ ရှိပါသလဲရှင့်။", "ဖြေ ။ ။ ကျွန်မ အမြဲတမ်းပြောကြားသလိုပဲ လူတွေက တစ်ခါတလေကျလို့ရှိရင် Focus အရမ်းပဲ အဓိက ထားတာက Weapon။ ဒီဥစ္စာ လက်နက်နဲ့ ကျည်ဆန်နဲ့ ဗုံးနဲ့ပါနဲ့။ အမှန်ကတော့ အရေးအကြီးဆုံးက ဗျူဟာ။ ဗျူဟာကောင်းလို့ရှိရင် တစ်ခါခါကျရင် ဘာမှ သုံးနေစရာမလိုဘူး။ ဆိုတော့ အခု ပြန်ကြည့်လိုက် စစ်တပ်ကို သုံးသပ်လိုက်မယ်ဆိုရင် သူတို့ရဲ့ အားအနည်းဆုံးက သူတို့ရဲ့ Support။ ပြည်သူလူထု Support ထောက်ခံမှုမရှိဘူး။", "သူတို့ထဲမှာ အားလုံးကွဲပြားနေတာရှိတယ်။ ကျွန်မ တချို့ CDM ထွက်လာတဲ့ ဗိုလ်ကြီးတွေ၊ တပ်သားတွေကို အင်တာဗျူးလုပ်လိုက်တဲ့အခါမှာ သူတို့ပြောတယ် ၁၀ ယောက်ထဲက ၇ ယောက်က မတိုက်ချင်တော့ဘူး လုံးဝ စစ်တပ်မှာ နေလည်း မနေချင်တော့ဘူး။ ဆိုတော့ အဲဒီဥစ္စာ တကယ် သူတို့ သေနတ်ကိုင်ပြီး တိုက်မလား ဒါမှမဟုတ် အဲဒီ ၇ ယောက်ကို ဘယ်လိုနည်းနဲ့ ဆွဲထုတ်နိုင်မလဲ။ အဲဒီဟာက တကယ်ဆွဲထုတ်မယ်ဆိုလို့ရှိရင် ကိုယ့်ဘက်ကလည်း သေစရာမလိုဘူး။ ဘာမှလည်း ဒီလိုမျိုးသေနတ်တွေလည်း မလိုအပ်ဘူး။ တကယ်က ကိုယ်က ပိုပြီးတော့ သိလာလေလေ ကိုယ့်ရဲ့ ဗျူဟာက ဘယ်လို အဲဒီဟာ အသုံးချပြီးတော့ လုပ်ရမလဲဆိုတာ ထွက်ပေါ်လာမယ်။", "အဲဒါကြောင့်မို့လို့ အမြဲတမ်းပြောတယ် ဗျူဟာက ပိုအရေးကြီးတယ်။ ဗျူဟာလို့ ပြောတဲ့အခါမှာလည်း ရန်သူအကြောင်း ပိုသိလေ ကိုယ့်ရဲ့ဗျူဟာက ပိုပြီးတော့ ခိုင်မာလေ။ ရန်သူရဲ့ အားသာချက် အားနည်းချက်ကို ပိုသိလာလေလေ ဒါကြောင့်မို့လို့ Intelligence operation တကယ်အဓိကထားပြီး လုပ်ဖို့ လိုအပ်တယ်။ အမြဲတမ်း ပြည်သူလူထုရဲ့ ထောက်ခံမှု ရှိနေအောင်လည်း လိုအပ်တယ်။ တချို့တွေဆိုလို့ရှိရင် နည်းနည်းလေး အာဏာလေးရှိလာပြီဆိုလို့ရှိရင် ပြည်သူလူထုကို ညှဉ်းဆဲတာတွေ လုပ်တတ်တာတွေရှိတယ်။ အဲဒီဟာ လုံးဝ လုံးဝ လုပ်လို့မရဘူး။", "တစ်ခုက ကျတော့ အဲဒီလိုမျိုး ပြည်သူလူထုကို ဖောက်ပြားတာတွေ လုပ်လို့ရှိရင် တော်လှန်ရေးပြီးသွားလို့ရှိရင် သူတို့ရဲ့ နိုင်ငံ တကာ Human Rights Violation နဲ့လည်း အရေးယူခံရလိမ့်မယ်။ နံပါတ် ၂ က ကိုယ်က အဲဒီအနိုင်ကျင့်တဲ့ စ်တပ်က အနိုင်ကျင့်တာကို မကြိုက်လို့ တော်လှန်နေတာ ကိုယ်က အဲဒီလိုမျိုး လိုက်လုပ်လို့ ရှိရင် သူတို့အတိုင်းပဲ ပြန်လုပ်နေပြီလေ။ နံပါတ် ၃ အဲဒီလိုမျိုး လုပ်လာလို့ရှိရင် ပြည်သူလူထု ထောက်ခံမှု ပျောက်လိမ့်မယ်။ ပြည်သူလူထု ထောက်ခံမှုပျောက်လို့ရှိရင် တော်လှန်ရေးဆုံးမှာပဲ။", "People Power is number one လုံးဝ အရေးအကြီးဆုံးပဲ။ People Power မရှိဘဲနဲ့ တော်လှန်ရေးဆိုတဲ့ Revolution ဘယ်တော့မှ မနိုင်ဘူး။ ဆိုတော့ အဲဒီလိုမျိုးလုပ်လာလေလေ ဖြစ်တတ်တယ်။ အရမ်းသတိထားရတယ်။ ဂုဏ်သိက္ခာနဲ့ ကျင့်ဝတ်ပြည့်စုံစွာလုပ်ဖို့ လိုအပ်တယ်။ စကစလိုမျိုးလိုက်မတုနဲ့။ သူတို့ ဘာလုပ်လို့ရှိရင် အတုလိုက်မလုပ်နဲ့။ ဘာလို့ဆို သူတို့လုပ်တဲ့နည်းက ဆုံးရှုံးတဲ့ နည်းတွေ။ အဲဒါကြောင့်မို့ သူတို့ ရှုံးနေတာ။ ကိုယ်ပါ သူတို့လိုမျိုးလိုက်လုပ်လိုက်လို့ရှိရင် ကိုယ်ပဲ ဆုံးရှုံးမှာလေ။အဲဒီဥစ္စာ သတိပေးချင်ပါတယ်။", "မေး ။ ။ တော်လှန်ရေးစတဲ့အချိန်မှာ ပြည်သူ့အာဏာ ပြည်သူ့ ပြန်ပေးဆိုတဲ့ ဒီကြွေးကြော်သံ နဲ့ ။ အခုလက်ရှိမှာ အာဏာရှင်ကို တော်လှန်ရင်းနဲ့ အာဏာရှင်အသေးစားလေတွေ မဖြစ်ရေးက အရမ်းအရေးကြီးတဲ့ ကာလရောက်ပြီပေါ့နော်။ ပြည်သူ့အုပ်ချုပ်ရေး နယ်မြေတွေရလာပြီ။ ပြည်သူတွေ ပိုင်စိုးတဲ့ နယ်မြေတွေ အများကြီး ဖြစ်လာပြီဆိုတော့ ဆရာမကြီးအနေနဲ့ အဘာ အကြံပေးချင်လဲ။", "ဖြေ ။ ။ ကိုယ်က နယ်မြေအုပ်ချုပ်ရေးရလာပြီဆိုလို့ရှိရင် ကိုယ်က Democratic တွေ လုပ်ရတော့မယ်။ ကိုယ်က ဒီမိုကရေစီ ပြန်ပြီးတော့ restore လုပ်နေတာကိုး။ ကိုယ်ကိုယ်၌က ဒီလိုမျိုး အာဏာရှင်ဆန်ဆန်လိုက်လုပ်လာပြီဆိုလို့ရှိရင် အားလုံးရဲ့ ဒီလူတွေ အတော်များများအသက်ပေးပြီးတော့ တိုက်သွားတဲ့ လူတွေကို သူတို့ရဲ့ အသက်တွေက ဆုံးရှုံးပြီးတော့ မရဘဲနဲ့ ဒီအာဏာရှင် နောက်ထပ်စနစ်တစ်ခုပြန်ဖြစ်သလိုမျိုး ပြန်ဖြစ်သွားလိမ့်မယ်။ ကိုယ်ကိုယ်၌လည်း ပါလာတဲ့အတွက်ကြောင့် စည်းစိမ်တွေ လွှတ်ထားရတယ်။", "ဘဝတွေလည်း တော်တော်များများပြောင်းသွားပြီ ပျောက်သွားပြီ အဲဒါတွေရှိနေတဲ့ ဥစ္စာကို ပြန်ပြီးတော့ အဲဒီလ်ုမျိုး ပြန်လုပ်လိုက်တဲ့အခါကျတော့ အားလုံးပေးပေ်လိုက်တဲ့ဟာ အလကားလိုမျိုးဖြစ်သွားတယ်။ ဒီနေ့ တကယ် ဒီမိုကရေစီစစ်စစ်ကို လိုလားတယ်၊ လိုချင်တယ်ဆိုရင် ကိုယ်ကိုယ်၌ကလည်း Democratic Credit ကို လုပ်လုပ်မယ်။ အားလုံးကို ပူးပေါင်းပြီး လူတွေရဲ့ Voice ကို နားထောင်ရမယ်။ ပြည်သူလူထုရဲ့ လိုလားချက်ကို ကိုယ်က ဖြည့်စွက်ပေးနိုင်ရမယ်။ တစ်ကိုယ်ကောင်းအတွက် မဟုတ်ဘူး။ ကိုယ်ကြိုက်တဲ့ ဥစ္စာပဲလုပ်မယ်။ အဲဒါဆိုလို့ရှိရင် ဒါ အာဏာရှင်စနစ်ပဲ ပြန်ပြောင်းမယ်။ ပြန်ပြီးတောလ ကိုယ်က အဲဒီလိုမျိုး ဖြစ်လာချင်တယ်၊ လုပ်လာချင်တယ်ဆိုရင် ပြန်ပြီးတော့ သုံးသပ်ဖို့ လိုအပ်တယ်။ အဲဒီလိုမျိုးလုပ်လာလို့ရှိရင်လည်း ပြည်သူလူထုရဲ့ Support က ထောက်ခံမှုက ပျောက်မယ်။", "မေး ။ ။ တော်လှန်ရေးက တိုင်းရင်းသား နယ်မြေတွေမှာအရမ်းအားကောင်းတယ်။ တိုင်းရင်းသားနယ်မြေမှာ ပူးပေါင်းတိုက်ပေးတဲ့ အခုဟာက တစ်နေရာမှာ တိုက်တယ်ဆိုရင် အားလုံးက ပူးပေါင်းပြီးတော့ တိုက်ကြတာပေါ့။ ဒီလိုမျိုး တစ်ဖွဲ့နဲ့ တစ်ဖွဲ့ဟာ လက်နက်ရှိတဲ့ လူကို ဘေးကနေ လူအင်အားနဲ့ ဝိုင်းပြီး တိုက်ရတဲ့အခါ ဒီလိုအခြေအနေဟာ မင်းအောင်လှိုင်ကို တုန်လှုပ်စေပြီးတော့ မြန်မြန်ပြိုကျ စေသလား မင်းအောင်လှိုင်နဲ့ အပေါင်းအပါတွေကို။", "ဖြေ။ ။ ဟုတ်တယ်လေ။ အဲဒါ တုန်လှုပ်စရာပဲ။ ဘာလို့လဲဆိုတော့ မြန်မာစစ်တပ်က အစကတည်းက သူတို့မှာ အားအကြီးဆုံးအချိန်တောင်မှ တစ်နိုင်ငံလုံးကို ဖြန့်ပြီးတော့ တိုက်ဖို့အတွက်က မလွယ်ဘူး။ အခုကျတော့ သူ့မှာ အများကြီး ပြိုကွဲနေပြီ ဖြစ်နေတဲ့အချိန်မှာ ဟိုဘက်က အားကောင်းကောင်းနဲ့ တစ်နိုင်ငံလုံး သူ့ကို ပြန်ပြီးတော့ ပုန်ကန်နေတဲ့အခါကျတော့ ဘယ်လိုမှ မလွယ်ဘူး။", "အဲဒါကြောင့်မို့လို့ သူတို့အတွက် ခုခံစစ် ဖြစ်သွားပြီ။ အရင်တုန်းက တိုက်စစ်လုပ်နေတာ။ တိုက်စစ်လုံးဝ မလုပ်နိုင်တော့ဘူး။ ဒါပေမဲ့ ရှမ်းမြောက်ကို သွားဖို့ အတွက်တောင်မှ Reinforcements လုံးဝ မပို့ပေးနိုင်ဘူး။ သူ့အတွက် အရမ်းတုန်လှုပ်ခြောက်ခြားဖို့ အချိန်ရောက်လာပြီ။ သူလည်း တုန်လှုပ်ခြောက်ခြားနေမှာပဲ။", "မေး ။ ။ အခုဆိုရင် စစ်တပ်ဘက်က ရာထူးကြီးတွေ အဖမ်းခံရတယ်။ တစ်နေ့က ဆိုရင် တပ်မမှူး။ ဗိုလ်မှူးချုပ် ဝင်းမင်းထွန်းဟာ ဆိုရင် TNLA က ဖမ်းခံထားရတဲ့ သူ့ရဲ့ ဗီဒီယိုဖိုင် တက်လာပါတယ်ရှင့်။ မင်းအောင်လှိုင်တပ်ရဲ့ အောက်ခြေက လူတွေ ပြည်သူ့ရင်ခွင်ဘက်ကို ကူးပြောင်းဖို့ ဆရာမကြီးအနေနဲ့ တိုက်တွန်းစကားမျိုး ပြောပြပေးပါဦး ။", "ဖြေ ။ ။ တိုက်တွန်းစကားပြောရမယ်ဆိုရင်တော့ သူတို့သိတဲ့အတိုင်းပဲ စစ်တပ်က ပြိုကွဲနေပြီ။ သူတို့ ပြန်စဉ်းစားရမှာက ဒီစစ်တပ်က ပြည်သူ့အတွက် ကာကွယ်ရေး စစ်တပ်မဟုတ်တော့ဘူး။ ဒီဥစ္စာက မင်းအောင်လှိုင်နဲ့ လူအနည်းစုအဖွဲ့ကို ကာကွယ်ဖို့ လုပ်ထားတာ။ ကိုယ်က ပြန်စဉ်းစားရတော့မယ်။ ငါတို့ မင်းအောင်လှိုင်နဲ့ လူတစ်စုကို အသက်ပေးပြီးတော့ လုပ်ပေးချင်တာလား။ ကိုယ့်အသက်က ဒီလောက်လောက်ပဲ တန်ဖိုးရှိသလား ပြန်ပြီးတော့ စဉ်းစားဖို့ လိုအပ်လာပြီ။", "ကျွန်မ စစ်တပ်ထဲမှ ဝန်ထမ်းလုပ်လာတဲ့ လူဆိုတော့ ကျွန်မ အသက်ပေးမယ်ဆိုတာ နိုင်ငံအတွက်ကို အသက်ပေးမှာ။ ပြည်သူ လူထုအတွက်ကို အသက်ပေးမှာ။ ကျွန်မ လူတစ်ယောက်စာ တစ်ဖွဲ့စာလေးကို ပေးဖို့ လုပ်တာ မဟုတ်ဘူး။ များသောအားဖြင့် တကယ်စစ်တပ်ထဲ ဝင်လာတဲ့ လူတိုင်းက အဲဒီလိုပါပဲ။ သူတို့အခုချိန်မှာ ပြန်ပြီးတော့ သုံးသပ်ရမှာ ငါ့ အသက်က တန်ဖိုးရှိတယ်။ လူတိုင်းရဲ့ အသက်က တန်ဖိုးအရှိဆုံးပဲ ။ အဲဒီထက်ပိုပြီး မပေးနိုင်ဘူး။ တစ်သက်မှာ တစ်ခုပဲ ရှိတယ်။ တစ်သက်ပဲရှိတယ်။ အဲဒီ ဥစ္စာကို ဒီလူတွေအတွက်ပေးမှာလား၊", "ပြည်သူလူထုကို ကာကွယ်ဖို့ နိုင်ငံကို ကာကွယ်ဖို့ ပေးမှာလား စဉ်းစားဖို့ လိုတယ်။ နိုင်ငံကို ကာကွယ်ဖို့ဆို အခုအချိန်မှာ နိုင်ငံက ပြည်သူလူထု၊ ပြည်သူလူထုက နိုင်ငံ။ ပြည်သူလူထုက နိုင်ငံကို ဖွဲ့ထားတာ။ လူတစ်စုက လုပ်တာ မဟုတ်ဘူး။ အဲဒါပြန်ပြီးတော့ စဉ်းစားဖို့ လိုအပ်တယ်။ အခုချိန်မှာ အကယ်၍ ထွက်လာချင်ရင် ပြည်သူ့ရင်ခွင်တို့ အမျိုးစုံပဲ။ နည်းမျိုးစုံရှိတယ်။ ပံ့ပိုးမှုတွေလည်း အများကြီးရှိတယ်လို့ ကျွန်မသိရတယ်။ အရင်တုန်းကလို မဟုတ်ဘူး အခုထွက်လာရင် အများကြီး အခြေအနေကောင်းတယ်လို့ ပြောလို့ရတာပေါ့နော်။", "မေး ။ ။ မြန်မာနိုင်ငံမှာ အင်အားအကြီးဆုံးဖြစ်တဲ့ စစ်တပ်ကြီး ပြိုကျသွားတဲ့အခါ ဖက်ဒရယ်တပ်မတော်ကြီးက ပေါ်ပေါက်လာနိုင်မလား။ ပေါ်ပေါက်လာမယ်ဆိုရင်ကော သူ့ရဲ့ဖွဲ့စည်းပုံ စည်းမျဉ်းစည်းကမ်းတွေ ရေးဆွဲတဲ့အခါ ဘယ်နိုင်ငံတွေကို ဥပမာယူသင့်တယ်ဆိုတာ ဆရာမကြီး အနေနဲ့ အကြံပေးလိုတာတွေ ရှိတယ်ဆိုလို့ရှိရင် ပြောပြပေးပါဦး။", "ဖြေ ။ ။ နိုင်ငံတိုင်းမှာတော့ တစ်မျိုးစီရှိတာပေါ့နော်။ သူတို့ရဲ့ Culture သူတို့ရဲ့ ယဉ်ကျေးမှုအလိုက် သူတို့ရဲ့ အဖွဲ့အစည်းအလိုက် သူတို့မှာ စစ်တပ်တွေ ရှိကြတယ်။ အားလုံးကိုတော့ လေ့လာဖို့ လိုအပ်တယ်။ ဒါပေမဲ့ တကယ်လုပ်တယ်ဆိုရင် မြန်မာနိုင်ငံမှာ အားလုံးလက်ခံနိုင်တဲ့ အဖွဲ့အစည်းမျိုး ဖြစ်ရမယ်။ အားလုံးသဘောတူတဲ့ အဖွဲ့အစည်းမျိုးဖြစ်ရမယ်။", "တစ်နေ့ ဖက်ဒရယ်စစ်တပ်ဖွဲ့ချင်တယ်ဆိုလို့ရှိရင် အခုကတည်းက စစ်တိုက်တဲ့အခါ ပူးပေါင်းဆောင်ရွက်ဖို့ လိုအပ်တယ်။ အဲဒီလို ပူးပေါင်းဆောင်ရွက်တဲ့ အကျိုးဆက်က အခြေခံဖြစ်သွားတာပေါ့။ ဖက်ဒရယ်စစ်တပ်ကို တည်ထောင်ဖို့အတွက်က။ ဆိုတဲ့အတွက်ကြောင့်မို့လည်း ပူးပေါင်းဆောင်ရွက်လို့ရှိရင် စစ်ပွဲနိုင်မယ်၊ မြန်မြန်နိုင်မယ်။အဲဒီဥစ္စာကလည်း ဖက်ဒရယ်ဒီမိုကရေစီရောက်ဖို့အတွက်ကို အများကြီး အခြေခံအချက်အလက်လို ဖြစ်သွားလိမ့်မယ်။", "မေး ။ ။ လက်ရှိမှာ တော်လှန်ရေးက ၃ နှစ်ကျော်အချိန်ကာလရောက်တဲ့အချိန်မှာ တော်လှန်ရေးကလည်း အင်အားကောင်းတယ်။ ကိုယ်ပိုင်စိုးမိုးနယ်မြေတွေ လွတ်လပ်နယ်မြေတွေကလည်း အများကြီး မြို့တွေ အများကြီးကိုလည်း သိမ်းပိုက်နိုင်တဲ့အခြေအနေဖြစ်လာတယ်ဆိုတော့ ဆရာမကြီးအနေနဲ့ တော်လှန်ရေးမှာ ထပ်ပြီးတော့ အရှိန်တွေ ပိုကောင်းအောင် သတိထားသင့်တဲ့ အချက်တွေ မလုပ်သင် အဲဒါမျိုးတွေ ရှိရင် ဆရာမကြီးအနေနဲ့ နောက်ဆုံးအနေနဲ့ အကြံပြုစကား ပြောပြပေးပါဦးရှင့်", "ဖြေ ။ ။ ကျွန်မ ပြန်ပြီးတော့ summarized လုပ်ရမှာပဲ။ ကျွန်မ ခုန ပြောသွားပြီးပြီ Tipping Point ကနေ End Point ရောက်သွားဖို့ အတွက် ပိုပြီးတော့ ပူးပေါင်းဆောင်ရွက်ဖို့ လိုအပ်တယ်။ ပူးပေါင်းဆောက်ရွက်တာ အများကြီးကောင်းတယ်။ အဲဒီအတွက်ကြောင့်မို့လည်း Tipping Point အထိကို သူတို့ လုပ်လာနိုင်တာ။", "ဒါပေမဲ့ Tipping Point ကနေ End point ကို ရောက်ချင်တယ်ဆိုလို့ရှိရင် ဒီထက်ပိုပြီး ပူးပေါင်းဆောင်ရွက်ဖို့ အရေးအကြီးဆုံးပဲ။ ပြီးလည်း ပြီးရော ပြည်သူလူထု ထောက်ခံမှု။ အမြဲတမ်း ပြည်သူလူထုထောက်ခံမှုကို လိုအပ်တယ်။ အဲဒါကြောင့်မို့ ကိုယ်ထိန်းသိမ်းထားတဲ့ နယ်မြေတွေမှာ Democratic principles တွေနဲ့ မူဝါဒတွေနဲ့ အုပ်ချုပ်ဖို့ လိုအပ်တယ်။", "ပြည်သူလူထုကို ဘယ်တော့မှ အနိုင်ကျင့်တာတွေ လုပ်လို့ မရဘူး။ တချို့ဆို အရင်တုန်းက လက်နက်မရှိဘူး။ အခု လက်နက်ရှိတယ် လက်နက်အသုံးချပြီးတော့ အနိုင်ကျင့်တယ်ဆိုတာ ဒါ ခုနပြောသလို မင်းအောင်လှိုင်တို့လို ပြန်လုပ်တာ ဖြစ်နေပြီ။ ပြည်သူလူထုရဲ့ ထောက်ခံမှု ယုံကြည်မှု ပျောက်လို့ရှိရင် End Point ရောက်ဖို့ ပိုပြီးတော့ ခက်ခဲလာလိမ့်မယ်။ ၂ ခုပဲ။ ပူးပေါင်းဆောင်ရွက်မယ်၊ ပြည်သူလူထုကို အနိုင်မကျင့်ဖို့။ ဒီမိုကရေစီ principles တွေနဲ့ ကိုက်ညီစွာ ဂုဏ်သိက္ခာရှိရှိနဲ့ ထိန်းထားတဲ့ နေရာတွေ အုပ်ချုပ်ဖို့ လိုအပ်တယ်လို့ ပြောချင်ပါတယ်။", "#နွေဦးတော်လှန်ရေး #khitthitmedia #myanmarmedia #burmesemedia #foryou #foryoupage #NUG #springrevolution #DemocraticPrinciples"]
https://yktnews.com/2023/06/109567/	အမေရိကန်စီးပွားရေးပိတ်ဆို့မှုကြောင့် ရွှေစျေးနှင့်ဒေါ်လာစျေးတက်မှုအပေါ် စစ်ကောင်စီက ကုန်သည်များ၊ ပွဲစားများနှင့် လုပ်ငန်းရှင်များကို ခြိမ်းခြောက် ဖမ်းဆီးနေသဖြင့် အများအပြား ထွက်ပြေးတိမ်းရှောင်နေကြရ	["အမေရိကန်စီးပွားရေးပိတ်ဆို့မှုကြောင့် ရွှေစျေးနှင့်ဒေါ်လာစျေးတက်မှုအပေါ် စစ်ကောင်စီက ကုန်သည်များ၊ ပွဲစားများနှင့် လုပ်ငန်းရှင်များကို ခြိမ်းခြောက် ဖမ်းဆီးနေသဖြင့် အများအပြား ထွက်ပြေးတိမ်းရှောင်နေကြရ", "ဗဟိုဘဏ်ခိုင်းစေချက်အရ စသုံးလုံးက လူပုဂ္ဂိုလ် ၅၁ ဦးကျော် နှင့် ကုမ္ပဏီ ၃ ခုကို ဖမ်းဆီး တရားစွဲထား", "ရန်ကုန်၊ ဇွန် ၂၅", "စစ်ကောင်စီလက်အောက်ခံ MFTB မြန်မာ့နိုင်ငံခြားကုန်သွယ်မှုဘဏ်၊ မြန်မာ့ ရင်းနှီးမြှုပ်နှံနှင့်ကုန်သွယ်ရေးဘဏ် MICB တို့ကို အမေရိကန်က စီးပွားရေး ပိတ် ဆို့လိုက်သဖြင့် ရွှေစျေး၊ ဒေါ်လာစျေးမြင့်တက်လာမှုအပေါ် စစ်ကောင် စီက ကုန်သည်များ၊ ပွဲစားများနှင့် လုပ်ငန်းရှင်များကို ခြိမ်းခြောက်ဖမ်းဆီး နေ ကြောင်း ရန်ကုန်စီးပွားရေးအသိုင်းအ၀ိုင်းက ပြောသည်။", "အမေရိကန်၏ စီးပွားရေးပိတ်ဆို့မှုကြောင့် အမေရိကန်တစ်ဒေါ်လာလျှင် ငွေ ကျပ် ၃၂၀၀ ကျော်၊ အခေါက်ရွှေစျေး တစ်ကျပ်သားလျှင် ၃၂ သိန်းကျော် ဖြစ် နေချိန်တွင် စစ်ကောင်စီက စျေးနှုန်းတက်မှုမှာ စျေးကစားခြင်း ကြောင့်ဟု ဆိုကာ ကုန်သည်များ၊ ပွဲစားများ၊ လုပ်ငန်းရှင်များကို ခေါ်ယူစစ်ဆေးခြင်း၊ တယ်လီဖုန်းများကို စစ်ဆေးခြင်း၊ မီးခံသေတ္တာပါမကျန် ဖွင့်ဖောက်စစ်ဆေး မှုများ လုပ်ဆောင်နေကြောင်း၊ တချို့ကို မသင်္ကာဟုဆိုကာ အထူးစုံစမ်း စစ် ဆေးရေး(ခ)စသုံးလုံးရုံးများသို့ ညအိပ်ခေါ်ယူ စစ်ဆေးနေကြောင်း သိရှိရသည်။", "“စျေးကွက်က သူ့ဟာ ဝယ်လိုအား ရောင်းလိုအားနဲ့သွားတာ။ စီးပွားရေး ပိတ်ဆို့ မှုကလည်း တကယ်ကို ရှိနေတာပဲ။ ရွှေစျေး ဒေါ်လာစျေးကလည်း စျေးကွက် အရ ဖြစ်လာတာပါ။ အဲဒါကို စျေးကစားလို့ ဆိုပြီး ရွှေ၊ ဒေါ်လာ အရောင်း အဝယ် လုပ်တဲ့သူတွေ နာမည်ရှိတဲ့သူတွေ အကုန်လိုက်ဖမ်း၊ ခေါ်စစ်လုပ်တယ်။ အိမ်က မီးခံသေတ္တာတောင် မကျန်ဘူး ဖွင့်စစ်တာ။ တချို့ရွှေကုန်သည် တွေ လည်း ကျန်းမာရေးမကောင်းလို့၊ ဘုရားဖူးထွက်လို့ ဆိုပြီး ရှောင်ပြေးနေရတယ်။ လုပ် ကိုင်စားလို့မရတော့ဘူး။ စျေးကွက်မှာ လိုအပ်ချက်ကြောင့် ဖြစ်တာကို စီးပွားရေးလုပ်တဲ့သူတွေကို ရန်ရှာနေတယ်။ တကယ်လုပ်တဲ့ လက်ကြီး သမား တွေက သူတို့ ဗိုလ်ချုပ်နဲ့စစ်တပ်အသိုင်းအ၀ိုင်းကလူတွေ။ အခု အဖမ်းခံရတဲ့ သူ တွေ တရားစွဲခံရတဲ့သူတွေက နာမည်ကျော်ဇော်မှုနဲ့ အဖမ်းခံရတာ၊ ဘာ သက် သေမှ မတွေ့ဘူး။ ရှိလည်း မရှိဘူး။ ” ဟု ရန်ကုန်ရွှေ ကုန်သည်တစ်ဦးက ဆိုသည်။", "အကြမ်းဖက်စစ်ကောင်စီ ဗဟိုဘဏ်၏ ညွှန်ကြားချက်ဖြင့် အထူးစုံစမ်းစစ် ဆေးရေးဦးစီးဌာနက လူပုဂ္ဂိုလ် ၅၁ ဦးကျော်နှင့် ကုမ္ပဏီ ၃ ခုကို ရွှေနှင့်ဒေါ်လာ စျေး ကစားမှုဖြင့် အမှုဖွင့် အရေးယူထား‌ကြောင်း ဗဟိုဘဏ်က ထုတ်ပြန်ကြေ ညာ သည်။", "ရွှေနှင့်ငွေကြေးဈေးကွက်စောင့်ကြည့်ထိန်းသိမ်းကြပ်မတ်ရေးလုပ်ငန်းကော်မတီ၏ကြီးကြပ်မှုဖြင့် စောင့်ကြည့်ကြီးကြပ် စစ်ဆေးရေး အဖွဲ့နှင့် မြေပြင်ကွင်း ဆင်း စစ်ဆေးရေးအဖွဲ့ တို့သည် ၂၀၂၃ ခုနှစ်၊ ဇွန်လအတွင်း ရန်ကုန်မြို့နှင့် မန္တလေးမြို့များတွင် နိုင်ငံခြားငွေလဲလှယ်နှုန်း ဈေးကစားသူများ၊ တရားမဝင် နိုင်ငံခြားငွေရောင်းဝယ်သူများ နှင့် တရားမဝင်နိုင်ငံခြားငွေလွှဲပြောင်းသူများကို စိစစ်ဖော်ထုတ် အရေးယူခဲ့ကြောင်း၊ မန္တလေးမြို့ပေါ်ရှိ ရွှေဆိုင်များနှင့် ရွှေသန့် စင် လုပ်ငန်းအချို့ကို သွားရောက်စစ်ဆေးပြီး ပြည်ပနှင့် တရားမဝင်‌ နိုင်ငံခြား ငွေလွှဲပို့ခြင်း လုပ်ငန်းများ ဆောင်ရွက်ကြောင်း သံသယ ဖြစ်ဖွယ် အထောက် အထားများကို စစ်ဆေးတွေ့ရှိရပါသဖြင့် သက်ဆိုင်ရာဥပဒေများနှင့်အညီ အရေး ယူနိုင်ရေး ဆောင်ရွက်လျက်ရှိကြောင်း သိရှိရသည်။", "ထို့ပြင်ပြည်ပငွေလွှဲလုပ်ငန်းလိုင်စင်နှင့် မိုဘိုင်း ငွေရေးကြေးရေး ဝန်ဆောင်မှု လုပ်ငန်းလိုင်စင် မရှိဘဲ ငွေလွှဲလုပ်ငန်းဆောင်ရွက်ကြောင်း သံသယ ဖြစ်ဖွယ် အထောက်အထားများကို စစ်ဆေးတွေ့ရှိရသောလူပုဂ္ဂိုလ် ၅၁ ဦးနှင့် ကုမ္ပဏီ ၁ ခုတို့ကို သက်ဆိုင်ရာ ဥပဒေများနှင့်အညီ အရေးယူနိုင်ရေး ဆောင်ရွက် လျက် ရှိကြောင်း ၊ အင်တာနက်နှင့် ဆိုရှယ်မီဒီယာများပေါ်ရှိ အွန်လိုင်း လောင်းကစား ခြင်းများအတွက် တရားမဝင်ငွေလွှဲခြင်း၊ ငွေလွှဲလက်ခံခြင်းများဆောင် ရွက်ခဲ့ ကြောင်း သံသယဖြစ်ဖွယ် အထောက်အထားများကို စစ်ဆေးတွေ့ရှိရသော လူပုဂ္ဂိုလ်များ နှင့် ကုမ္ပဏီ (၂) ခုအား သက်ဆိုင်ရာဥပဒေများ နှင့်အညီ အရေးယူနိုင်ရေးဆောင်ရွက်လျက်ရှိကြောင်း စစ်ကောင်စီ၏ ဗဟိုဘဏ်က ထုတ်ပြန်ကြေညာထားသည်။", "နိုင်ငံခြားငွေ လဲလှယ်နှုန်းဈေးကစားပြီး မဟုတ်မမှန်သောနည်းလမ်းဖြင့် အကျိုးအမြတ် ရယူရန်ဆောင်ရွက်ခြင်း၊ တရားမဝင်နိုင်ငံခြားငွေ လဲလှယ်ခြင်း၊ တရားမဝင်ငွေလွှဲလုပ်ငန်းဆောင်ရွက်ခြင်း တို့ကိုဆက်လက်ရှာဖွေ ဖော်ထုတ် ကာ ငွေကြေး ခဝါချမှု တိုက်ဖျက်ရေးဥပဒေ၊ နိုင်ငံခြားသုံးငွေစီမံခန့်ခွဲမှုဥပဒေ နှင့်ဆက်စပ်ပြဋ္ဌာန်းချက်များနှင့်အညီ အရေးယူသွားမည် ဖြစ်ကြောင်း စစ်ကောင်စီ ၏ ဗဟိုဘဏ်က ကြေညာထားသည်။", "ရန်ကုန်စီးပွားရေးအသိုင်းအ၀ိုင်းကမူ စစ်ကောင်စီလက်အောက်တွင် စျေး ကွက် စီးပွားရေးစနစ် လုံး၀ ပျက်စီးပြိုကျသွားပြီဖြစ်ပြီး အမိန့်အာဏာဖြင့် စီးပွားရေးသမားများကို အနိုင်ကျင့်ခြင်း၊ စစ်တပ်နှင့် နီးစပ်သော သူများသာ လုပ်ပိုင်ခွင့်ရ ချမ်းသာခြင်းဆိုသော အာဏာရှင်ဆန်သော စီးပွားရေးစနစ် ဖြစ် ထွန်း နေသည်ဟု သုံးသပ်ပြောဆိုနေကြသည်။"]
https://yktnews.com/2023/10/126372/	အမေရိကန်ဆိုင်ရာ မြန်မာစစ်သံမှူး ကို အမေရိကန်ရောက် မြန်မာများက ၎င်း၏နေအိမ်အရှေ့အထိ သွားရောက် ဆန္ဒပြမှု ကြောက်လန့်တကြား ကားဖြင့် ထွက်ပြေးသွား	["အမေရိကန်ဆိုင်ရာ မြန်မာစစ်သံမှူး ကို အမေရိကန်ရောက် မြန်မာများက ၎င်း၏နေအိမ်အရှေ့အထိ သွားရောက် ဆန္ဒပြမှု ကြောက်လန့်တကြား ကားဖြင့် ထွက်ပြေးသွား", "ရန်ကုန်၊ အောက်တိုဘာ ၁၄", "အမေရိကန်ပြည်ထောင်စု၊ မယ်ရီလန်းပြည်နယ်၊ Bethesda မြို့တွင် နေထိုင်သော အမေရိကန်နိုင်ငံဆိုင်ရာ မြန်မာစစ်သံမှူး အောင်သူရိန်၏ နေအိမ်ရှေ့သို့အမေရိကန်ရောက်မြန်မာများက သွားရောက် ဆန့်ကျင်ဆန္ဒပြကြရာ စစ်သံမှူး အောင်သူရိန်မှာ ကားဖြင့် မောင်းပြေးပြီး ထွက်ပြေးသွားကြောင်း ဆန္ဒပြသူများက ပြောဆိုသည်။", "စစ်သံမှူး အောင်သူရိန် နေထိုင်ရာ နေအိမ် နေရာအထိ မြန်မာများက သွား ရောက် ဆန္ဒပြကြခြင်းပြီး စစ်သံမှူး နေအိမ်ကို ပိတ်ဆို့ ထားကြောင်း၊ စစ်သံမှူး အောင်သူရိန်မှာ အမေရိကန်ရဲတချို့ကို ခေါ်ယူခဲ့သော်လည်း ရဲများက လာရောက် ဓာတ်ပုံမှတ်တမ်းကြောင်း၊ ဆန္ဒပြသူများကို ရှောင်ကွင်းမရသဖြင့် စစ်သံမှူး အောင်သူရိန်မှာ ကားမောင်းထွက်ပြေးခြင်းဖြစ်သည်ဟု သိရှိရသည်။"]
https://yktnews.com/2024/03/153450/	အမေရိကန်တစ်ဒေါ်လာ ၃၈၂၀ ကျပ်နှင့် အခေါက်ရွှေတစ်ကျပ်သား ၄၄ သိန်း ၂ သောင်းကျပ်အထိ စံချိန်တင် စျေးများတက်နေ၊ စစ်မှုထမ်းဥပဒေနှင့် နိုင်ငံရေး အကျပ်အတည်း ပိုမိုဆိုးဝါးလာမည့်အရေးကြောင့် အဓိကတက်ဟုဆို	["အမေရိကန်တစ်ဒေါ်လာ ၃၈၂၀ ကျပ်နှင့် အခေါက်ရွှေတစ်ကျပ်သား ၄၄ သိန်း ၂ သောင်းကျပ်အထိ စံချိန်တင် စျေးများတက်နေ၊ စစ်မှုထမ်းဥပဒေနှင့် နိုင်ငံရေး အကျပ်အတည်း ပိုမိုဆိုးဝါးလာမည့်အရေးကြောင့် အဓိကတက်ဟုဆို", "ရန်ကုန်၊ မတ် ၂၈", "ပြည်တွင်းစျေးကွက်တွင် အမေရိကန်ဒေါ်လာနှင့် ရွှေစျေးနှုန်းများ စံချိန်တင်မြင့်တက်နေပြီး ယနေ့စျေးကွက်တွင် အမေရိကန်တစ်ဒေါ်လာလျှင် ငွေကျပ် ၃၈၂၀ ကျပ်၊ မီးလင်း အခေါက်ရွှေတစ်ကျပ်သားလျှင် ငွေကျပ် ၄၄ သိန်း ၂ သောင်းကျပ်အထိ စံချိန်တင် စျေးများထိုးတက်နေကြောင်း စျေးကွက်အတွင်းမှစုံစမ်းသိရှိရသည်။", "“ရွှေစျေးရော ဒေါ်လာစျေးရော မနေ့ကလည်း စံချိန်တင်တယ်။ ဒီနေ့လည်း စံချိန်ထပ်ချိုးတယ်။ အဓိက နိုင်ငံရေး အကျပ်အတည်းက ပိုပြီးတော့ ဆိုးလာဖို့ပဲရှိတယ်။ စီးပွားရေးကလည်း ကောင်းလာဖို့မရှိတော့ဘူး။ စစ်မှုထမ်း ဥပဒေကြောင့် လူငယ်တွေလည်း အများကြီး ထပ်သေရဦးမယ်။ အားလုံးလည်း ပြည်တွင်း၊ ပြည်ပ ပြေးကြ လွှားကြ ရုတ်ရုတ်သဲသဲ အခြေအနေကြောင့် အဓိက တက်တာပါ။ ဒါက အရှိတရား အမှန်တရားပဲ” ဟု ရန်ကုန်တိုင်း ရွှေကုန်သည်တစ်ဦးက ပြောဆိုသည်။", "လက်ရှိတွင် ရွှေအရောင်းအဝယ်ကို ရန်ကုန်တိုင်းရွှေလုပ်ငန်းရှင်းများအသင်း၏ ရုံးခန်းတွင် မလုပ်ကြဘဲ ပြင်ပတွင်သာ မိမိ အချိတ်အဆက်နှင့် မိမိ ရောင်းဝယ်ကြကြောင်း၊ စစ်တပ်က ခေါ်ယူ ဖမ်းဆီး စစ်ဆေးသော ရွှေကုန်သည်များလည်း အများအပြားရှိနေကြောင်း၊ နိုင်ငံရေးအခြေအနေ မကောင်းသဖြင့် ရေရှည် စျေးကွက်တွင် ပြင်ပ မှောင်ခိုစျေးကွက်ကသာ အလုပ်ဖြစ်မည့် အခြေအနေ ရှိနေကြောင်း ရွှေကုန်သည်များက ဆိုကြသည်။", "နိုင်ငံခြား ငွေလဲစျေးကွက်တွင်လည်း ထိုင်းဘတ်ငွေသည် အမြင့်ဆုံး စံချိန်တင် တက်နေပြီး ထိုင်းတစ်ဘတ်လျှင် မြန်မာကျပ်ငွေ ၁၀၆ ကျပ် အထိ စျေးတက်လာကြောင်း စျေးကွက်အတွင်း မှ စုံစမ်းသိရှိရသည်။", "“ကျပ်ငွေ တန်ဖိုး စျေးထိုးကျနေတာ။ ကျပ်ငွေ အရောင်းတွေချည်းပဲ။ ဘတ်အဝယ်များတယ်” ဟု ရန်ကုန်နှင့် ဘန်ကောက်ချိတ်ဆက်၍ ဟွန်ဒီငွေလဲလုပ်သူ တစ်ဦးက ဆိုသည်။", "ဓာတ်ပုံ- နေ့စဉ် တန်ဖိုး ထိုးကျနေသော မြန်မာကျပ်ငွေများ။"]
https://yktnews.com/2023/08/119009/	အမေရိကန်တစ်ဒေါ်လာ ၃၉၀၀- ၄၀၀၀ ကျပ်ဟု လူမှုကွန်ရက်တွင် ဖြန့်ဝေ သူများနှင့် သတင်းတင်သူများကို ကုန်စျေးနှုန်းကြီးမြင့်စေရန် လုပ်ဆောင်မှုဖြင့် အရေးယူမည်ဟု စစ်ကောင်စီဗဟိုဘဏ်က ခြိမ်းခြောက်ပြန်	["အမေရိကန်တစ်ဒေါ်လာ ၃၉၀၀- ၄၀၀၀ ကျပ်ဟု လူမှုကွန်ရက်တွင် ဖြန့်ဝေ သူများနှင့် သတင်းတင်သူများကို ကုန်စျေးနှုန်းကြီးမြင့်စေရန် လုပ်ဆောင်မှုဖြင့် အရေးယူမည်ဟု စစ်ကောင်စီဗဟိုဘဏ်က ခြိမ်းခြောက်ပြန်", "စီးပွားရေးသမားနှင့်ကုန်သည်များ ပြင်ပဒေါ်လာပေါက်စျေးနှုန်းကို လက်မခံ ကြရန် စစ်တပ်က ဖိအားပေး", "ရန်ကုန်၊ ဩဂုတ် ၂၀", "အကြမ်းဖက်စစ်ကောင်စီက အမေရိကန်တစ်ဒေါ်လာ ၃၉၀၀- ၄၀၀၀ ကျပ်ဟု လူမှုကွန်ရက်တွင် ဖြန့်ဝေသူများနှင့် သတင်းတင်သူများကို ကုန်စျေးနှုန်း ကြီးမြင့် စေရန် လုပ်ဆောင်မှုဖြင့် အရေးယူမည်ဟု စစ်ကောင်စီဗဟိုဘဏ်က ခြိမ်းခြောက်ပြောဆိုလိုက်သည်။", "ယမန်နေ့ နေပြည်တော်တွင် ကျင်းပပြုလုပ်ခဲ့သည့် စစ်ကောင်စီဗဟိုဘဏ်နှင့် UMFCCI အပါအဝင် စီးပွားရေးသမားများ တွေ့ဆုံပွဲတွင် စစ်ကောင်စီဘက်က ထိုသို့ ထုတ်ဖော်ပြောဆို ခြိမ်းခြောက်လာခြင်းဖြစ်သည်။", "အကြမ်းဖက်စစ်ကောင်စီ ဗဟိုဘဏ်က ပြင်ပ စျေးကွက်တွင် ဒေါ်လာ အရောင်း အဝယ် မလုပ်ကြရန်၊ ပြင်စျေးကွက်တွင် ဖြစ်ပေါ်နေသော ဒေါ်လာစျေးနှုန်း အပေါ်မူတည်၍ ကုန်စျေးနှုန်း၊ ဒေါ်လာစျေးနှုန်းတက်အောင် လုပ်ဆောင် နေမှုများ ကို ထိထိရောက်ရောက် အရေးယူမည်ဖြစ်ကြောင်း၊ ပို့ကုန်သွင်းကုန် လုပ်ငန်းရှင်များအနေဖြင့် ပြင်ပ တရားမဝင် စျေးကွက်၏ ပေါက်စျေးနှုန်းများကို မလိုက်ပါကြရန်နှင့် တရားမဝင် ငွေလဲနှုန်းကို လက်မခံကြရန် တိုက်တွန်း ကြောင်း၊ ပို့ကုန်သွင်းကုန်ကုမ္ပဏီများနှင့် စီးပွားရေး သမားများ၏ ငွေစာရင်းများကို စစ်ဆေးမည်ဖြစ်ကြောင်း ခြိမ်းခြောက်ပြောဆိုသည်။", "“တစ်ဒေါ်လာကို ၃၉၀၀-၄၀၀၀ ပေါက်စျေးနှုန်းတွေနဲ့ လူမှုကွန်ရက်မှာ ကြေညာတာတွေ၊ အဲဒီနှုန်းနဲ့တွက်ချက်ပြီး ကုန်စျေးနှုန်းတက်အောင် လုပ်သူ တွေ အရေးယူမယ်။ Facebook ကနေ ငွေလဲနှုန်းနဲ့ပတ်သက်တဲ့ သတင်း အမှား တွေ ဖြန့်ရင် ရှယ်ရင် အရေးယူမယ်ဆိုတာမျိုးတွေ ပြောတယ်။ နောက်ပြီး ဒေါ်လာ၊ဘတ်၊ ယူရိုကို အရွက် မကိုင်ရဘူး။ အရွက် အရောင်းအဝယ် မလုပ်ရဘူး။ အဲဒါတွေကို လိုက်နာရမယ်။ မလိုက်နာရင် အရေးယူမယ်ပေါ့။ အဓိက စျေးနှုန်းတက်တာ ဒေါ်လာ နဲ့ ရွှေဈေး တက်တာ လုပ်ငန်းရှင် တွေ မရိုးသားလို့ဆိုပြီး‌ ခေါ်ကြိမ်းတာပါ” ဟု ရန်ကုန်စီးပွားရေးသမားက ရှင်းပြသည်။", "အကြမ်းဖက်စစ်ကောင်စီ၏ ဗဟိုဘဏ်က အမေရိကန်တစ်ဒေါ်လာလျှင် ရည်ညွှန်းငွေလဲစျေး အမေရိကန်တစ်ဒေါ်လာ ၂၁၀၀ ကျပ် သတ်မှတ်ထားပြီး အရောင်းအဝယ်များကို အမေရိကန်တစ်ဒေါ်လာလျှင် ၂၉၂၀ ကျပ်ဖြင့် ခွင့်ပြုထားခြင်းဖြစ်သည်။"]
https://yktnews.com/2024/06/166858/	အမေရိကန်တစ်ဒေါ်လာ ၄၃၀၀ ကျပ်ဝန်းကျင်နှင့် အခေါက်ရွှေတစ်ကျပ်သား ၅၂ သိန်း ၈ သောင်းခွဲ စျေးရှိ၊ မြန်မာ့ ရွှေစျေးနိမ့်ပြီး စျေးကွက်ပျက်နေ၍ ပြည် တွင်းရွှေများ အိမ်နီးချင်းနိုင်ငံစျေးကွက်များသို့ စီးဆင်းရန်ရှိနေ	["အမေရိကန်တစ်ဒေါ်လာ ၄၃၀၀ ကျပ်ဝန်းကျင်နှင့် အခေါက်ရွှေတစ်ကျပ်သား ၅၂ သိန်း ၈ သောင်းခွဲ စျေးရှိ၊ မြန်မာ့ ရွှေစျေးနိမ့်ပြီး စျေးကွက်ပျက်နေ၍ ပြည် တွင်းရွှေများ အိမ်နီးချင်းနိုင်ငံစျေးကွက်များသို့ စီးဆင်းရန်ရှိနေ", "ရန်ကုန်၊ ဇွန် ၁၀", "ပြည်တွင်းစီးပွားရေးစျေးကွက်တွင် ယနေ့ ဇွန်လ ၁၀ ရက်နေ့ အမေရိကန်တစ်ဒေါ်လာလျှင် ငွေကျပ် ၄၃၀၀ ကျပ်ဝန်းကျင်နှင့် အခေါက်ရွှေတစ်ကျပ်သားလျှင် ၅၂ သိန်း ၈ သောင်းခွဲစျေးဝန်းကျင်ရှိနေကြောင်း ရန်ကုန်ရွှေကုန်သည်တစ်ဦးနှင့် နိုင်ငံခြားငွေလဲဒိုင်တချို့ကရန်ကုန်ခေတ်သစ်သတင်းဌာနထံသို့ ပြောဆိုသည်။", "“ဒီနေ့ အရွက် စျေး နည်းနည်းကျတယ်။ ကမ္ဘာ့ရွှေစျေးလည်း နည်းနည်းကျတယ်။ ရွှေစျေးလည်း နည်းနည်းကျတယ်။ အရောင်းအဝယ်ကတော့ စျေးကွက်ပျက်နေတော့ မရှိဘူး။ စျေးတန်းတော့ ဖွင့်ထားတယ်။ ရောင်းမရ ဝယ်မရဖြစ်နေတယ်။ YGEA ရန်ကုန်ရွှေအသင်းစျေးနဲ့လည်း ဘယ်လိုမှ ရောင်းမရ၊ ဝယ်မရပါပဲ” ဟု ရန်ကုန်ရွှေကုန်သည်က ရှင်းပြသည်။", "စစ်ကောင်စီက သတ်မှတ်ပြီး ရန်ကုန်ရွှေကုန်အသင်းက ထုတ်ပြန်သော ရွှေစျေးနှုန်းမှာမူ အခေါက်ရွှေတစ်ကျပ်သားလျှင် ၄၆ သိန်း ၅ သောင်းခွဲကျပ် သတ်မှတ်ထားကြောင်း သိရှိရသည်။", "လက်ရှိတွင် ပြည်တွင်းတွင် ရွှေစျေးကွက်ကို စစ်ကောင်စီက ထိန်းချုပ်ပြီး စျေးနှုန်းကိုလည်း အနိမ့်စျေး ဖွင့်လှစ်ထားသဖြင့် မြန်မာ့ရွှေများ အိန္ဒိယ၊ တရုတ်နှင့်ထိုင်းစျေးကွက်များသို့ စီးဆင်းနိုင်ခြေ မြင့်မားနေကြောင်း ရန်ကုန်ရွှေကုန်သည်က ရှင်းပြသည်။", "“ပြည်တွင်းမှာက အခု ဘယ်လိုမှ အလုပ်မဖြစ်တော့ဘူး။ ရွှေစျေးကလည်း တအားနိမ့်နေတော့ ပြည်တွင်းရွှေတွေက အိမ်နီးချင်းစျေးကွက်တွေဆီကို မှောင်ခိုနဲ့ရောက်မယ့် အခြေအနေရှိတယ်။ ပြည်တွင်းမှာ ရွှေစျေးက အရမ်းနိမ့်နေတော့ စျေးပိုရမယ့် အိမ်နီးချင်းနိုင်ငံစျေးကွက်တွေဆီကို မကြာခင်တော့ အလုံးအရင်းရောက်ဖို့ရှိနေတယ်” ဟု ရန်ကုန်ရွှေကုန်သည်က ရှင်းလင်းပြောဆိုသည်။"]
https://yktnews.com/2024/06/166659/	အမေရိကန်တစ်ဒေါ်လာ ၄၃၂၅ ကျပ်၊ အခေါက်ရွှေတစ်ကျပ်သား ၅၃ သိန်းခွဲ ဝန်းကျင် စျေးတန်းရှိ	["အမေရိကန်တစ်ဒေါ်လာ ၄၃၂၅ ကျပ်၊ အခေါက်ရွှေတစ်ကျပ်သား ၅၃ သိန်းခွဲ ဝန်းကျင် စျေးတန်းရှိ", "ရန်ကုန်၊ ဇွန် ၉", "ယနေ့ ပြည်တွင်းစျေးကွက်တွင် အမေရိကန်တစ်ဒေါ်လာလျှင် ၄၃၂၅ ကျပ်ဝန်းကျင်၊ မီးလင်းရွှေ အခေါက်ရွှေတစ်ကျပ်သားလျှင် ၅၃ သိန်းခွဲကျပ်ဝန်းကျင် စျေးတန်းရှိကြောင်း ရန်ကုန်ရွှေကုန်သည်တချို့က ပြောဆိုသည်။", "ယနေ့တနင်္ဂနွေနေ့ ဖြစ်၍ စျေးကွက်တွင် အများစု ရပ်နားသော်လည်း စျေးတန်းအနေဖြင့် ဖွင့်လှစ်ထားကြောင်း၊ အရောင်းအဝယ်မှာ မူ ရပ်နားထားကြောင်း၊ ရန်ကုန်ရွှေအသင်း၏ သတ်မှတ်စျေးနှုန်းမှာမူ ယနေ့ စျေးမဖွင့်ကြောင်း သိရှိရသည်။", "ရန်ကုန်မြို့ရှိ ရွှေဆိုင်အများစုတွင် အခေါက်ရွှေ အရောင်းအဝယ် ရပ်နားထားပြီး ၁၅ ပဲရည် လက်ဝတ်ရတနာ အထည်ပစ္စည်းများကိုသာ ရောင်းချကြောင်း သိရှိရသည်။"]
https://yktnews.com/2024/07/174661/	အမေရိကန်တစ်ဒေါ်လာ ၄၉၀၀ ဝန်းကျင်နှင့်အခေါက်ရွှေတစ်ကျပ်သား ၅၉ သိန်း ၈ သောင်းစျေးပေါက်နေ	["အမေရိကန်တစ်ဒေါ်လာ ၄၉၀၀ ဝန်းကျင်နှင့်အခေါက်ရွှေတစ်ကျပ်သား ၅၉ သိန်း ၈ သောင်းစျေးပေါက်နေ", "ရန်ကုန်၊ ဇူလိုင် ၂၀", "ပြည်တွင်းစီးပွားရေးစျေးကွက်တွင် အမေရိကန်တစ်ဒေါ်လာလျှင် ၄၉၀၀ ကျပ်နှင့် အခေါက်ရွှေတစ်ကျပ်သားလျှင် ၅၉ သိန်း ၈ သောင်း ကျပ်ရှိနေကြောင်း စျေးကွက်အတွင်းမှ စုံစမ်းသိရှိရသည်။", "ယနေ့ဖြစ်ပေါ်နေသော စျေးနှုန်းများမှာ ယခင်ရက်များနှင့်နှိုင်းယှဉ်လျှင် အနည်း ငယ် ပြန်လည်ကျဆင်းခြင်းဖြစ်ပြီး အခေါက်ရွှေစျေးနှုန်းမှာ ယခင်ရက်ပိုင်းက တစ်ကျပ်သားလျှင် သိန်း ၆၀ စျေးဝန်းကျင်တွင်ရှိနေခဲ့ကြောင်း သိရှိရသည်။", "“ရွှေစျေးကတော့ အဝယ်များတယ်။ ဘဏ်ဂယက်နဲ့ အဝယ်က တောက် လျှောက်များနေတာ။ ဇူလိုင်လ ၁၈ ရက်တုန်း အခေါက်ရွှေတစ်ကျပ်သားကို သိန်း ၆၀ လောက်ပေါက်တယ်။ အဲဒီနောက်မှ ကျလည်း သောင်းဂဏန်းပဲ။ အပြင်မှာ တေ့တေ့ဆိုင်ဆိုင်ဝယ်မယ်ဆိုရင်တော့ တစ်ကျပ်သား သိန်း ၆၀ တော့ပေးရတယ်။ အခေါက်ရွှေလည်း အရောင်း ပါးတယ်။ ဆိုင်တွေမှာလည်း ဝယ်မရဘူး။ အပြင်စျေးကွက်မှာ အချိတ်အဆက်ရှိမှ ဝယ်လို့ရတယ်” ဟု ရန်ကုန်ရွှေကုန်သည်တစ်ဦးက ဆိုသည်။", "အမေရိကန်ဒေါ်လာမှာလည်း ဆက်လက် စျေးမာနေဆဲဖြစ်ပြီး အမေရိကန်တစ်ဒေါ်လာလျှင် ၄၉၀၀ ဝန်းကျင်ရှိနေကြောင်း၊ အဝယ်များနေ၍ စျေးမှာ ဆက်လက် မာနေဆဲဖြစကြောင်း သိရှိရသည်။"]
https://yktnews.com/2024/08/178308/	အမေရိကန်တစ်ဒေါ်လာလျှင် ငွေကျပ် ၆၀၀၀ ကျော်ဖြစ်လာမှု Khit Thit Media အပါအဝင် လူမှုကွန်ရက်စာမျက် ၁၀ ခုကြောင့်ဟုဆိုကာ စစ်ကောင်စီဗဟိုဘဏ်က အရေးယူမည်ဟုဆို	["အမေရိကန်တစ်ဒေါ်လာလျှင် ငွေကျပ် ၆၀၀၀ ကျော်ဖြစ်လာမှု Khit Thit Media အပါအဝင် လူမှုကွန်ရက်စာမျက် ၁၀ ခုကြောင့်ဟုဆိုကာ စစ်ကောင်စီဗဟိုဘဏ်က အရေးယူမည်ဟုဆို", "ရန်ကုန်၊ ဩဂုတ် ၉", "အမေရိကန်တစ်ဒေါ်လာ ငွေကျပ် ၆၀၀၀ ကျော် ဖြစ်လာမှု Khit Thit Media အပါအဝင် လူမှုကွန်ရက်စာမျက် ၁၀ ခုကြောင့်ဟုဆိုကာ စစ်ကောင်စီဗဟိုဘဏ်က အရေးယူမည်ဟု ယနေ့ ညနေပိုင်းတွင် ကြေညာချက်ထုတ်ပြန်သည်။", "နိုင်ငံခြားငွေလဲလှယ်နှုန်း ကမောက်ကမဖြစ်စေလိုသည့်ရည်ရွယ်ချက်များ၊ ဈေးကစားလိုသည့်ရည်ရွယ်ချက်များ ဖြင့် လူမှုကွန်ယက် စာမျက် နှာများဖြစ်သည့် Facebook၊ Telegram၊ Viber စသည် Online Platform မျိုးစုံမှ အမှန်တကယ် အရောင်း အဝယ်မဖြစ်သည့် ဈေးနှုန်းများဖြင့် အရောင်းအဝယ်မရှိဘဲ ပြည်သူလူထုထင်ယောင်ထင်မှား ဖြစ်စေရန် နှင့် နိုင်ငံခြားငွေဈေးကွက်ပျက် ပြားစေရန် ဆောင် ရွက်လျက်ရှိကြောင်း၊ ဒေါ်လာစျေးဆွဲတင်သည့် NUGGETS စသည့် Viber Group များ၊ Hlaing Htet Arkar(nGa wAi)၊ ယူရိုဒေါ်လာရောင်းဝယ်ပို့ဆောင်သူများဆုံဆည်းရာ၊ ဒေါ်လာရောင်းသူဝယ်သူတိုက်ရိုက် (dollor buyer seller direct)၊ Su Myat Kyaw၊ US vs BURMA Dollar kyat Trade၊ ရွှေမင်းဂံငွေလဲဆိုင်၊ Khit Thit Media စသည့် Facebook Page များ, Group များ၊ Myo Zaw Aung – GOLD & CURRENCY, Khit Thit Media စသည့် Telegram Channel များကို အရေးယူမည်ဖြစ်ကြောင်း စစ်ကောင်စီဗဟိုဘဏ်က ကြေညာသည်။", "ယနေ့ စျေးကွက်တွင် အမေရိကန်တစ်ဒေါ်လာလျှင် ငွေကျပ် ၆၀၀၀ အထိ မြင့်တက်လာမှုမှာ ပြည်တွင်းတွင် စီးပွားရေးတစ်ခုလုံးပြိုလဲလာခြင်းကြောင့်ဖြစ် ကြောင်း ရန်ကုန်စီးပွားရေးသမားတချို့က သုံးသပ်ပြောဆိုသည်။", "“လက်တွေ့ အကြောင်းအတရား အခြေအနေကို လက်မခံဘဲ အဲဒီလို ပေါတောတောတွေ ကြေ ညာချက်ထုတ်နေသမျှ ကာလပတ်လုံးတော့ ဒီနိုင်ငံရဲ့ ငွေကြေးစနစ် ပျက်စီးနေဦးမှာပဲ။ တကယ်တမ်းဖြစ်နေတဲ့ Root Cause အကြောင်း တရားကို မကြည့်ဘဲ ဟိုလူ့ အပြစ်တင် ဒီလူ့အပြစ်တင်နဲ့တော့ ဒီထက်အခြေ အနေပိုဆိုးဖို့ပဲရှိတယ်” ဟု UMFCCI မှ အဖွဲ့ဝင် စီးပွားရေးသမားတစ်ဦးက သုံးသပ်သည်။", "ယနေ့တွင် အမေရိကန်တစ်ဒေါ်လာလျှင် ငွေကျပ် ၆၁၅၀ ကျပ်အထိ စျေးနှုန်းမြင့်တက်ခဲ့ပြီး ညနေပိုင်းတွင် တစ်ဒေါ်လာ ၆၁၀၀ ဝန်းကျင်ဖြင့် စျေးပိတ်သွားခဲ့ကြောင်း သိရှိရသည်။", "ဓာတ်ပုံ- စစ်ကောင်စီဗဟိုဘဏ် ဥက္ကဋ္ဌ သန်းသန်းဆွေနှင့် ဘဏ်၏ ကြေညာချက်။"]
https://yktnews.com/2024/05/162613/	အမေရိကန်တစ်ဒေါ်လာလျှင် ၄၁၀၀ ကျပ်အထိ စျေးနှုန်းမြင့်တက်လာပြီး အခေါက်ရွှေတစ်ကျပ်သားလျှင် ငွေကျပ် ၄၉ သိန်းခွဲသို့ စံချိန်တင်ထိုးတက်	["အမေရိကန်တစ်ဒေါ်လာလျှင် ၄၁၀၀ ကျပ်အထိ စျေးနှုန်းမြင့်တက်လာပြီး အခေါက်ရွှေတစ်ကျပ်သားလျှင် ငွေကျပ် ၄၉ သိန်းခွဲသို့ စံချိန်တင်ထိုးတက်", "ထိုင်းတစ်ဘတ်လျှင် မြန်မာငွေ ၁၁၁ ကျပ် အထိ စံချိန်တင်ရောက်ရှိ", "ရန်ကုန်၊ မေ ၁၅", "ပြည်တွင်းစီးပွားရေးစျေးကွက်တွင် အမေရိကန်တစ်ဒေါ်လာလျှင် မြန်မာကျပ်ငွေ ၄၁၀၀ ကျပ်ဝန်းကျင်အထိ စျေးနှုန်းမြင့်တက်လာပြီး အခေါက်ရွှေတစ်ကျပ်သားလျှင် ၄၉ သိန်းခွဲသို့ စံချိန်တင် စျေးနှုန်းမြင့်တက်လာကြောင်း ပြည်တွင်းစီးပွားရေးစျေးကွက်အတွင်းမှ စုံစမ်းသိရှိရသည်။", "မေလ ၈ ရက်နေ့မှစတင်ပြီး အမေရိကန်ဒေါ်လာတန်ဖိုး မြင့်တက်လာမှုကြောင့် ပြည်တွင်းရွှေစျေးနှုန်းမှာလည်း အခေါက်ရွှေတစ်ကျပ်သား ၄၈ သိန်းအထိ မြင့်တက်လာကြောင်း၊ ယင်းနောက် နေ့စဉ် ရွှေစျေးနှုန်းမြင့်တက်ခဲ့ပြီး ယနေ့ မွန်းလွဲပိုင်းတွင် အခေါက်ရွှေတစ်ကျပ်သား ၄၉ သိန်းခွဲ ရောက်ရှိလာခြင်းဖြစ်ကြောင်း သိရှိရသည်။", "“ကမ္ဘာ့ရွှေစျေးက ရွှေတစ်အောင်စကို အမေရိကန်ဒေါ်လာ ၂၃၅၀ တစ်ပတ်ချာလည်ပဲ။ ကျလည်း နည်းနည်း ၊ တက်လည်း နည်းနည်းပဲ။ မြန်မာ့ရွှေစျေးထိုးတက်နေတာက ဒေါ်လာစျေးထိုးတက်နေလို့။ ဘာကြောင့် ဒေါ်လာတန်ဖိုးတက်လဲမေးရင်တော့ ဒေါ်လာရှားပါးလာတာ၊ နိုင်ငံရေးမကောင်းတာ၊ ထိုင်း၊ တရုတ်နယ်စပ်တွေ ကုန်သွယ်ရေးရပ်နေတာ၊ အများကြီးပေါ့။ ဒီမှာလည်း စီးပွားရေးက ချွတ်ခြုံကျဖြစ်နေပြီ။ အဲဒါတွေကြောင့်။ ဗဟိုဘဏ်က ဝင်ဟန့်ရင် ခဏ ကျတယ်။ ပြီးရင်ပြန်တက်ပေါ့။ လိုအပ်ချက်က များတယ်။ စီးပွားရေးကလည်း ပြိုနေတာလေ” ဟု ရန်ကုန်ရွှေကုန်သည်တစ်ဦးက ဆိုသည်။", "ယနေ့ အမေရိကန်ဒေါ်လာမှာ တစ်ဒေါ်လာလျှင် ၄၀၃၀ ကျပ်နှင့် ၄၁၀၀ ကျပ်အကြား ရောင်းသူ၊ ဝယ်သူညှိနှိုင်း၍ ရောင်းချနေကြကြောင်း၊ ထိုင်းဘတ်ငွေမှာ ထိုင်းတစ်ဘတ်လျှင် မြန်မာကျပ်ငွေ ၁၁၁ ကျပ် ရှိနေကြောင်း၊ မြန်မာကျပ်ငွေတန်ဖိုးမှာ ထိုးကျနေကြောင်း စျေးကွက်အတွင်းမှ စုံစမ်းသိရှိရသည်။"]
https://yktnews.com/2024/06/167224/	ပုဂ္ဂလိကဘဏ်များတွင် သိန်းရာချီသော ငွေလွှဲပြောင်းမှုများကို အကြောင်း အရာ ခိုင်လုံမှ လက်ခံလွှဲပြောင်းရန် နှင့် မှတ်တမ်းတင်ထားရန် စစ်ကောင်စီက ညွှန်ကြား	["အမေရိကန်တစ်ဒေါ်လာလျှင် ၄၃၅၀ ကျပ်၊ အခေါက်ရွှေတစ်ကျပ်သားလျှင် ၅၃ သိန်းခွဲ စျေးတန်းရှိပြီး အရောင်းအဝယ်ရပ်ဆိုင်းနေ", "ရန်ကုန်၊ ဇွန် ၁၂", "အကြမ်းဖက်စစ်ကောင်စီ၏ ဗဟိုဘဏ်က ပုဂ္ဂလိကဘဏ်များတွင် သိန်း ၁၀၀ နှင့်အထက် ငွေလွှဲပြောင်းမှုများကို အကြောင်းအရာ ခိုင်လုံစွာ မေးမြန်းပြီးမှ လက်ခံ လွှဲပြောင်းပေးရန် ညွှန်ကြားထားကြောင်း ပုဂ္ဂလိကဘဏ် အသိုင်းအ၀ိုင်းက ပြောဆိုသည်။", "ယခုဇွန်လဆန်းပိုင်းမှစတင်ပြီး စစ်ကောင်စီ၏ ဗဟိုဘဏ်က ပုဂ္ဂလိကဘဏ်များအနေဖြင့် ငွေလွှဲပြောင်းမှုများကို အထူးစိစစ်ရန်နှင့် သိန်းရာချီသော ငွေလွှဲပြောင်းမှုများကို လုပ်ဆောင်မည်ဆိုလျှင် မည်သည့်အတွက်ကြောင့် လွှဲပြောင်းမည်ဆိုသည်ကို ခိုင်ခိုင်မာမာ မေးမြန်း မှတ်တမ်းတင်ထားရန် ညွှန်ကြားလာကြောင်း သိရှိရသည်။", "“အရောင်းအဝယ်ကိစ္စဆိုရင် ဘယ်လိုအရောင်းအဝယ်လဲ။ ဟိုဘက်က လက်ခံမှာ ဘယ်သူလဲ။ ဒီဘက်က ဘာကြောင့် လွှဲမှာလဲ။ အဲဒါတွေကို အတိအကျ မှတ်တမ်းတင်ထားဖို့။ မသင်္ကာဘူးထင်ရင် ငွေလွှဲပြောင်းမှုတွေကို မှတ်သားထားဖို့ ညွှန်ကြားတာတွေရှိပါတယ်” ဟု မရမ်းကုန်းမြို့နယ်မှ KBZ ဘဏ်ခွဲလက်ထောက်မန်နေဂျာတစ်ဦးက ပြောဆိုသည်။", "အကြမ်းဖက်စစ်ကောင်စီက ထိုသို့ ငွေလွှဲပြောင်းမှုများကို စိစစ်ရန် ညွှန်ကြားသော်လည်း မည်သည့်အတွက် ကြောင့် ညွှန်ကြားသည်ကို အကြောင်းအရာ မဖော်ပြထားကြောင်း၊ တရားမဝင် ငွေလွှဲပြောင်းမှုများ၊ ဟွန်ဒီများ၊ တော်လှန် ရေးအဖွဲ့များထံသို့ ထောက်ပံ့မှုများကို စိစစ်တင်းကျပ် လိုက်လံ စုံစမ်းခြင်းဖြစ်နိုင်ကြောင်း ပုဂ္ဂလိကဘဏ်အသိုင်းအ၀ိုင်းက သုံးသပ်ပြောဆိုသည်။", "လက်ရှိတွင် မြန်မာကျပ်ငွေတန်ဖိုး ထိုးဆင်းသည့်အခြေအနေများဖြစ်ပေါ်နေရာ ယင်းသို့ ထိုးကျမှုများကို ထိန်းကွပ်ရန် ဖြစ်နိုင်ကြောင်း သုံးသပ်မှုများလည်းရှိသည်။", "ယနေ့ ပြည်တွင်းစျေးကွက်တွင် အမေရိကန်တစ်ဒေါ်လာလျှင် ငွေကျပ် ၄၃၅၀ ကျပ်နှင့် အခေါက်ရွှေတစ်ကျပ်သားလျှင် ငွေကျပ် ၅၃ သိန်းခွဲ စျေးရှိနေကြောင်း၊ အရောင်းအဝယ်မှာမူ ရပ်ဆိုင်းနေကြောင်း သိရှိရသည်။", "#မြန်မာ့နွေဦးတော်လှန်ရေး#ykt#yktnews#khitthitmedia#myanmar#media#burmese#foryou#foryoupage#NUG#springrevolution#KhitThitMedia#springrevolutionmyanmar2021#PDF#againstmyanmarmilitarycoup#rejectmilitarycoupmyanmar"]
https://yktnews.com/2024/06/167437/	စစ်ကောင်စီက ဖမ်းဆီးမှုများ လုပ်ဆောင်နေသော်လည်း ဒေါ်လာနှင့်ရွှေစျေးများ ပြန်တက်	["အမေရိကန်တစ်ဒေါ်လာလျှင် ၄၄၂၀ ကျပ်အထိ စျေးတက်လာပြီး ရွှေတစ်ကျပ်သားလျှင် ၅၄ သိန်း ၇ သောင်းကျော်အထိ စျေးတက်", "ရန်ကုန်၊ ဇွန် ၁၃", "အကြမ်းဖက်စစ်ကောင်စီက ဒေါ်လာနှင့်ရွှေကုန်သည်များကို ဖမ်းဆီးမှုများ လုပ် ဆောင်နေသော်လည်း အမေရိကန် ဒေါ်လာနှင့်ရွှေစျေးနှုန်းများ ပြန်လည်မြင့်တက်လာကြောင်း စျေးကွက်အတွင်းမှ စုံစမ်းသိရှိရသည်။", "ဇွန်လ ၁၃ ရက်နေ့တွင် အမေရိကန်တစ်ဒေါ်လာလျှင် ၄၄၂၀ ကျပ်စျေးရှိပြီး အခေါက်ရွှေတစ်ကျပ်သားလျှင် ၅၄ သိန်း ၇ သောင်းကျပ်ကျော်အထိ စျေးတက်သွားခြင်းဖြစ်ကြောင်း၊ ပြင်ပစျေးကွက်တွင် ရွှေအရောင်းအဝယ် နှင့် ဒေါ်လာ အရောင်းအဝယ် အနည်းငယ် ပြန်လည် ဖြစ်လာကြောင်း ရန်ကုန်ရွှေကုန်သည်နှင့်နိုင်ငံခြားငွေလဲဒိုင်တချို့က ပြောဆိုကြသည်။", "“ကမ္ဘာ့ရွှေစျေးလည်း နည်းနည်းတက်တယ်။ ရွှေတစ်အောင်စကို အမေရိကန်ဒေါ်လာ ၂၃၂၉ ဒသမ ၈ ရှိတယ်။ အမေရိကန်ဒေါ်လာက ၄၄၀၀ ကျော်အထိ ပြန်တက်လာတယ်။ အခုက ရွှေစျေးကွက်ရော ဒေါ်လာစျေးကွက်ရော ပြင်ပမှာ ဖြစ်နေတယ်။ မှောင်ခိုစျေးကွက်လိုတော့ဖြစ်တာပေါ့။ အရောင်းအဝယ်လည်း ဖြစ်တယ်။ ရွှေစျေးက ၅၄ သိန်း ၇ သောင်းကျော်ရှိတယ်” ဟု ရန်ကုန်ရွှေကုန်သည်တစ်ဦးက ရှင်းပြသည်။", "စစ်ကောင်စီ၏ ဖိအားပေးမှုကြောင့် ရန်ကုန်ရွှေအသင်းက သတ်မှတ်ထားသော အခေါက်ရွှေစျေးနှုန်းမှာ တစ်ကျပ်သားလျှင် ၄၆ သိန်း ၇ သောင်းဝန်းကျင်ရှိကြောင်း သိရှိရသည်။", "#မြန်မာ့နွေဦးတော်လှန်ရေး#ykt#yktnews#khitthitmedia#myanmar#media#burmese#foryou#foryoupage#NUG#springrevolution#KhitThitMedia#springrevolutionmyanmar2021#PDF#againstmyanmarmilitarycoup#rejectmilitarycoupmyanmar"]
https://yktnews.com/2024/06/168026/	အမေရိကန်တစ်ဒေါ်လာလျှင် ၄၄၅၀ ကျပ်နှင့် အခေါက်ရွှေတစ်ကျပ်သားလျှင် ၅၅ သိန်းဝန်းကျင်တွင် စျေးတန်းရှိနေ	["အမေရိကန်တစ်ဒေါ်လာလျှင် ၄၄၅၀ ကျပ်နှင့် အခေါက်ရွှေတစ်ကျပ်သားလျှင် ၅၅ သိန်းဝန်းကျင်တွင် စျေးတန်းရှိနေ", "ရန်ကုန်၊ ဇွန် ၁၇", "ပြည်တွင်းစီးပွားရေးစျေးကွက်တွင် အမေရိကန်တစ်ဒေါ်လာလျှင် ၄၄၅၀ ကျပ်ဝန်းကျင်နှင့် အခေါက်ရွှေတစ်ကျပ်သားလျှင် ၅၅ သိန်းဝန်းကျင်တွင် စျေးတန်းရှိနေကြောင်း စျေးကွက်အတွင်းမှ စုံစမ်းသိရှိရသည်။", "အကြမ်းဖက်စစ်ကောင်စီက ဖိအားပေးမှုကြောင့် ရွှေဆိုင်များ၏ အခေါက်ရွှေစျေးကွက်နှင့် မီးလင်းရွှေအရောင်း အဝယ် စျေးကွက်မှာ ပျက်စီးနေကြောင်း၊ အထူးသဖြင့် အခေါက်ရွှေတုံးဝယ်ယူထားသူများသည် ငွေလိုချိန်တွင် ရောင်းချရန် ခက်ခဲသဖြင့် ပြင်ပတွင် အနည်းငယ် စျေးလျှော့၍ ရောင်းချကြကြောင်း၊ ငွေကြေးတတ်နိုင်သော ရွှေကုန်သည်တချို့က ပြင်ပစျေးကွက် ပြန်လည် ဖွင့်လှစ်၍ အဝယ်တော်များဖြင့် အခေါက်ရွှေများ ပြင်ပစျေးကွက်တွင် ပြန်လည် ဝယ်ယူနေကြကြောင်း သိရှိရသည်။", "“ရွှေကုန်သည်တချို့က တိုက်ရိုက်မလုပ်ဘူး။ အဝယ်တော်တွေကတစ်ဆင့် မီးလင်းရွှေတစ်ကျပ်သားကို ၅၄ သိန်းကျော်လောက်နဲ့ ရွှေပြန်ကောက်တယ်။ ရွှေပြန်စုတာပေါ့။ စစ်ကောင်စီရဲ့ သတ်မှတ်စျေး အခေါက်ရွှေတစ်ကျပ်သား ၄၆ သိန်းနဲ့ကတော့ အလုပ်လည်းမဖြစ်ဘူး။ အလုပ်လည်း မလုပ်ကြဘူး” ဟု ရန်ကုန်ရွှေကုန်သည်တစ်ဦးက ပြောဆိုသည်။", "အမေရိကန်ဒေါ်လာမှာလည်း တစ်ဒေါ်လာလျှင် ၄၄၅၀ ကျပ်နှင့် ၄၅၀၀ ကျပ်အကြား အနည်းငယ် အတက်အကျ ဖြင့် စျေးတန်းပေါက်နေကြောင်း၊ ပြင်ပစျေးကွက်တွင် အမေရိကန်ဒေါ်လာ အရွက်ကို လိုက်လံဝယ်ယူစုဆောင်း သူများ ပြန်လည် ထွက်ပေါ်လာနေကြောင်း သိရှိရသည်။"]
https://yktnews.com/2024/05/165071/	အမေရိကန်တစ်ဒေါ်လာလျှင် ၄၆၅၀ ကျပ် စျေးတက် လာချိန် စစ်ကောင်စီဗဟိုဘဏ်က အွန်လိုင်းပေါ်မှ ငွေလဲလှယ်နှုန်း များကို မယုံကြည်ကြရန်နှင့် မကြည့်ကြရန် ကြေညာပြန်	["အမေရိကန်တစ်ဒေါ်လာလျှင် ၄၆၅၀ ကျပ် စျေးတက် လာချိန် စစ်ကောင်စီဗဟိုဘဏ်က အွန်လိုင်းပေါ်မှ ငွေလဲလှယ်နှုန်း များကို မယုံကြည်ကြရန်နှင့် မကြည့်ကြရန် ကြေညာပြန်", "ရန်ကုန်၊ မေ ၃၀", "ပြည်တွင်းစီးပွားရေးစျေးကွက်တွင် အမေရိကန်တစ်ဒေါ်လာလျှင် ၄၆၅၀ ကျပ်အထိ စျေးနှုန်းများ မြင့်တက်လာချိန် စစ်ကောင်စီဗဟိုဘဏ်က လိုင်စင်ရ ဘဏ်များ၏ ငွေလဲလှယ်နှုန်းထားကိုသာ ယုံ ကြည် ကြရန်၊ အွန်လိုင်းပေါ်မှ ငွေလဲ လှယ်နှုန်းများကို မယုံကြည်ကြရန်နှင့် မကြည့်ကြရန် ယမန်နေ့ညပိုင်း ထုတ်ပြန် ကြေညာသည်။", "Online Social Platform များဖြစ်သည့် Facebook၊ Viber၊ Telegram အစရှိသည်တို့ပေါ်တွင် ID အစစ်အမှန်မဟုတ်သည့်အကောင့် (Fake Account)များအသုံးပြု၍ ဘဏ်များမှ ငွေလဲ လှယ်နှုန်းများ တိုးမြှင့်ကောက်ခံနေကြောင်းအပါအဝင် မမှန်ကန်သည့်သတင်းများထုတ်ပြန်ဖော်ပြပြီး ငွေကြေးမတည်မငြိမ်ဖြစ်အောင် ဆောင်ရွက်နေသည်ကို စိစစ်တွေ့ရှိရကြောင်း စစ်ကောင်စီ၏ ဗဟိုဘဏ်က ထုတ်ပြန်သည်။", "အဆိုပါ Website များကိုလိုအပ်သည့် အရေးယူဆောင်ရွက်မှုများ ပြုလုပ်လျက်ရှိကြောင်း၊ AD လိုင်စင်ရဘဏ်များအနေဖြင့် ဘဏ်၏ တရားဝင် Website များပေါ်တွင် Exchange Counter များ၏ အရောင်းအဝယ်ငွေလဲ လှယ်နှုန်းများကို ကြေညာပေးလျက်ရှိကြောင်း၊ ထို့ကြောင့် KBZ ၊ AYA ၊ MAB ၊UAB ၊ A bank ၊ CB ၊ Yoma၊ MCB ၊ MOB ဘဏ်တို့၏ Website တွင်သာ ငွေလဲလှယ်နှုန်းကို ကြည့်ရှုနိုင်ကြောင်း စစ်ကောင်စီ ဗဟိုဘဏ်က ဆိုသည်။", "ထို့ကြောင့် မမှန်ကန်သည့် Website များမှ ငွေလဲလှယ် နှုန်းထားများကိုယုံကြည် မှု မရှိကြရန် စစ်ကောင်စီ ဗဟိုဘဏ်က ဆိုသည်။", "သို့ရာတွင် စျေးကွက်တွင်မူ အမေရိကန်ဒေါ်လာတန်ဖိုး မြင့်တက်လာမှုများမှာ အမှန်တကယ်ပင် ဖြစ်နေပြီး ဝယ်လိုအား အထူးမြင့်တက်လျက်ရှိကြောင်း၊ ယမန်နေ့ အမေရိကန်တစ်ဒေါ်လာလျှင် ၄၆၅၀ ကျပ်ဝန်းကျင်ဖြင့် စျေးပိတ်သွားခဲ့ကြောင်း သိရှိရသည်။", "“အရွက်ကတော့ အဝယ်များတယ်။ အရောင်းပါးတယ်။ ဒီနေ့ စျေးတွေ ထပ်တက်နိုင်တယ်။ အဓိက Demand တအားများပြီး Supply က လိုသလောက်မပေးနိုင်ဘူး။ ဒီကြားထဲ ဗဟိုဘဏ်က တစ်ခုခု ကြေညာလိုက်တာနဲ့ ဒေါ်လာ စျေးက ပိုပြီးတော့ တက်လာတယ်။ သူတို့ ကြေညာလို့ ပြန်ကျသွားတာမျိုးမရှိဘူး” ဟု ရန်ကုန်မှ နိုင်ငံခြားငွေလက်ကြီးဒိုင်တစ်ဦးက ဆိုသည်။", "စစ်ကောင်စီက ခွင့်ပြုထားသော လိုင်စင်ရ ပုဂ္ဂလိကဘဏ်များကမူ မေလ ၂၉ ရက်နေ့ အမေရိကန်တစ်ဒေါ်လာလျှင် အဝယ် ငွေကျပ် ၃၃၂၆ ကျပ်၊ အရောင်း ၃၃၃၁ ကျပ် သတ်မှတ်ထားကြောင်း၊ သို့ရာတွင် ပြည်သူများက အမေရိကန်ဒေါ်လာ လာရောက်ဝယ်ယူလျှင် ရောင်းချပေးခြင်းမရှိဘဲ ပြည်သူများက အမေရိကန်ဒေါ်လာ လာရောက် ရောင်းချမှုကိုသာလျှင် အမေရိကန် တစ်ဒေါ်လာ ၃၃၂၆ ကျပ်ဖြင့် ဝယ်ယူကြောင်း သိရှိရသည်။"]
https://yktnews.com/2024/07/171684/	အမေရိကန်တစ်ဒေါ်လာလျှင် ၄၇၇၀ ကျပ်နှင့် အခေါက်ရွှေတစ်ကျပ်သားလျှင် ၅၇ သိန်းခွဲအထိ စျေးနှုန်းများ ပြန်လည်မြင့်တက်	["အမေရိကန်တစ်ဒေါ်လာလျှင် ၄၇၇၀ ကျပ်နှင့် အခေါက်ရွှေတစ်ကျပ်သားလျှင် ၅၇ သိန်းခွဲအထိ စျေးနှုန်းများ ပြန်လည်မြင့်တက်", "ရန်ကုန်၊ ဇူလိုင် ၆", "ပြည်တွင်းစီးပွားရေးစျေးကွက်တွင် အမေရိကန်တစ်ဒေါ်လာလျှင် ငွေကျပ် ၄၇၇၀ ကျပ်နှင့် အခေါက်ရွှေတစ်ကျပ်သားလျှင် ငွေကျပ် ၅၇ သိန်းခွဲအထိ စျေးနှုန်းများ ပြန်လည်မြင့်တက်လာကြောင်းစျေးကွက်အတွင်းမှ စုံစမ်းသိရှိရသည်။", "ဇူလိုင်လ ၅ ရက်နေ့ နံနက်ပိုင်းတွင် အမေရိကန်တစ်ဒေါ်လာလျှင် ၄၇၇၀ ကျပ်ဝန်းကျင် စျေးပေါက်ခဲ့ပြီး အခေါက်ရွှေစျေးမှာမူ တစ်ကျပ်သားလျှင် ၅၇ သိန်း ၈ သောင်းဖြင့် စျေးဖွင့်ခဲ့ကြောင်း၊ ယင်းနောက် ယမန်နေ့ မွန်းလွဲပိုင်းတွင် ရွှေစျေးမှာ ၅၇ သိန်း ခွဲသို့ အနည်းငယ် ပြန်လည်ကျဆင်းခဲ့ပြီး ယမန်နေ့ ညနေပိုင်း ၅၇ သိန်းခွဲဝန်းကျင်ဖြင့် စျေးပိတ်သွားခဲ့ကြောင်း သိရှိရသည်။", "“အရွက်ရော ရွှေစျေးရော စျေးပြန်တက်ပါတယ်။ အဝယ်အရောင်းကတော့ ပြင်ပမှာ အရောင်းအဝယ်ဖြစ်ပါတယ်။ အချင်းချင်း ချိတ်ဆက်ရောင်းဝယ်ကြတယ်။ ” ဟု ရန်ကုန်ရွှေကုန်သည်တစ်ဦးက ဆိုသည်။", "ယနေ့တွင်လည်း ဒေါ်လာစျေးနှင့် ရွှေစျေးနှုန်းသည် ယမန်နေ့ စျေးအတိုင်း အနည်းငယ်မျှသာ အတက်အကျရှိနိုင်ပြီး ကမ္ဘာ့ရွှေဈးမှာမူ ရွှေတစ်အောင်စလျှင် အမေရိကန်ဒေါ်လာ ၂၃၆၀ ဝန်းကျင်တွင် စျေးပေါက်နေကြောင်း သိရှိရသည်။", "#မြန်မာ့နွေဦးတော်လှန်ရေး#ykt#yktnews#khitthitmedia#myanmar#media#burmese#foryou#foryoupage#NUG#springrevolution#KhitThitMedia#springrevolutionmyanmar2021#PDF#againstmyanmarmilitarycoup#rejectmilitarycoupmyanmar"]
https://yktnews.com/2024/08/179233/	အမေရိကန်တစ်ဒေါ်လာလျှင် ၆၀၀၀ ကျပ်အထိ ပြန်မြင့်တက်ပြီး အခေါက်ရွှေတစ်ကျပ်သား ၇၃ သိန်းအထိ စျေးပြန်မြင့်တက်၊ ငွေလဲနှုန်း အတက်အကျ အပြောင်းအလဲ အလွန်မြန်ဆန်နေ၍ စီးပွားရေးလုပ်ငန်းများ အခက်တွေ့နေရ	["အမေရိကန်တစ်ဒေါ်လာလျှင် ၆၀၀၀ ကျပ်အထိ ပြန်မြင့်တက်ပြီး အခေါက်ရွှေတစ်ကျပ်သား ၇၃ သိန်းအထိ စျေးပြန်မြင့်တက်၊ ငွေလဲနှုန်း အတက်အကျ အပြောင်းအလဲ အလွန်မြန်ဆန်နေ၍ စီးပွားရေးလုပ်ငန်းများ အခက်တွေ့နေရ", "ရန်ကုန်၊ ဩဂုတ် ၁၆", "ပြည်တွင်းစီးပွားရေးစျေးကွက်တွင် အမေရိကန်တစ်ဒေါ်လာလျှင် ၆၀၀၀ ကျပ်အထိ ပြန်လည်မြင့်တက်ပြီး အခေါက်ရွှေတစ်ကျပ်သား ၇၃ သိန်းအထိ စျေးပြန်လည်မြင့်တက်လာကြောင်း စျေးကွက်အတွင်းမှ စုံစမ်းသိရှိရသည်။", "အမေရိကန်တစ်ဒေါ်လာလျှင်ငွေကျပ် ၇၀၀၀ ကျော်အထိ ထိုးတက်ခဲ့သော ငွေလနှုန်းသည် ယမန်နေ့တွင် အလွန်အမင်း ကျဆင်းခဲ့ပြီး အမေရိကန်တစ်ဒေါ်လာလျှင် ၅၅၀၀ ကျပ်ဝန်းကျင်ဖြင့် စျေးပိတ်ခဲ့ကြောင်း၊ သို့ရာတွင် ယနေ့တွင်မူ အမေရိကန်ဒေါ်လာစျေးနှုန်းများ ပြန်လည်မြင့်တက်လာပြီး အမေရိကန်တစ်ဒေါ်လာ ၆၀၀၀ ကျပ်အထိ စျေးနှုန်းပြန်လည်မြင့်တက်လာကြောင်း သိရှိရသည်။", "“အခုသိရသလောက်ကတော့ ဗဟိုဘဏ်က ရောင်းပေးမယ်ဆိုတဲ့ ဒေါ်လာ သန်း ၁၀၀ ဆိုတာကို ဆီသမားတွေ မရကြဘူး။ ဆီတင်သွင်းမှု ပမာဏအတိုင်း အပြည့်မရကြဘူး။ ရာခိုင်နှုန်းတစ်ခုအထိပဲရတယ်။ စျေးကလည်း ဗဟိုဘဏ် သတ်မှတ်စျေးထက် မြင့်တယ်။ လိုသလောက်လည်း မရောင်းပေးနိုင်ဘူး။ ဆိုတော့ ဆီက ခဏလောက်ပဲ ပြေလည်မယ့်သဘောပဲ။ အဲဒါတစ်ချက်။ နောက်တစ်ချက်ကတော့ ချေးငွေ အပေါ် ဘဏ် တိုးနှုန်း ၁၅ ရာခိုင်နှုန်း မြှင့်တာက စီးပွား ရေးတွေ ပိုပြီး အထိနာမယ့်အခြေအနေဖြစ်နေတယ်။ စီးပွားရေး ကောင်းမနေဘူး။ အဲဒါကို ချေးငွေဘဏ်တိုးနှုန်း ထပ်တိုးတော့ စီးပွားရေးကောင်းလာဖို့မရှိဘူး။ စစ်ဖြစ်တာနဲ့ လူတွေ ပြောင်းကြ ရွှေ့ကြ အဲဒါတွေကလည်း မငြိမ်ဘူး။ အကြောင်းပေါင်းစုံပါပဲ။ အဲဒါကြောင့် စျေးကွက်မှာ ဒေါ်လာ Injection လုပ်တယ်လို့ သတင်းထွက်ရင် ခဏအကျပြတယ်။ လောက် လောက်လားလားမဟုတ်ရင် တဟုန်ထိုးပြန်တက်တယ်” ဟု UMFCCI မှ အလုပ် အမှုဆောင် စီးပွားရေးသမားတစ်ဦးက ပြောဆိုသည်။", "UMFCCI အတွင်းတွင်လည်း ဒေါ်လာတန်ဖိုး မတည်ငြိမ်မှုနှင့် ငွေလဲနှုန်း အကြီးအကျယ် လှုပ်ခတ်နေ၍ စီးပွားရေးများ လည်ပတ်ရန် ခက်ခဲနေသော အခြေအနေများ ဖြစ်ပေါ်နေသဖြင့် “နိုင်ငံခြားသုံးငွေနှင့်စပ်လျဉ်း၍ ငွေကြေးစီးဆင်းမှု လုပ်ငန်းလည်ပတ်မှုကို ဖြစ်ပေါ်စေမည့် လုပ်ငန်းစဉ်များနှင့် ဖြစ်သင့်သော ငွေလဲနှုန်းဖြစ်ပေါ်ရေး” စီစဉ်ဆောင်ရွက်ပေးရန် စစ်ကောင်စီထံသို့ တင်ပြထားကြောင်း သိရှိရသည်။", "“ငွေလဲနှုန်းမငြိမ်ရင် ဘာမှ လုပ်လို့မရဘူး။ ငွေလဲနှုန်း စျေးတက်ရင်လည်း အတက်မှာပဲငြိမ်နေလိုက်၊ စျေးကျမယ်ဆိုရင်လည်း အကျစျေးမှာ ငြိမ်နေလိုက်။ ငြိမ်နေမှ စီးပွားရေးက လုပ်လို့ရမှာ။ အခုလိုကြီး တစ်နေ့ တစ်မျိုး တက်လိုက် ကျလိုက်ကြီးက ဘာမှကို လုပ်လို့မရတာ” ဟု ရန်ကုန်မှ ဆေးနှင့်ဆေးဝါးပစ္စည်းတင်သွင်းရောင်းဝယ်သူက ရှင်းပြသည်။", "ထို့ပြင် ရွှေစျေးနှုန်းမှာလည်း မီးလင်းရွှေတစ်ကျပ်သားလျှင် ငွေကျပ် ၇၃ သိန်းဝန်းကျင်အထိ စျေးနှုန်းများ ပြန်လည်မြင့်တက်လာကြောင်း၊ သို့ရာတွင် အဝယ်အရောင်းများ ရပ်တန့်နေကြောင်း စျေးကွက်အတွင်းမှ သိရှိရသည်။"]
https://yktnews.com/2024/08/179322/	အမေရိကန်တစ်ဒေါ်လာလျှင် ၆၄၀၀ ကျပ်အထိ စျေးနှုန်းများ ဆက်တိုက်ပြန်လည် မြင့်တက်၊ ရွှေစျေးမှာ သိန်း ၈၀ ကျော် ပြန်လည်ရောက်ရှိ	["အမေရိကန်တစ်ဒေါ်လာလျှင် ၆၄၀၀ ကျပ်အထိ စျေးနှုန်းများ ဆက်တိုက်ပြန်လည် မြင့်တက်၊ ရွှေစျေးမှာ သိန်း ၈၀ ကျော် ပြန်လည်ရောက်ရှိ", "ရန်ကုန်၊ ဩဂုတ် ၁၇", "ပြည်တွင်းစီးပွားရေးစျေးကွက်တွင် အမေရိကန်တစ်ဒေါ်လာလျှင် ၆၄၀၀ ကျပ်အထိ စျေးနှုန်းများ ဆက်တိုက်ပြန်လည်မြင့်တက်လာကြောင်း စျေးကွက်အတွင်းမှ စုံစမ်းသိရှိရသည်။", "“မနေ့က တစ်ဒေါ်လာ ၆၀၀၀ ဝန်းကျင်နဲ့ စျေးပိတ်တာ။ ဒီနေ့တော့ ငွေစျေးက တအိ အိကို ပြန်တက်တာ။ အခု တစ်ဒေါ်လာကို ၆၄၀၀ အထိစျေး တက်နေတာ။ စျေးက အတက်ကိုပဲ ပြနေတယ်။ ပိတ်ရက်ကို အတက်ပြနေတာ” ဟု ရန်ကုန်မှ နိုင်ငံခြားငွေလဲဒိုင်တစ်ဦးက ပြောဆိုသည်။", "ထို့ပြင် ထိုင်းတစ်ဘတ်လျှင် ၁၈၀ ကျပ်အထိ စျေးနှုန်းများ ပြန်လည်မြင့်တက်လာပြီး ဟွန်ဒီငွေလဲများတွင် ကျပ်ငွေကို ထိုင်းဘတ်သို့ ပြောင်းလဲမှု အလွန်များပြားကြောင်း သိရှိရသည်။", "“ဘဏ်ကျပ်ငွေ အလွှဲတွေ အရမ်းများတယ်။ ထိုင်းဘတ်ကလည်း တဖြည်း ဖြည်းကို တက်လာတာ။ ကျပ်ပေး ဘတ်ယူ မှာ မြန်မာငွေ ၁ သိန်းကို ထိုင်းဘတ် ၅၄၀ ဝန်းကျင်မှာရှိတယ်။ ဘတ်ပေး ကျပ်ယူကိုတော့ မြန်မာငွေ ၁ သိန်းကို ၅၈၀ ဘတ် လောက်ရှိတယ်။ အခုက ကျပ်စျေး အကျပဲပြနေတယ်” ဟု ထိုင်း-မြန်မာဟွန်ဒီငွေလွှဲလုပ်သူတစ်ဦးက ဆိုသည်။", "ယခုရက်ပိုင်းအတွင်း အမေရိကန်ဒေါ်လာသည် တစ်ဒေါ်လာလျှင် မြန်မာကျပ်ငွေ ၇၀၀၀ ကျပ်ကျော်အထိ ထိုးတက်ခဲ့ပြီး ထိုင်းတစ်ဘတ်လျှင် မြန်မာကျပ်ငွေ ၂၀၀ အထိ စံချိန်တင်စျေးနှုန်းမြင့်တက်ခဲ့သည်။", "လက်ရှိ ရွှေစျေးနှုန်းမှာမူ အခေါက်ရွှေတစ်ကျပ်သားလျှင် သိန်း ၈၀ နှင့် ၈၁ သိန်းအကြား စျေးပေါက်နေကြောင်း ၊ စံချိန်တင် ဖြစ်ပေါ်ခဲ့သော ငွေကျပ် ၈၅ သိန်းသို့ ပြန်လည်ဦးတည်နေကြောင်း သိရှိရသည်။", "“ရွှေစျေးက ကမ္ဘာ့စျေးတက်တော့ မြန်မာ့စျေးလိုက်တာ။ အရွက်စျေးရော ရွှေစျေးရော တက်တော့ မြန်မာ့ရွှေစျေးက ပိုတက်နေတာ” ဟု ရန်ကုန်ရွှေကုန် သည်တစ်ဦးက ရှင်းပြသည်။"]
https://yktnews.com/2024/01/142285/	အမေရိကန်တွင် ကွယ်လွန်သော နိုင်ငံကျော် အဆို တော်ကြီး ဒေါ်မာမာအေး၏ နာရေး ပို့ဆောင် မီးသဂြိုလ်	["အမေရိကန်တွင် ကွယ်လွန်သော နိုင်ငံကျော် အဆို တော်ကြီး ဒေါ်မာမာအေး၏ နာရေး ပို့ဆောင် မီးသဂြိုလ်", "ရန်ကုန်၊ ဇန်နဝါရီ ၂၈", "အမေရိကန်ပြည်ထောင်စုတွင် ဇန်နဝါရီလ ၈ ရက်နေ့ (မြန်မာစံတော်ချိန် ဇန်နဝါရီလ ၉ ရက်နေ့) ကွယ်လွန်သွားသော နိုင်ငံကျော် အဆိုတော်ကြီး ဒေါ်မာမာအေး၏ ကြွင်းကျန်ရစ်သော ရုပ်ကလပ်ကို ယနေ့ ပို့ဆောင်မီးသဂြိုလ်သည်။", "အသက်၈၂ နှစ်ရှိ ဒေါ်မာမာအေး၏ နာရေးအစီအစဉ်ကို ယနေ့ ဇန်နဝါရီလ ၂၇ ရက်နေ့ (မြန်မာစံတော်ချိန် ဇန်နဝါရီလ ၂၈ ရက်နေ့) အမေရိကန်ပြည်ထောင် စု၊ Indiana ပြည်နယ်၊ Fort Wayne မြို့တွင် ပြုလုပ်ခဲ့ပြီး အမေရိကန်ရောက် မြန်မာနိုင်ငံသားအများအပြား လိုက်ပါ ပို့ဆောင်ခဲ့ကြသည်။", "ဓာတ်ပုံ- Kan Paw Thar"]
https://yktnews.com/2023/02/88360/	အမေရိကန်တွင် ပြုလုပ်သည့် ချင်းအမျိုးသားနေ့ အခမ်းအနားကို ဝန်ကြီး ဒေါ်ဇင်မာအောင်နှင့် အမေရိကန်လွှတ်တော်အမတ်တို့ တက်ရောက်	["အမေရိကန်တွင် ပြုလုပ်သည့် ချင်းအမျိုးသားနေ့ အခမ်းအနားကို ဝန်ကြီး ဒေါ်ဇင်မာအောင်နှင့် အမေရိကန်လွှတ်တော်အမတ်တို့ တက်ရောက်", "ရန်ကုန်၊ ဖေဖော်ဝါရီ ၁၉", "အမေရိကန်ပြည်ထောင်စု၊ အင်ဒီယန်နားပိုလစ်မြို့တွင် ကျင်းပသည့် ၇၅ နှစ်မြှောက် ချင်းအမျိုးသားနေ့အခမ်းအနားကို NUG အစိုးရ နိုင်ငံခြားရေး ၀န်ကြီး ဒေါ်ဇင်မာအောင်နှင့် အမေရိကန် လွှတ်တော်အမတ် Todd Young တို့ တက်ရောက် ခဲ့ကြောင်း သိရသည်။", "Photo- Kingdon Chin TV"]
https://yktnews.com/2024/09/182582/	အမေရိကန်ဒေါ်လာ တစ်ဒေါ်လာလျှင် ငွေကျပ် ၅၀၀၀ ဝန်းကျင်သို့ စျေးနှုန်းကျဆင်းပြီး ရွှေစျေးနှုန်းမှာ အခေါက်ရွှေတစ်ကျပ်သား ၆၅ သိန်းအထိ ပြန်လည်ကျဆင်း	["အမေရိကန်ဒေါ်လာ တစ်ဒေါ်လာလျှင် ငွေကျပ် ၅၀၀၀ ဝန်းကျင်သို့ စျေးနှုန်းကျဆင်းပြီး ရွှေစျေးနှုန်းမှာ အခေါက်ရွှေတစ်ကျပ်သား ၆၅ သိန်းအထိ ပြန်လည်ကျဆင်း", "ရန်ကုန်၊ စက်တင်ဘာ ၉", "ပြည်တွင်းစီးပွားရေးစျေးကွက်တွင် အမေရိကန်ဒေါ်လာ တစ်ဒေါ်လာလျှင် ငွေကျပ် ၅၀၀၀ ဝန်းကျင်သို့ စျေးနှုန်းကျဆင်းပြီး ရွှေစျေးနှုန်းမှာ အခေါက်ရွှေတစ်ကျပ်သား ၆၅ သိန်းအထိ ပြန်လည်ကျဆင်းလာကြောင်း စျေးကွက်အတွင်းမှ စုံစမ်းသိရှိရသည်။", "အကြမ်းဖက်စစ်ကောင်စီက စက်တင်ဘာလ ၁ ရက်နေ့မှစတင်ပြီး ပြည်ပမှ သွင်းကုန်များ တင်သွင်းရာတွင် ပို့ကုန်ရငွေ အမေရိကန်ဒေါ်လာ အပါအဝင် ပို့ကုန်ရငွေ နိုင်ငံခြားငွေများဖြင့်သာ တင်သွင်းရမည်ဟု မူဝါဒ ပြောင်းလဲပြီးနောက် အမေရိကန်ဒေါ်လာတန်ဖိုးမှာ တအိအိ ပြန်လည်ကျဆင်းလာခြင်းဖြစ်ကြောင်း သိရှိရသည်။", "“အခု သွင်းကုန်သမားတွေအရမ်းအကျပ်တွေ့နေတယ်။ လိုအပ်တဲ့ ဆေးဝါး၊ လူသုံးကုန် အပါအဝင် သွင်းကုန်တွေအားလုံးကို ပို့ကုန်ရငွေ ဒေါ်လာနဲ့ပဲ အသွင်းခံတော့ အတော်ကို တိုင်ပတ်ကုန်ကြတယ်။ ပြင်ပစျေးကွက်မှာ ရှိတဲ့ အမေရိကန် ဒေါ်လာက ဝယ်စုဆောင်းတဲ့ သူနဲ့ ထိုင်း အပါအဝင် နိုင်ငံခြားမှာ ရောက်ရှိသုံးစွဲနေသူတွေကပဲ ဝယ်တော့တယ်။ သွင်းကုန်သမားတွေက ပြင်ပ ဒေါ်လာဝယ်ပြီး ပစ္စည်းသွင်းတာမျိုးမရတော့ဘူး။ အဲဒါကတစ်ချက်ပေါ့။ နောက်တစ်ခုကတော့ စက်သုံးဆီနဲ့ စားအုန်းဆီအတွက် ဒေါ်လာကို ဗဟိုဘဏ်က အကန့်အသတ်နဲ့ ဆက်ရောင်းပေးနေတယ်။ ရေတိုအား ဖြင့် ဒေါ်လာအဝယ်ကျဆင်းသွားတယ်ပြောရမယ်။ အဲဒါကြောင့်အဓိကပါ။ လိုအပ်တဲ့သူတွေအတွက်တော့ ဒေါ်လာတန်ဖိုးကျတဲ့အချိန်က အချိန်ကောင်းပါပဲ” ဟု UMFCCI မှ စီးပွားရေးသမားက ရန်ကုန်ခေတ်သစ်သတင်းဌာနထံသို့ ပြောဆိုသည်။", "အလားတူ ရွှေစျေးနှုန်းမှာလည်း ယနေ့တွင် ၆၅ သိန်း ပတ်ချာလည်သို့ စျေးနှုန်းများ ပြန်လည်ကျဆင်းလာပြီး ပွင့်လင်းရာသီရောက်ရှိနေ ရွှေကုန်ကြမ်းများ စျေးကွက်အတွင်းသို့ ပြန်လည် ဝင်ရောက် မှုရှိကြောင်း သိရှိရသည်။", "Photo- Bloomberg News ။"]
https://yktnews.com/2023/12/134728/	အမေရိကန်ဒေါ်လာ လိုအပ်ချက်ကြီးမားနေ၍ ဒေါ်လာစျေးနှုန်းများ စတင်တက်နေပြီး ရွှေစျေးနှုန်းပါ လိုက်တက်၊ အမေရိကန်တစ်ဒေါ်လာလျှင် ၃၆၀၀ ကျပ်ဝန်းကျင်နှင့် အခေါက်ရွှေတစ်ကျပ်သား ၃၇ သိန်းခွဲကျော်သို့ ရောက်ရှိ	["အမေရိကန်ဒေါ်လာ လိုအပ်ချက်ကြီးမားနေ၍ ဒေါ်လာစျေးနှုန်းများ စတင်တက်နေပြီး ရွှေစျေးနှုန်းပါ လိုက်တက်၊ အမေရိကန်တစ်ဒေါ်လာလျှင် ၃၆၀၀ ကျပ်ဝန်းကျင်နှင့် အခေါက်ရွှေတစ်ကျပ်သား ၃၇ သိန်းခွဲကျော်သို့ ရောက်ရှိ", "ရန်ကုန်၊ ဒီဇင်ဘာ ၆", "အကြမ်းဖက်စစ်ကောင်စီက စက်သုံးဆီတင်သွင်းရန် လိုအပ်သည့် အမေရိကန်ဒေါ်လာကို ပြင်ပစျေးထက်နိမ့်သော ဗဟိုဘဏ် သတ်မှတ်စျေးဖြင့် ရောင်းချမှုကို ရပ်ဆိုင်းလိုက်ပြီးနောက် ပြည်တွင်းတွင် အမေရိကန်ဒေါ်လာ လိုအပ်ချက်ကြီးမားကာ အမေရိကန်ဒေါ်လာ တန်ဖိုးများ မြင့်တက်လာကြောင်း စျေးကွက်အတွင်းမှစုံစမ်းသိရှိရသည်။", "ဒီဇင်ဘာလ ၅ ရက်နေ့တွင် စစ်ကောင်စီ၏ ဗဟိုဘဏ်က အမေရိကန်ဒေါ်လာနှင့် မြန်မာကျပ်ငွေ လဲနှုန်းကို သတ်မှတ်တော့မည်မဟုတ်ဘဲ စျေးကွက်ပေါက်စျေးအတိုင်း အရောင်းအဝယ်ပြုလုပ်နိုင်ကြောင်း ကြေညာပြီးနောက် ဒေါ်လာတန်ဖိုးမှာ တအိအိမြင့်တက်လာကြောင်း၊ ဒီဇင်ဘာလ ၅ ရက်နေ့ ညပိုင်း အမေရိကန်တစ်ဒေါ်လာလျှင် ၃၄၅၀ ကျပ်ဝန်းကျင်မှ ၃၅၀၀ ကျပ်ကျပ်ဝန်းကျင်သို့လည်းကောင်း ညတွင်းချင်း ခုန်တက်ခဲ့ကြောင်း၊ ယင်းနောက် ယနေ့ နံနက်ပိုင်းတွင် ဒေါ်လာစျေး အနည်းငယ်သာ အတက်ပြပြီး ညနေပိုင်းတွင် အမေရိကန်တစ်ဒေါ်လာလျှင် ၃၆၀၀ ကျပ်ဝန်းကျင် အထိ မြင့်တက်လာကြောင်း၊ ဒေါ်လာဝယ်လိုအား အလွန်များပြားကြောင်း သိရှိရသည်။", "ပြည်တွင်းရွှေစျေးကွက်တွင်လည်း မီးလင်းရွှေ(ခေါ်) အခေါက်ရွှေ ၁၆ ပဲရည် တစ်ကျပ်သားလျှင် ငွေကျပ် ၃၇ သိန်းခွဲ ပေါက်စျေးရှိသော်လည်း ရွှေ ဝယ်မရကြောင်း၊ အမှန်တကယ် ရွှေဝယ်လိုပါက အခေါက်ရွှေတစ်ကျပ်သားလျှင် ငွေကျပ် ၃၈ သိန်းကျော် စျေးပိုပေး၍ ဝယ်ယူရကြောင်း ရွှေကုန်သည်တချို့က ဆိုကြသည်။", "လက်ရှိတွင် ပြည်တွင်းစီးပွားရေးအသိုင်းအ၀ိုင်းက စစ်ကောင်စီတွင် အမေရိကန်ဒေါ်လာ နည်းပါးလာသည်ဆိုသော သတင်းများကို တညီတညွတ်တည်း သဘောတူလက်ခံကြပြီး လာမည့်အနာဂတ်တွင် သွင်းကုန်စျေးနှုန်းများ ထပ်မံမြင့်တက်လာနိုင်သည်ဟု သုံးသပ်ပြောဆိုကြသည်။"]
https://yktnews.com/2023/06/109934/	အမေရိကန်ဒေါ်လာ သန်းရာချီသော လည်ပတ်ငွေ အပါအဝင် ပိုင်ဆိုင်မှုများကို လွှဲပြောင်းပေးရန် စစ်ကောင်စီက ဖိအားပေးသည့် အတွက် Pact Myanmar အဖွဲ့ မြန်မာနိုင်ငံမှ ပိတ်သိမ်းထွက်ခွာရဟု အဖွဲ့ ဥက္ကဋ္ဌ ရှင်းလင်း	["အမေရိကန်ဒေါ်လာ သန်းရာချီသော လည်ပတ်ငွေ အပါအဝင် ပိုင်ဆိုင်မှုများကို လွှဲပြောင်းပေးရန် စစ်ကောင်စီက ဖိအားပေးသည့် အတွက် Pact Myanmar အဖွဲ့ မြန်မာနိုင်ငံမှ ပိတ်သိမ်းထွက်ခွာရဟု အဖွဲ့ ဥက္ကဋ္ဌ ရှင်းလင်း", "ရန်ကုန်၊ ဇွန် ၂၇", "မြန်မာနိုင်ငံတွင် အသေးစား ချေးငွေလုပ်ငန်း အောင်မြင်လျက်ရှိသော Pact Myanmar ခေါ် Pact Myanmar ခေါ် Pact Global Microfinance Fund ၏ အကျိုးအမြတ်များနှင့် ပိုင်ဆိုင်မှုများကို လွှဲပြောင်းပေးရန် စစ်ကောင်စီက ဖိအားပေးတောင်းခံလာသည့်အတွက် လုပ်ငန်းများရုပ်သိမ်းထွက်ခွာခြင်း ဖြစ်ကြောင်း PGMF ဘုတ်အဖွဲ့ ဥက္ကဌ Ellen Varney က တရားဝင် ‌ကြေညာချက် ထုတ်ပြန်သည်။", "၂၅ နှစ်တိုင်အောင် အမျိုးသမီးတောင်သူများထံ အသေးစားချေးငွေများ ပေးအပ်ခဲ့ သည့် PGMF သည် ဇွန် ၃၀ နောက်ပိုင်းတွင် မြန်မာနိုင်ငံအတွင်း လုပ်ငန်း လည်ပတ်မှုများကို ရပ်ဆိုင်းတော့မည်ဖြစ်ကြောင်း၊ အဖွဲ့ကို မှတ်ပုံ တင်ခွင့်ပြုရန် စစ်ကောင်စီက ငြင်းဆန်သည့်အပြင် နိုင်ငံကထွက်လျှင် ထွက် ၊ မထွက်လျှင် တရားမဝင်လုပ်ငန်းလည်ပတ်ရန် ဖိအားပေးခဲ့ကြောင်းသူက ပြောသည်။", "“ကျွန်မတို့ ဝမ်းနည်းစွာနဲ့ပဲ ဒီနိုင်ငံမှာ လုပ်ငန်းလည်ပတ်ဖို့ မဖြစ်နိုင်တော့ ပါဘူး။ ပြီးခဲ့တဲ့ နှစ်နှစ်တည်းက ချေးငှားသူနဲ့ ငွေစုသူ သိန်းပေါင်းများစွာအတွက် ဆက်ပြီး အလုပ်လုပ်နိုင်ဖို့ ဒီအဖွဲ့အစည်းကို ခွင့်ပြုဖို့ မြန်မာစစ်တပ်ကို နားချခဲ့ ပါတယ်။ ကျွန်မတို့ကို မှတ်ပုံတင်ခွင့်ပြုဖို့ ငြင်းဆန်ခဲ့တဲ့အပြင် စစ်တပ်က နိုင်ငံ ကနေ ထွက်ရင်ထွက် ဒါမှမဟုတ် တရားမဝင် လုပ်ငန်းလည်ပတ်ဖို့ ဖိအား ပေးခဲ့ပါတယ်။” ဟု PGMF ဘုတ်အဖွဲ့ ဥက္ကဌ Ellen Varney က ပြောသည်။", "စစ်ကောင်စီက PGMF အဖွဲ့၏ ပိုင်ဆိုင်မှုများနှင့် အကျိုးအမြတ်များကို လွှဲပေး ရန် တောင်းဆိုခဲ့ပြီး ယင်းတောင်းဆိုချက်ကို လိုက်နာရန် မဖြစ်နိုင်သဖြင့် မြန်မာနိုင်ငံမှ ထွက်ခွာရခြင်းဖြစ်သည်ဟု Pact Myanmar အဖွဲ့က ဆိုသည်။", "မြန်မာနိုင်ငံတစ်ဝန်းမှ ငွေချေးသူ ၈၉၀,၀၀၀ အတွက် ကြွေးမြီ အမေရိကန် ဒေါ် လာ ၁၅၆ သန်းကျော်ကို လျှော်ပစ်ခဲ့ရပြီးနောက် မြန်မာနိုင်ငံရှိ PGMF ကို ပိတ် သိမ်းတော့မည်ဖြစ်ကြောင်း၊ နှစ်ပေါင်း နှစ်ဆယ့်ငါးနှစ်ခန့်အတွင်း အမျိုးသမီး ချေးငှား သူများ၊ ငွေစုသူများ အများစုပါဝင်သော လူဦးရေ ၂ ဒသမ ၃ သန်းကို ဝန်ဆောင်မှုပေးခဲ့သည့် မြန်မာနိုင်ငံ၏ အကြီးဆုံး အသေးစားငွေချေး လုပ်ငန်း ကို ပိတ်သိမ်းရန် ဆုံးဖြတ်ချက်ချခဲ့ရသည်မှာ လွယ်ကူသည် မဟုတ်ကြောင်း၊ ပြီးခဲ့သည့် လများအတွင်း စစ်ကောင်စီက ခွင့်ပြုချက်အတွက် အဖိုးအခ အနေ ဖြင့် အဖွဲ့အစည်း၏ အကျိုးအမြတ်နှင့် ပိုင်ဆိုင်မှုအားလုံးကို အနာဂတ်တွင် အစိုးရ လက်သို့ လွှဲပြောင်းပေးရန် တောင်းဆိုခဲ့ကြောင်း၊ အမေရိကန် ပိတ်ဆို့ အရေး ယူမှု ဥပ‌ဒေကို ချိုးဖောက်မှုဖြစ်လာနိုင်သည့်အချက် အပါအဝင် အကြောင်း အရင်းများစွာကြောင့် လိုက်နာရန် မဖြစ်နိုင်ခဲ့ကြောင်း အဆိုပါ အဖွဲ့က ထုတ်ပြန်သည်။", "စစ်ကောင်စီက PGMFကို ဖောက်သည်များထံ ချေးငွေအသစ် မပေးရန် ပိတ်ပင်ခဲ့ပြီး အဖွဲ့အစည်း၏ အကြီးပိုင်း ခေါင်းဆောင်များ၏ ဗီဇာများကို ပယ်ချခဲ့ကြောင်း၊ နိုင်ငံခြားငွေလဲလှယ်မှုများကို တင်းကျပ်စွာ ထိန်းချုပ် လိုက်ခြင်းကြောင့်လည်း PGMF၏ လုပ်ငန်းလည်ပတ်မှုများကို ထပ်မံ ကန့် သတ်လိုက်သလို ဖြစ်စေကြောင်း၊ ယမန်နှစ်က ပြဋ္ဌာန်းခဲ့သည့် မှတ်ပုံ တင်ခြင်း ဥပဒေ တွင် ရာဇဝတ်မှုပြစ်ဒဏ်များ ချမှတ်ထားပြီး PGMFကဲ့သို့သော အစိုးရ မဟုတ်သော အဖွဲ့အစည်းများအနေဖြင့် အသေးစားချေးငွေများ မပေးရန် ပိတ်ပင်လိုက်ကြောင်း၊ PGMF အဖွဲ့ကို မှတ်ပုံတင်ခွင့် မပြုဘဲ အစိုးရသည် မြန်မာနိုင်ငံမှ ထွက်ခွာလျှင် ထွက်ခွာ သို့မဟုတ် တရားမဝင် လည်ပတ်ရန် ဖိအားပေးလျက် ရှိကြောင်း သိရှိရသည်။", "PGMFသည် မြန်မာနိုင်ငံမှ ရွာပေါင်း ၁၅၀၀၀ နီးပါးနှင့် ဖောက်သည်ပေါင်း ၂ ဒသမ ၃ သန်းအတွက် ၂၅ နှစ်တိုင်အောင် ဝန်ဆောင်မှုပေးခဲ့ပြီး ၉၉ ရာခိုင်နှုန်း သည် အမျိုးသမီးများ ဖြစ်ကြောင်း၊ အသေးစားချေးငွေကို မြန်မာနိုင်ငံရှိ အိမ် ထောင်စု ၁၀စုလျှင် ၁စုနှုန်း ထံ လက်လှမ်းမီစေခဲ့ကြောင်း ၊ မြန်မာနိုင်ငံရှိ အသေးစားငွေချေး လုပ်ငန်းကို တည်ဆောက်ရာတွင် အရေးပါပြီး အမျိုးသမီး ဖောက်သည်များ များပြားမှုသည် ကျားမတန်းတူညီမျှမှုနှင့် နိုင်ငံတွင်း ဆင်းရဲမှု လျှော့ချရေးတို့တွင် အထောက်အပံ့ဖြစ်စေခဲ့ကြောင်း အဆိုပါအဖွဲ့က တရားဝင် သတင်းထုတ်ပြန်သည်။"]
https://yktnews.com/2023/06/109282/	အမေရိကန်ဒေါ်လာ အဝယ်ထိုးတက်နေပြီး ကြိုက်ရောင်းကြိုက်ဝယ် စျေးဖြစ် ပေါ်၊ တစ်ဒေါ်လာ ၃၃၀၀ ဝန်းကျင်အထိ စျေးမြင့်တက်ပြီး ရွှေစျေး ၃၂ သိန်း ဝန်း ကျင်ဖြစ်နေ	["အမေရိကန်ဒေါ်လာ အဝယ်ထိုးတက်နေပြီး ကြိုက်ရောင်းကြိုက်ဝယ် စျေးဖြစ် ပေါ်၊ တစ်ဒေါ်လာ ၃၃၀၀ ဝန်းကျင်အထိ စျေးမြင့်တက်ပြီး ရွှေစျေး ၃၂ သိန်း ဝန်း ကျင်ဖြစ်နေ", "ဗဟိုဘဏ်နှင့်ပုဂ္ဂလိကဘဏ်များအကြား ငွေလဲနှုန်းတစ်မျိုး၊ ပြင်ပစျေး ကွက် ငွေလဲနှုန်းတစ်ဖုံ စျေးနှစ်မျိုးဖြစ်ပေါ်နေ", "ရန်ကုန်၊ ဇွန် ၂၃", "ပြည်တွင်းစျေးကွက်တွင် အမေရိကန်ဒေါ်လာ ဝယ်လိုအားထိုးတက်နေပြီး ကြိုက် ရောင်းကြိုက်ဝယ်စျေးကွက်ဖြစ်ပေါ်နေကာ တစ်ဒေါ်လာလျှင် ငွေကျပ် ၃၃၀၀ ကျပ် ဝန်းကျင်ဖြစ်ပေါ်နေကြောင်း ရန်ကုန်မြို့အခြေစိုက် ငွေလဲလှယ်ရေး အရောင်းအဝယ်သမားများထံမှ သိရှိရသည်။", "“အခု ပုဂ္ဂလိက ငွေလဲစင်တာ၊ကောင်တာတွေမှာလည်း ဒေါ်လာ ဝယ်မရဘူး။ အခုလာဝယ်နေတာက ပြင်ပက ကျောင်းလခ သွင်းမယ့်သူ နိုင်ငံခြားသွားဖို့ ငွေဆောင်မယ့်သူ၊ ကိုယ့်ဟာကိုယ် ဒေါ်လာကို ဝယ်စုချင်တဲ့သူ အဲဒီလိုဝယ်လို အားတွေ အတော်ကိုတက်နေတယ်။ မြန်မာငွေကို ကိုင်ထားတဲ့သူတွေလည်း ဒေါ်လာပြောင်းကိုင်ဖို့ လုပ်ကြတယ်။ ငွေလဲလှယ်နှုန်းက နှစ်မျိုးဖြစ်နေတယ်။ တစ်မျိုးက ဘဏ်တွေနဲ့ ဗဟိုဘဏ်က သူ့ဟာသူ အရောင်းအဝယ်လုပ်တဲ့ စျေးနှုန်း။ နောက်တစ်ခုက အပြင်စျေးကွက်မှာ အရောင်း အဝယ်လုပ်တဲ့စျေး။ အပြင်စျေးကွက်က အခု တစ်ဒေါ်လာ ၃၃၀၀ အထိ စျေးပေးဝယ်တယ်။ အဲဒါ တောင် ပစ္စည်း ပြတ် နေလို့ မရဘူး။ အပြင်မှာ‌ စျေးတက်နေတာ” ဟု ရန်ကုန် မြို့၏ လက်ကြီးငွေလဲဒိုင်က ပြောသည်။", "ရွှေစျေးမှာမူ အခေါက်ရွှေ တစ်ကျပ်သားလျှင် ၃၂ သိန်း ဝန်းကျင်တွင် ပတ် ချာလည်နေပြီး အရောင်းအဝယ် မရှိကြောင်း၊ ရောင်းသူ နည်းပါးပြီး ဝယ်သူ သာလျှင် များပြားနေကြောင်း၊ ရွှေစျေးနှင့်ဒေါ်လာ စျေးအတက်တွင် ရွှေကုန် သည်များ ဖမ်းဆီးခံရမည်စိုးရိမ်၍ အလုပ်လုပ်မဘဲ ရှောင်တိမ်း နေကြကြောင်း သိရှိရသည်။", "“၀ိုင်းထဲလည်း မသွားကြဘူး။ ရွှေကုန်သည်တွေ။ ရှေ့မှာ ဖမ်းထားတာ ပူပူ နွေးနွေးမှာ အခုလည်း ထပ်ဖမ်းခံရမှာစိုးလို့ မသွားကြဘူး။ ဖုန်းနဲ့ပဲ စျေးတောက်၊ မေးတာ မြန်းတာပဲရှိတယ်။ ထုတ်လည်းမရောင်းကြဘူး။ မိုးတွင်းဖြစ်တော့ ရွှေထည် ပစ္စည်းပြတ်နေတာ ရယ်၊ စျေးကွက်ဝယ်လိုအားကများပြီး ရောင်းလို အားမရှိတာကြောင့် စျေးကွက်မှာ ပစ္စည်းမရှိဘူး။ အဝယ်များတယ်” ဟု ရွှေဘုံသာလမ်းမှ ရွှေကုန်သည်တစ်ဦးက ဆိုသည်။", "အကြမ်းဖက်စစ်ကောင်စီကမူ အမေရိကန်က မြန်မာ့နိုင်ငံခြားကုန်သွယ်မှုဘဏ် MFTB နှင့် မြန်မာ့ရင်းနှီးမြှုပ်နှံမှုဘဏ် MICB ဘဏ်တို့ကို စီးပွားရေးပိတ်ဆို့ ကြောင်း ကြေညာပြီးနောက် အမေရိကန်ဒေါ်လာ အဝယ်အရောင်း စျေးကွက် တစ်ခုလုံးကို ဗဟိုဘဏ်ကသာ ဆုံးဖြတ် လုပ်ကိုင်မည်ဟု ကြေညာကာ တရားဝင် စျေးကွက်တစ်ခုလုံးကို ထိန်းချုပ်လိုက်ပြီဖြစ်ကြောင်း သိရှိရသည်။"]
https://yktnews.com/2024/05/165118/	အမေရိကန်ဒေါ်လာစျေးနှုန်း အလွန်မြင့်တက်ချိန် ဟွန်ဒီငွေလွှဲလုပ်သူ လူပုဂ္ဂိုလ် ၁၂ ဦးကို ဖမ်းဆီးပြီး ဘဏ်စာရင်းနှင့် ငွေစာရင်း ၇၄ ခုကို ပိတ်ပင်ဟု စစ်ကောင်စီဗဟိုဘဏ်ပြော	["အမေရိကန်ဒေါ်လာစျေးနှုန်း အလွန်မြင့်တက်ချိန် ဟွန်ဒီငွေလွှဲလုပ်သူ လူပုဂ္ဂိုလ် ၁၂ ဦးကို ဖမ်းဆီးပြီး ဘဏ်စာရင်းနှင့် ငွေစာရင်း ၇၄ ခုကို ပိတ်ပင်ဟု စစ်ကောင်စီဗဟိုဘဏ်ပြော", "အဖမ်းအဆီးသတင်းများကြောင့် မြန်မာကျပ်ငွေစျေး အနည်းငယ်ပြန်တက်", "ရန်ကုန်၊ မေ ၃၀", "ပြည်တွင်းစီးပွားရေးစျေးကွက်တွင် အမေရိကန်ဒေါ်လာစျေးနှုန်းများ အလွန်မြင့်တက်ချိန် ဟွန်ဒီငွေလွှဲလုပ်သူ လူပုဂ္ဂိုလ် ၁၂ ဦးကို ဖမ်းဆီးပြီး ဘဏ်စာရင်းနှင့် ငွေစာရင်း ၇၄ ကို ပိတ်ပင်လိုက်ကြောင်း စစ်ကောင်စီဗဟိုဘဏ်က ယနေ့ မွန်းလွဲပိုင်းတွင် သတင်းထုတ်ပြန်သည်။", "USDT အပါအဝင် တရားမဝင်ဒီဂျစ်တယ်ငွေကြေးများ ရောင်းဝယ်လဲလှယ်ခြင်းများနှင့် ဟွန်ဒီလုပ်ငန်းဆောင်ရွက်လျက်ရှိသည့် လူပုဂ္ဂိုလ် ၁၂ ဦး၏ ဘဏ်ငွေစာရင်း ၃၆ ခုနှင့် Pay Account ၃၈ ခုတို့အား ပိတ်သိမ်းလိုက်ကြောင်း၊ ထို့ပြင် ငွေကြေးခဝါချမှုတိုက်ဖျက်ရေးဥပဒေနှင့် ငွေရေးကြေးရေးဆိုင်ရာ ဥပဒေများနှင့်ပါ တရားစွဲသွားမည်ဖြစ်ကြောင်း စစ်ကောင်စီ၏ ဗဟိုဘဏ်က သတင်းထုတ်ပြန်သည်။", "လက်ရှိတွင် အဖမ်းအဆီးသတင်းများကြောင့် အမေရိကန်ဒေါ်လာနှင့် မြန်မာငွေလဲလှယ်နှုန်းထားတွင် မြန်မာကျပ်ငွေတန်ဖိုး အနည်းငယ်ပြန်တက်လာကြောင်း၊ သို့ရာတွင် အရောင်းအဝယ်မှာ နည်းပါးပြီး ဒေါ်လာဝယ်ရောင်း အများစု တိမ်းရှောင်နေကြကာ လုပ်ငန်း ရပ်ဆိုင်းထားကြောင်း သိရှိရသည်။", "“ဒီနေ့ မွန်းတည့်ပိုင်းမှာ အမြင့်ဆုံး စျေးတက်ခဲ့တယ်။ တစ်ဒေါ်လာ ၄၉၁၀ ကျော်လောက်အထိ တက်တယ်။ ၅၀၀၀ ဆိုတာက ဒေါ်လာ အရွက်လိုချင်တဲ့လူက စျေးပိုပေးဝယ်ရတာ။ ပေါက်စျေးတော့မဟုတ်ဘူး။ အခုတော့ ကျပ်စျေး ပြန်တက်လာတယ်။ အဖမ်းအဆီးသတင်းတွေလည်း အတော်ထွက်နေတယ်” ဟု ရန်ကုန်မှ နိုင်ငံခြားလက်ကြီးငွေလဲဒိုင်က ပြောဆိုသည်။", "ဓာတ်ပုံ- ရန်ကုန်ရှိ စစ်ကောင်စီ၏ ဗဟိုဘဏ်။", "Photo- Reuters။"]
https://yktnews.com/2024/12/193982/	အမေရိကန်နိုင်ငံ Boston မြို့ တွင် NUG ဝန်ကြီး ဒေါက်တာဆာဆာ တွေ့ဆုံပွဲနှင့် ‘ဖြတ်’ ရုပ်ရှင်ဇာတ်ကား ပြသပွဲ ပြုလုပ်	["အမေရိကန်နိုင်ငံ Boston မြို့ တွင် NUG ဝန်ကြီး ဒေါက်တာဆာဆာ တွေ့ဆုံပွဲနှင့် ‘ဖြတ်’ ရုပ်ရှင်ဇာတ်ကား ပြသပွဲ ပြုလုပ်", "ရန်ကုန်၊ ဒီဇင်ဘာ ၁", "အမေရိကန်နိုင်ငံ၊ Massachusetts ပြည်နယ်၊ Boston မြို့ တွင် မြန်မာ မိသားစုများနှင့် NUG အပြည်ပြည်ဆိုင်ရာ ပူပေါင်းဆောင်ရွက်ရေး ဝန်ကြီးဌာန ဝန်ကြီး ဒေါက် တာဆာဆာ တွေဆုံပွဲ နှင့် ‘ဖြတ်’ရုပ်ရှင်ဇာတ်ကား ပြသပွဲပြုလုပ်ခဲ့ကြောင်း သိရှိရသည်။", "နိုဝင်ဘာလ ၃၀ ရက်နေ့တွင် အဆိုပါပွဲ ၂ ခုကို ပြုလုပ်ခဲ့ခြင်း ဖြစ်ပြီး ဒေါက်တာဆာဆာ က လက်ရှိ တော်လှန်ရေးအခြေအနေများကို ရှင်းလင်းပြောကြားသွားကာ တက်ရောက်လာသော ပရိသတ်များ၏ သိလိုသောမေးခွန်းများကို ဖြေ ကြား ပေးခဲ့သည်။", "ထို့နောက် တော်လှန်ရေး အနုပညာရှင် မင်းမော်ကွန်း ဦးဆောင်ပါဝင်ပြီး ဒါရိုက်တာ စောအေးထူး စီစဉ်တင်ဆက်သည့် ” ဖြတ် ” ရုပ်ရှင်ဇာတ်ကားနှင့်ပတ်သက်သော အမှတ်တရပစ္စည်း ရောင်းချခြင်း၊ လေလံတင်ခြင်းများအပြင် မြန်မာအစားစားများလည်း ရောင်းချခဲ့ကာ ရရှိသော ရန်ပုံငွေ အားလုံးကို တော်လှန်ရေးအတွက် လိုအပ်သောနေရာများသို့ တိုက်ရိုက်လှူဒါန်းသွားမည်ဖြစ်ကြောင်း သိရှိရသည်။"]
https://yktnews.com/2024/08/177205/	အမေရိကန်နိုင်ငံတွင် ၈၈၈၈ ဒီမိုကရေစီ အရေးတော်ပုံ ၃၆ နှစ်မြောက် အခမ်းအနားနှင့် Burma Day အလံတင် အခမ်းအနားပြုလုပ်	["အမေရိကန်နိုင်ငံတွင် ၈၈၈၈ ဒီမိုကရေစီ အရေးတော်ပုံ ၃၆ နှစ်မြောက် အခမ်းအနားနှင့် Burma Day အလံတင် အခမ်းအနားပြုလုပ်", "ရန်ကုန်၊ ဩဂုတ် ၄", "အမေရိကန်နိုင်ငံ၊ ကယ်လီဖိုးနီးယားပြည်နယ်၊ ဆန်ဖရန်စစ္စကို ဗေးဧရိယာရှိ ဘာကလေမြို့တွင် ၈၈၈၈ ဒီမိုကရေစီအရေးတော်ပုံ ၃၆ နှစ်မြောက် နှစ်ပတ်လည်နေ့နှင့် Burma Day အလံတင်ပွဲ အခမ်းအနားကို ဒီမိုကရေစီအင်အားစုများနှင့်အတူ ကျောင်းသားမျိုးဆက်များ၊ ဗကသ(ဆန်ဖရန်စစ္စကို)တို့က စုပေါင်းကျင်းပခဲ့ခြင်း သိရသည်။", "Burma Day နေ့အဖြင့် ခွပ်ဒေါင်းအလံတော်နှင့် ပြည်သူ့ကာကွယ်ရေး တပ်မတော်အလံတော်တို့ကို အမေရိကန်အလံတော်နှင့်အတူ တွဲတင်ခဲ့ပြီး အခမ်းအနားကို ကျောင်းသားကျောင်းသူများ၊ မျိုးဆက်သစ်လူငယ်များ၊ ၈၈၈၈ အင်အားစုများ၊ နွေဦးတော်လှန်ရေး အင်အားစုများနှင့် ထောက်ပို့ပြည်သူများ တက်ရောက်ခဲ့ကြကာ သမိုင်းအဆက်ဆက် ကျဆုံးသွားသော အာဇာနည်အပေါင်းအတွက် ဘာသာပေါင်းစုံမှ ဆုတောင်းပွဲကိုလည်း ပြုလုပ်ခဲ့ကြောင်း သိရှိရသည်။"]
https://yktnews.com/2023/08/119941/	အမေရိကန်နိုင်ငံ၊ ကယ်လီဖိုးနီးယားပြည်နယ်တွင် နွေဦးတော်လှန်ရေး ရန်ပုံငွေ ဂီတဖျော်ဖြေပွဲ ပြုလုပ်	["အမေရိကန်နိုင်ငံ၊ ကယ်လီဖိုးနီးယားပြည်နယ်တွင် နွေဦးတော်လှန်ရေး ရန်ပုံငွေ ဂီတဖျော်ဖြေပွဲ ပြုလုပ်", "ရန်ကုန်၊ သြဂုတ် ၂၇", "အမေရိကန်နိုင်ငံ၊ ကာလီဖိုးနီးယားပြည်နယ်၊ စက်ကရက်မက်တိုမြို့၌ နွေဦးတော်လှန်ရေး ရန်ပုံငွေ ဂီတဖျော်ဖြေပွဲ ပြုလုပ်ခဲ့ကြောင်းသိရသည်။", "အဆိုပါ အခမ်းအနားကို “သွေးစည်းညီညွတ်သော ဖယ်ဒရယ်ပြည်ထောင်စုသစ်ဆီသို့” ခေါင်းစဉ်ဖြင့် Free Burma Action Committee- Sacramento နှင့် တိုင်းရင်းသားမိသားစုများ ပူးပေါင်းကာ နွေဦးတော်လှန်ရေး ရန်ပုံငွေ ဂီတရုပ်ရှင်အက နှင့် စျေးရောင်းပွဲတော် ကျင်းပခဲ့ကြောင်း သိရသည်။", "အခမ်းအနား ပထမပိုင်းတွင် တိုင်းရင်းသား မိသားစုများက ဖယ်ဒရယ် ပြည်ထောင်စု တည်ဆောက်ရေးကို အထောက်အကူ ဖြစ်စေမည့် တိုင်းရင်းသားရိုးရာ အကများ၊ သီချင်းများ ၊ တေးသရုပ်ဖော်များ နှင့် နှုတ်ခွန်းဆက်စကားများကို မိမိတို့တိုင်းရင်းသားဘာသာစကားများဖြင့် ဖျော်ဖြေပေးခဲ့ကြောင်း သိရှိရသည်။", "ထို့ပြင် နိုင်ငံတကာတွင် ဆုများစွာ ရရှိထားသော ဒါရိုက်တာ လင်းလင်း ရိုက်ကူးသည့် The Way ဂီတရုပ်ရှင်ကို နိုင်ငံတကာသို့ လှည့်လည်ပြသမည့် ပထမဆုံးအစီအစဉ်အဖြစ် ပရိသတ်များကို စတင်မိတ်ဆက် ပြသခဲ့ပြီး၊ The Way ရုပ်ရှင်တွင် ပါဝင်သော အနုပညာရှင်များနှင့် ပရိသတ်တို့ ကို zoom meeting ဖြင့် ရင်းရင်းနှီးနှီးနှုတ်ဆက် ပြောဆိုကြကာ ဂီတရုပ်ရှင်နှင့်ပတ်သက်သော ပစ္စည်းများကို လေလံတင် ရောင်းချကာ ရရှိသော အလှူငွေများကို မြန်မာပြည်သို့ ပေးပို့လှူဒါန်းသွားမည်ဖြစ်ကြောင်း၊ ယင်းဂီတ ရုပ်ရှင် အက စျေးရောင်းပွဲတော်သို့ မြောက်ပိုင်းကယ်လီဖိုးနီးယားတွင်နေထိုင်သော မြန်မာပြည်ဖွား တိုင်းရင်းသား ၃၀၀ ကျော် ပါဝင်ဆင်နွဲကြကြောင်း သိရသည်။"]
https://yktnews.com/2023/06/106047/	အမေရိကန်နိုင်ငံ၊ ဆန်ဖရန်စစ္စကိုမြို့တွင် ဒါရိုက်တာ ကိုပေါက် ရိုက်ကူးသည့် ရောင်နီလာရာလမ်း ရုပ်ရှင်ပြသ	["အမေရိကန်နိုင်ငံ၊ ဆန်ဖရန်စစ္စကိုမြို့တွင် ဒါရိုက်တာ ကိုပေါက် ရိုက်ကူးသည့် ရောင်နီလာရာလမ်း ရုပ်ရှင်ပြသ", "ရန်ကုန်၊ ဇွန် ၄", "အမေရိကန်နိုင်ငံ ဆန်ဖရန်စစ္စကိုမြို့တွင် ဇွန်လ ၃ ရက်နေ့က ဒါရိုက်တာ ကိုပေါက် ရိုက်ကူးထားသည့် ရောင်နီလာရာလမ်း ရုပ်ရှင် ပြသခဲ့ကြောင်း သိရသည်။", "ထို့ပြင် စျေးရောင်းပွဲကိုလည်း ပြုလုပ်ခဲ့ပြီး ဒါရိုက်တာ ကိုပေါက်၏ အနုပညာ ပန်းချီကား တစ်ချပ်ကိုလည်း လေလံတင် ရောင်းချခဲ့ကြောင်း၊ ရုပ်ရှင်ပွဲသို့ ထောက်ပို့ပရိတ်သတ် ၃၀၀ ကျော် တက်ရောက်ခဲ့ပြီး စုစုပေါင်း ခန့်မှန်းခြေ ဒေါ်လာ ၁၅၀၀၀ ရရှိကြောင်း သိရှိရသည်။"]
https://yktnews.com/2023/02/88469/	အမေရိကန်နိုင်ငံ၊ ဝါရှင်တန်ဒီစီတွင် ချင်းအမျိုးသားနေ့ အခမ်းအနားပြုလုပ်	["အမေရိကန်နိုင်ငံ၊ ဝါရှင်တန်ဒီစီတွင် ချင်းအမျိုးသားနေ့ အခမ်းအနားပြုလုပ်", "ရန်ကုန်၊ ဖေဖော်ဝါရီ ၂၀", "အမေရိကန်နိုင်ငံ၊ ဝါရှင်တန်ဒီစီတွင် ချင်းလူမျိုးများ၊ တိုင်းရင်းသား ပေါင်းစုံတို့နှင့် ရပ်ဝေးမှ ဧည့်သည်တော်များ ပူးပေါင်းကာ ချင်းအမျိုးသားနေ့ အခမ်းအနား ပြုလုပ်ခဲ့ကြောင်း သိရသည်။", "အဆိုပါ အခမ်းအနားကို မြန်မာပြည်ဖွား တိုင်းရင်းသားပေါင်းစုံ တက်ရောက်ခဲ့ကြပြီး မြန်မာ အစားအစာမျိုးစုံနှင့် ရိုးရာဝတ်စုံ၊ လက်ဆောင်ပစ္စည်းများလည်း ရောင်းချခဲ့ကြသည်၊ ပွဲအစီအစဉ်တွင် ခေတ်အဆက်ဆက် မြန်မာ့ဒီမိုကရေစီအရေး၌ တက်ကြွစွာပါဝင်ခဲ့သူများ၊ ကျဆုံးသွားကြသော အာဇာနည်သူရဲကောင်းများကို အလေးပြုခြင်းအစီအစဉ်များလည်း ပြုလုပ်ခဲ့ကြောင်း သိရသည်။", "ထို့ပြင် အခမ်းအနားတွင် ချင်းအမျိုးသားနေ့ ဖြစ်ပေါ်လာပုံကို Pu Bawi Cung မှ ပြောကြားခဲ့ပြီး NUG ၏ ဆက်သွယ်ရေးနှင့် နည်းပညာဝန်ကြီး ဦးထိန်လင်းအောင်မှလည်း မိန့်ခွန်းပြောကြးခဲ့ကာ Maryland State Delegate တစ်ဦးဖြစ်သော Chao Wu နင့် Maryland State Senator Clarence Lam တို့ ကလည်း မိန့်ခွန်းပြောကြားခဲ့ကြောင်း၊ အစီအစဉ်တွင် ချင်းတိုင်းရင်းသားအက မျိုးစုံ model၊ ချင်းရိုးရာ fashion show ချင်းရိုးရာသီချင်းမျိုးစုံ၊ ခေတ်ပေါ်တေးဂီတ တို့ဖြင့် ဖျော်ဖြေခဲ့ပြီး မြန်မာပြည်နှင့် ချင်းပြည်နယ် လွတ်မြောက်ရန်အတွက် Rev. Dr. Cin Za Mang ဦးဆောင်ကာ ခရစ်ယာန်ဓမ္မဆရာများနှင့် လူထုအားလုံးက ဆုတောင်းတဲ့ အစီအစဉ်ကိုလည်း ထည့်သွင်းခဲ့ကြောင်း သိရသည်။"]
https://yktnews.com/2024/08/179431/	အမေရိကန်နှင့်ဥရောပက စီးပွားရေးပိတ်ဆို့ထားသဖြင့် မြန်မာနိုင်ငံထုတ် အထည်များ အပါအဝင် ကုန်ပစ္စည်းများကို Made in Thailand တံဆိပ်များ လိမ်လည် ရိုက်နှိပ်ပြီး တင်ပို့နေရဟု UMFCCI ပြောဆို	["အမေရိကန်နှင့်ဥရောပက စီးပွားရေးပိတ်ဆို့ထားသဖြင့် မြန်မာနိုင်ငံထုတ် အထည်များ အပါအဝင် ကုန်ပစ္စည်းများကို Made in Thailand တံဆိပ်များ လိမ်လည် ရိုက်နှိပ်ပြီး တင်ပို့နေရဟု UMFCCI ပြောဆို", "ရန်ကုန်၊ ဩဂုတ် ၁၈", "အမေရိကန်ပြည်ထောင်စုနှင့်ဥရောပက စီးပွားရေးပိတ်ဆို့ထားမှုကြောင့် မြန်မာနိုင်ငံထုတ် အထည်များ အပါအဝင် ကုန်ထုတ်ပစ္စည်းများကို Made in Thailand တံဆိပ်များ လိမ်လည် ရိုက်နှိပ်ပြီး တင်ပို့နေရဟု UMFCCI ပြောဆိုလိုက်သည်။", "UMFCCI ၏ ဇွန်လ ၂၀ ရက်နေ့တွင် ပြုလုပ်ခဲ့သော ရုံးတွင်း ကန့်သတ် ဗဟိုအလုပ်အမှုဆောင် အစည်းအဝေးတွင် UMFCCI ၏ ဗဟိုအလုပ်အမှုဆောင် ဦးအောင်မင်းက ထိုသို့ ပြောဆိုခဲ့ခြင်းဖြစ်ကြောင်း UMFCCI သတင်းရင်းမြစ်က ရန်ကုန်ခေတ် သစ်သတင်းဌာနထံသို့ ပြောဆိုသည်။", "Made in Myanmar ပစ္စည်းများကို စီးပွားရေးပိတ်ဆို့မှုကြောင့် အမေရိကန်နှင့် ဥရောပက လက်မခံသဖြင့် Made in Thailand ဟု တံဆိပ်လိမ်လည်ရိုက်နှိပ်ကာ ထိုင်းနိုင်ငံဘက်မှတစ်ဆင့် တင်ပို့နေရကြောင်း သိရှိရသည်။", "“အဓိကတော့ အထည်ချုပ်တွေပေါ့။ အထည်ချုပ်တွေလည်းပါတယ်၊ အခြားဒီမှာထုတ်တဲ့ပစ္စည်းတွေလည်းပါတယ်။ မြန်မာ့ထုတ်ကုန်တွေလည်းပါတယ်ပေါ့။ Made in Myanmar လို့ တပ်ထားရင် ဂျပန်နဲ့ တရုတ်နိုင်ငံကတော့ လက်ခံတယ်။ ဒါပေမယ့် ဥရောပနဲ့ အမေရိကန်က လက်မခံဘူး။ အဲဒါကြောင့်မို့လို့ Made in Myanmar တွေကို Made in Thailand ဆိုပြီး တံဆိပ်တပ်လိုက်တယ်။ ပြီးတော့ ထိုင်းထဲကို ပို့လိုက်တယ်။ အဲဒီထိုင်းထဲကမှ တစ်ဆင့် နောက်ဆုံးတင်ပို့မယ့် ဥရောပနဲ့ အမေရိကကို ပို့တယ်” ဟု UMFCCI သတင်းရင်းမြစ်က ဆိုသည်။", "လက်ရှိတွင် Made in Thailand တံဆိပ်လိမ်လည်ရိုက်နှိပ်ထားသော မြန်မာပြည်မှ ထုတ်ကုန်များကို နယ်စပ်လမ်းကြောင်းများ ပိတ်ဆို့နေသဖြင့် ကော့သောင်းမှတစ်ဆင့် ထိုင်းနိုင်ငံ၊ ရနောင်းသို့လည်းကောင်း၊ တာချီလိတ်မှတစ်ဆင့် ထိုင်းနိုင်ငံ မယ်ဆိုင်သို့ လည်းကောင်း တင်ပို့ခြင်းဖြင့် အမေရိကန်နှင့်ဥရောပစျေးကွက်များသို့ ပို့ဆောင်နေရကြောင်း သိရှိရသည်။", "ဓာတ်ပုံ- မြန်မာနိုင်ငံမှ အထည်ချုပ်အလုပ်သမားတစ်ဦး။"]
https://yktnews.com/2024/06/169515/	အမေရိကန်ပြည်ထောင်စု Houston , Austin နှင့် Dallas မြို့များရှိမြန်မာပြည်ဖွားများနှင့် ဒေါက်တာမီမီဝင်းဘတ်တွေ့ဆုံ၍ မြန်မာ့အရေးဆွေးနွေး	["အမေရိကန်ပြည်ထောင်စု Houston , Austin နှင့် Dallas မြို့များရှိမြန်မာပြည်ဖွားများနှင့် ဒေါက်တာမီမီဝင်းဘတ်တွေ့ဆုံ၍ မြန်မာ့အရေးဆွေးနွေး", "ရန်ကုန်၊ ဇွန် ၂၂", "အမေရိကန်ပြည်ထောင်စု တက္ကဆက်ပြည်နယ်ရှိ Houston , Austin နှင့် Dallas မြို့များရှိမြန်မာနိုင်ငံသားများနှင့် ဒေါက်တာမီမီဝင်းဘတ်တွေ့ဆုံပြီး မြန်မာ့အရေးကို ပိုမိုတက်ကြွစွာ ပါဝင်ကြရန် တိုက်တွန်းဆွေးနွေးခြင်းများ လုပ်ဆောင်ခဲ့ကြောင်း သိရှိရသည်။"]
https://yktnews.com/2023/06/106165/	အမေရိကန်ပြည်ထောင်စုတွင် တော်လှန်ရေး ရုပ်ရှင်ဇတ်ကား ၂ ခု ပြသ ရန်ပုံငွေရှာပြီး မြေပြင် တပ်ဖွဲ့များထံသို့ ပေးပို့မည်	["အမေရိကန်ပြည်ထောင်စုတွင် တော်လှန်ရေး ရုပ်ရှင်ဇတ်ကား ၂ ခု ပြသ ရန်ပုံငွေရှာပြီး မြေပြင် တပ်ဖွဲ့များထံသို့ ပေးပို့မည်", "ရန်ကုန်၊ ဇွန် ၅", "အမေရိကန်ပြည်ထောင်စု၊ နယူးယောက်မြို့တွင် ဒါရိုက်တာ ဏကြီး ရိုက်ကူးတင်ဆက်ပြီး အကယ်ဒမီ ရုပ်ရှင်မင်းသမီး ပိုင်ဖြိုးသု့ ပါဝင်သရုပ်ဆောင်သော “မပြီးသေးဘူး ငါတို့အလှည့်ကျန်သေးတယ်” နှင့် ဒါရိုက်တာ ဂိဒေါင်နိုင် Gideon Naing ရိုက်ကူး တင်ဆက်တဲ့ “ရှိခဲ့သည်” ရုပ်ရှင်ဇာတ်လမ်းတို နှစ်ကားကို Helping Hands for Burma အဖွဲ့က ဦးစီး၍ ပွဲစဉ် ၅ ပွဲ ကို ပြသသည်။", "အဆိုပါ ရုပ်ရှင်ပြသမှုတွင် အမှတ်တရ တီရှပ်၊ ဦးထုပ် နှင့် အိတ် များကို လေလံတင်ရောင်းချ ပြီး ရရှိသော အလှူငွေများကို မြေပြင်ရှိလိုအပ်သောနေရာများကို လှူတန်းသွားမည်ဖြစ်ကြောင်း၊ ရန်ပုံငွေရှာပွဲသို့ သံအမတ်ကြီး ဦးကျော်မိုးထွန်း နှင့်တကွ မြန်မာပြည်ဖွားတိုင်းရင်းသား ညီအကိုမောင်နှမ ၃၀၀ နီးပါး တက်ရောက်ခဲ့ကြောင်း သိရှိရသည်။"]
https://yktnews.com/2023/07/115074/	အမေရိကန်ပြည်ထောင်စုသို့ သွားရောက်သည့် စစ်ကောင်စီဘက်တော်သား သဘာ၀ရိပ်သာဘုန်းကြီးကို အမေရိကန်ရောက် မြန်မာများက ဆန္ဒပြ နှင်ထုတ်	["အမေရိကန်ပြည်ထောင်စုသို့ သွားရောက်သည့် စစ်ကောင်စီဘက်တော်သား သဘာ၀ရိပ်သာဘုန်းကြီးကို အမေရိကန်ရောက် မြန်မာများက ဆန္ဒပြ နှင်ထုတ်", "ရန်ကုန်၊ ဇူလိုင် ၂၇", "အမေရိကန်ပြည်ထောင်စုသို့ သွားရောက်သည့် စစ်ကောင်စီဘက်တော်သား သဘာ၀ရိပ်သာဘုန်းကြီးကို အမေရိကန် မြန်မာရောက် မြန်မာများက ဆန္ဒပြ နှင်ထုတ်နေကြကြောင်း အခင်းဖြစ်ပွားသည့် နေရာမှ မြန်မာ San Lin ၏ လူမှုကွန်ရက်မှတစ်ဆင့် တိုက်ရိုက် ထုတ်လွှင့်မှုအရ သိရှိရသည်။", "အမေရိကန်ပြည်ထောင်စု၊ ကယ်လီဖိုးနီးယားပြည်နယ်၊ ရဗေးဧရိယာ သို့ လာရောက်သည့် သဘာ၀ တရားရိပ်သာ ဘုန်းကြီးကို အမေရိကန်ရောက် မြန်မာများက သင်္ကန်းခြုံ စစ်မိစ္ဆာ ဘုန်းကြီး Get Out ဟူ၍လည်းကောင်း၊ အိုးခွက်များတီး၍ လည်းကောင်း ကြွေးကြော် ဆန္ဒပြခဲ့ကြပြီး သဘာ၀ တရားရိပ်သာ ဘုန်းကြီးသည် ကားထဲတွင် ၁ နာရီခွဲနီးပါး အပြင်သို့ မထွက်နိုင်ကြောင်း၊ ကားအတွင်းမှ ပြင်ပသို့ ဖုန်းဖြင့် ဆက်သွယ်၍ စကားပြောကြရာတွင် အကြမ်း ဖက် မင်းအောင်လှိုင်ကျူးလွန်သော ပြစ်မှုများအပေါ် မှတ်ချက်မပေးဘဲ နေသဖြင့် ဆန္ဒပြသူများက အမေရိကန်မှ ထွက်သွားရန် ဆန္ဒပြကြကြောင်း၊ အမေရိကန်ရဲကား ၂ စီးလာရောက်ခဲ့သော်လည်း ငြိမ်းချမ်းစွာ ဆန္ဒပြပြည်သူများကို အားပေး ထောက်ခံပြီး ပြန်လည် ထွက်ခွာသွားခဲ့ကြောင်း သိရှိရသည်။", "“ဒီဘုန်းကြီးနဲ့ပတ်သက်တဲ့သူတွေကို Social Punishment လုပ်ရမယ်။ လူမှုအသိုင်းအဝိုင်း အပြင်ဘက်မှာ နေရမယ်” ဟု ဆန္ဒပြ မြန်မာတစ်ဦးက ပြောဆိုနေသည်။", "သဘာ၀တရားရိပ်သာဘုန်းကြီးသည် စစ်ဗိုလ်ချုပ်များနှင့်တွေ့ဆုံ၍ ဒေါ်အောင်ဆန်းစုကြည်ကို နိုင်ငံရေးမှ အနားယူရန် NLD နာယက ဦးတင်ဦးကို သွားရောက် ပြောဆိုခဲ့သည့်အတွက် အကြီးအကျယ် ဝေဖန်မှုများ ခံခဲ့ရသူလည်း ဖြစ်သည်။", "ဓာတ်ပုံ- သဘာ၀ရိပ်သာဘုန်းကြီး လိုက်ပါသည့် ကားရပ်နားထားပြီး ကားထဲမှ မထွက်နိုင်ဘဲဖြစ်နေစဉ်။"]
https://yktnews.com/2024/12/195680/	အမေရိကန်ပြည်ထောင်စု၊ Pennsylvania ပြည်နယ်တွင် တော်လှန်ရေး ရန်ပုံငွေစျေးရောင်းပွဲ NUG ဝန်ကြီးများနှင့်သံအမတ်ကြီး ဦးကျော်မိုးထွန်းတက်ရောက်	["အမေရိကန်ပြည်ထောင်စု၊ Pennsylvania ပြည်နယ်တွင် တော်လှန်ရေး ရန်ပုံငွေစျေးရောင်းပွဲ NUG ဝန်ကြီးများနှင့်သံအမတ်ကြီး ဦးကျော်မိုးထွန်းတက်ရောက်", "ရန်ကုန်၊ ဒီဇင်ဘာ ၁၅", "အမေရိကန်ပြည်ထောင်စု၊ Pennsylvania ပြည်နယ်၊ Philadelphia မြို့ တွင် ပြုလုပ်သော တော်လှန်ရေး ရန်ပုံငွေစျေးရောင်းပွဲ အမျိုးသားညီညွတ်ရေးအစိုးရ-NUG ဝန်ကြီးများနှင့်သံအမတ်ကြီး ဦးကျော်မိုးထွန်းတက်ရောက်ကြောင်း သိရှိရသည်။", "ဒီဇင်ဘာလ ၁၄ ရက်နေ့တွင် အမေရိကန်ပြည်ထောင်စု၊ Pennsylvania ပြည်နယ် Philadelphia မြို့တော်လှန်ရေးရံပုံငွေဈေးရောင်းပွဲတော်သို့ အမျိုးသားညီညွတ်ရေးအစိုးရ-NUG ဝန်ကြီး ဒေါက်တာဆာဆာ၊ ဦးထင်လင်းအောင်၊ ဦးမိုးဇော်ဦး၊ ကုလသမဂ္ဂဆိုင်ရာမြန်မာသံအမတ်ကြီး ဦးကျော်မိုးထွန်းတို့ တက်ရောက်ခဲ့ကြကြောင်း သိရှိရသည်"]
https://yktnews.com/2024/06/169641/	အမေရိကန်ပြည်ထောင်စု၊ ကယ်လီဖိုးနီးယားပြည်နယ် ဆန်ခရမ်မဲန်တိုတွင် ရန်ပုံငွေ စျေးရောင်းပွဲတော်နှင့် ဂီတဖျော်ဖြေရေးပွဲတော် ပြုလုပ်	["အမေရိကန်ပြည်ထောင်စု၊ ကယ်လီဖိုးနီးယားပြည်နယ် ဆန်ခရမ်မဲန်တိုတွင် ရန်ပုံငွေ စျေးရောင်းပွဲတော်နှင့် ဂီတဖျော်ဖြေရေးပွဲတော် ပြုလုပ်", "ရန်ကုန်၊ ဇွန် ၂၃", "အမေရိကန်ပြည်ထောင်စု၊ ကယ်လီဖိုးနီးယားပြည်နယ်၏ မြို့တော် ဆန်ခရမ်မဲန်တိုတွင် “မြန်မာပြည် ထောက်ပံ့ကူညီရေး နှစ်သစ်ကူးရန်ပုံငွေ စျေးရောင်းပွဲတော်နှင့် ဂီတဖျော်ဖြေရေးပွဲတော်” ကို Free Burma Action Committee – Sacramento နှင့် ဆန်ခရမ်မဲန်တိုမှ တိုင်းရင်းသားမိသားစုများမှ ဦးဆောင်ကျင်းပခဲ့ကြောင်း သိရှိရသည်", "အဆိုပါ ရန်ပုံငွေပွဲတွင် တိုင်းရင်းသားမိသားစုများ၏ ရိုးရာယဉ်ကျေးမှု့ အကများဖြင့် တင်ဆက်ကပြခဲ့ကြောင်း၊ ထို့ပြင် ဒေါ်အောင်ဆန်းစုကြည်၏ ၇၉ ပြည့်မွေးနေ့ကိုလည်း တက်ရောက်လာသော ထောက်ပို့ပြည်သူများက ဝိုင်းဝန်းပြုလုပ်ခဲ့ကြောင်း၊ ပွဲမှ ရရှိလာသော အလှူငွေများကိုလည်း မြေပြင်သို့ တိုက်ရိုက်လှူဒါန်းသွားမည်ဖြစ်ကြောင်း သိရှိရသည်။"]
https://yktnews.com/2024/05/163758/	အမေရိကန်ပြည်ထောင်စု၊ ဆန်ဖရန်စစ္စကို တော်လှန်ရေး ရန်ပုံငွေ ရုပ်ရှင်ပြပွဲတွင် စစ်ဘေးရှောင်ပြည်သူ တစ်ဦး လှူဒါန်းထားသော လက်စွပ် အမေရိကန် ၅၄၀၀ ဖြင့် လေလံအောင်	["အမေရိကန်ပြည်ထောင်စု၊ ဆန်ဖရန်စစ္စကို တော်လှန်ရေး ရန်ပုံငွေ ရုပ်ရှင်ပြပွဲတွင် စစ်ဘေးရှောင်ပြည်သူ တစ်ဦး လှူဒါန်းထားသော လက်စွပ် အမေရိကန် ၅၄၀၀ ဖြင့် လေလံအောင်", "ရန်ကုန်၊ မေ ၂၁", "အမေရိကန်ပြည်ထောင်စု၊ ဆန်ဖရန်စစ္စကို တော်လှန်ရေး ရန်ပုံငွေ ရုပ်ရှင်ပြပွဲတွင် စစ်ဘေးရှောင်ပြည်သူ တစ်ဦး လှူဒါန်းထားသော လက်စွပ် အမေရိကန် ၅၄၀၀ ဖြင့် လေလံအောင်မြင်သွားကြောင်း သိရှိရသည်။", "မေလ၁၉ ရက်နေ့ အမေရိကန်ပြည်ထောင်စု၊ ဆန်ဖရန်စစ္စကို မြို့တွင် “သတ္တိနဲ့ပွင့်လန်းချစ်သောပန်းများ” တော်လှန်ရေး ရုပ်ရှင်ပြပွဲကို ပြုလုပ်ခဲ့ပြီး အဆိုပါပွဲမှာ ရုပ်ရှင်ပြသချင်း အပါအဝင် တော်လှန်ရေးအမှတ်တရ ပစ္စည်း တချို့ကို လေလံဆွဲချင်းများလည်း ပြုလုပ်ခဲ့ကြောင်း၊ အနုပညာရှင်များက လက်မှတ်ရေးထိုးထားသည့် Artists’ Shelter မှ Merchandise ပစ္စည်းများဖြစ်သည့် ရေဘူးကို အမေရိကန်ဒေါ်လာ ၁၀၀၀ ဖြင့်လည်းကောင်း၊ Hoodie အနွေးထည်ကို အမေရိကန်ဒေါ်လာ ၁၂၀၀ ဖြင့် လေလံဆွဲလှူဒါန်းခဲ့ကြကြောင်း သိရှိရသည်။", "ထို့ပြင် ယင်းမာပင်ဒေသရှိ စစ်ဘေးရှောင်ပြည်သူတဦးလှူဒါန်းထားသည့် လက်စွပ်မောင်းကွင်းတခုကို ကြမ်းခင်းစျေး အမေရိကန်ဒေါ်လာ ၅၀၀ ဖြင့် စတင်ကာ လေလံဆွဲခဲ့ကြောင်း၊ အဆိုပါ လက်စွပ်သည် နောက်ဆုံးတွင် အမေရိကန်ဒေါ်လာ ၅၄၀၀ ဖြင့် လေလံဆွဲလှူဒါန်းခဲ့ကြကြောင်းသိရှိရသည်။", "” ဟုတ်ပါတယ်။ လက်စွပ်တကွင်းကို အမေရိကန်ဒေါ်လာ ၅၄၀၀ နဲ့လေလံဆွဲသွားတာပါ။ မြန်မာငွေအခုပေါက်စျေးနဲ့ဆို ကျပ်သိန်း (၂၀၀) ကျော်ပေါ့။ ဒီလက်စွပ်ရဲ့ ကာလပေါက်စျေးကတော့ အများကြီးမရှိပါဘူး။ လေလံအောင်မြင်တဲ့သူကလည်း ဒေါ်အောင်ဆန်းစုကြည်ရဲ့ အိမ်အမှတ် ၅၄ ကိုရည်ရွယ်ပြီး ဒေါ်လာ ၅၄၀၀ နဲ့ ဝယ်ယူသွားတာပါ။ တကယ်ကို လေးစား အားရ ရပါတယ်” ဟု Artists’ Shelter မှ တာဝန်ရှိသူမှပြောသည်။", "“သတ္တိနဲ့ပွင့်လန်းချစ်သောပန်းများ” ရုပ်ရှင်ပြပွဲများကို နိုင်ငံတကာတွင် ရန်ပုံငွေပွဲများအဖြစ် Artists’ Shelter က စီစဉ် ပြုလုပ်လျက်ရှိပြီး ဂျပန်၊နယ်သာလန်၊ကိုးရီးယားနှင့် အမေရိကန်နိုင်ငံရှိမြို့အချို့တွင် ပြသရန်ကျန်ရှိနေသေးကြောင်း သိရသည်"]
https://yktnews.com/2023/10/125615/	အမေရိကန်ပြည်ထောင်စု၊ နယူးယောက်တွင် နွေဦးတော်လှန်ရေး ရုပ်ရှင် The Way ဇတ်ကား ပြသ၊ ပြည်သူ ၄၀၀ ကျော် တက်ရောက်	["အမေရိကန်ပြည်ထောင်စု၊ နယူးယောက်တွင် နွေဦးတော်လှန်ရေး ရုပ်ရှင် The Way ဇတ်ကား ပြသ၊ ပြည်သူ ၄၀၀ ကျော် တက်ရောက်", "ရန်ကုန်၊ အောက်တိုဘာ ၈", "အမေရိကန်ပြည်ထောင်စု၊ နယူးယောက်တွင် နွေဦးတော်လှန်ရေး ရုပ်ရှင် The Way ဇတ်ကား ပြသပြီး ပြည်သူ ၄၀၀ ကျော် တက်ရောက်ကြောင်း သိရှိရသည်။", "အဆိုတော်ဒါရိုက်တာ ကိုလင်းလင်း ရိုက်ကူးထားသော THE WAY ရုပ်ရှင်ဇတ် ကားကို Helping Hands for Burma (H2B) အဖွဲ့ က ဦးစီးပြီး နယူးယောက် မြို့ လယ်ခေါင် Manhattan ရပ်ကွက်တွင် အောက်တိုဘာ ၇ ရက်နေ့ စနေနေ့ ၁ နာရီ နဲ့ ၃ နာရီ ပွဲစဉ် ၂ ကြိမ်ခွဲပြီး ပြသသွားကြောင်း၊ Tha Way အမှတ်တရ ပစ္စည်းများ (t-shirt, toe bag, ရုပ်ရှင်သီချင်းပါသော USB stick, နဲ့ key chain) ရောင်းချနိုင်ခဲ့ပြီး မြန်မာပြည်ဖွားတိုင်းရင်းသားညီအကိုမောင်နှမ ၄၀၀ ကျော် ရုံပြည့်ရုံလျှံ ကြည့်ရှု့အားပေးကြကြောင်း၊ မြန်မာအစားအစာများကိုလည်း ရောင်းချခဲ့ကြောင်း သိရှိရသည်။", "ရုပ်ရှင်ပြပွဲ အခမ်းအနားသို့ ဒါရိုက်တာလင်းလင်း၊ ရုပ်ရှင် သရုပ်ဆောင် ချစ်သုဝေ၊ The Way သရုပ်ဆောင်များ ဖြစ်ကြသော ရဲဟိန်း၊ Daniel Saw၊ Daniel Aung၊ မြတ်မင်းခန့်၊ Russel Htet၊ မြတ်နိုးအေး တို့က zoom မှတဆင့် ပရိတ်သတ် များနှင့် တရင်းတနှီး စကားပြောကြားခဲ့ကြောင်း၊ The Way အမှတ်တရ ပစ္စည်းများကို လေလံရောင်းချနိုင်ခဲ့ကြောင်း၊ ရရှိသော ရန်ပုံငွေ အားလုံးကို မြန်မာပြည်၏ လိုအပ်သော နေရာများသို့ လှူဒါန်းသွားမည်ဖြစ်ကြောင်း သိရှိရသည်။"]